
Starea monumentelor din Piteşti 


Este mai presus de orice îndoială că un aspect aparte 
al personalității unui oraş îl reprezintă monumentele sale, 
de fapt o istorie vie a acestuia. Un oraş care nu stă prea 
bine la acest capitol fie a fost în trecut locuit de târgoveți 
prea absorbiți de cele lumeşti ca să preocupe a lăsa urme 
posterităţii, fie s-a dezvoltat în special în anii comu- 
nismului, destul de săraci şi ei în asemenea iniţiative. 
Existau, desigur, şi nu mă puteţi contrazice, oraşe în care 
nu găseai piaţă sau răspântie fără monumente, nu mai zic 
de faimoasele grădini publice unde, la umbra stejarilor 
sau teilor falnici, se înşiruiesc busturile marilor personali- 
tăți, cinstea şi fala locuitorilor acestora. Unul dintre aces- 
tea e o aruncătură de băț de Piteşti. V-aţi gândit, desigur, 
la Câmpulung. Nici noi, piteştenii, nu stăm prea rău la 
acest capitol. Avem un monument dedicat Războiului 
pentru Independență, pe strada Crinului, altul, care cin- 
steşte eroii din Primul Război Mondial (Poarta Eroilor, de 
pe strada Trivăii). Avem statui sau busturi ale personalită- 
ţilor de care se leagă istoria oraşului amplasate în zona 
centrală a oraşului (Nicolae Bălcescu şi mai nou, Mircea 
cel Bătrân, Alexandru loan Cuza şi Ion. C. Brătianu). 

O categorie aparte o reprezintă operele de artă. La cest 
capitol stăm mult mai bine. Aceasta pentru că, nu cu 
mulţi ani în urmă, Centrul Cultural a organizat tabere de 
sculptură, ale căror creaţii împânzesc, la propriu, astăzi 
oraşul. 

Deşi criza economică pe care o traversăm se vede la 
orice pas, s-ar putea spune că e chiar riscant să ridici un 
monument. Pentru că cetăţenii pot spune: „Uite, ţara arde 
şi baba se piaptănă!” Nu sunt de acord. Opinez chiar că 
tocmai acum nu trebuie să cedăm. Pierderea identităţii 
trebuie să fie ultima redută. Din această perspectivă, dez- 
velirea de către Primărie a bustului marelui poet Grigore 
Vieru a fost un act nu numai de curaj, dar şi de civism. 

Din păcate, trebuie să închei acest editorial cu nişte 
concluzii nu tocmai pozitive. O problemă sensibilă în 
analiza monumentelor este cea a unor reparaţii morale, 
chiar şi materiale care se impun. Este vorba, în primul 
rând, de monumentul de pe strada Crinului, mutat de că- 
tre comunişti mai bine de o jumătate de secol de pe am- 
plasamentul iniţial (situat undeva în parcul din faţa Băncii 
Comerciale). Dincolo de faptul că se impietează memoria 
sutelor sau chiar miilor de argeşeni căzuţi pe câmpurile 
de luptă din Bulgaria pentru independenţă, nu se ţine cont 
nici de faptul că, aşezat într-o zonă centrală s-ar pune în 
valoare şi mai mult locul respectiv. Să sperăm că noii 
consilieri ai Primăriei vor fi mai patrioţi decât cei din ve- 
chea legislatură. 

Un alt monument mutilat este şi cel de la intrarea Şco- 
lii Militare de pe strada Trivăii care iniţial a fost ridicat de 

cadrele militare ale Regimentului 6 Artilerie pentru a 
marca participarea acestuia la cel de-Al Doilea Război 
Balcanic. Cele patru ghiulele ne mai amintesc şi astăzi de 
vajnicii artilerişti argeşeni care şi-au dat obolul jertfei în 
cele două conflagrații mondiale ce vor urma. Ulterior, 
comuniştii au aşezat pe vechiul piedestal statuia lui Tudor 
Vladimirescu. Personalitate remarcabilă a istoriei națio- 
nale, fără doar şi poate, dar care nu prea a avut tangenţe 
cu Piteştiul, doar poate pentru că a fost arestat la Goleşti 
înainte de a fi ucis de Ipsilanti la Târgovişte. O explicaţie 
există, desigur. Prin anii ,50, când au venit de la Moscova 
să ne rescrie istoria, Lazarev şi Roller au scos în evidență 
anumite personalități care au avut legături pozitive cu 
Rusia. Tudor Vladimirescu fusese sudit (ofiţer străin) în 
armata rusă. La fel se poate spune şi despre Nicolae Băl- 
cescu, care cochetase în tinereţe cu ideile Manifestului 
Partidului Comunist. 

Închei cu un caz, hai să zicem nu de mutilare, ci doar 
de sluţire a unui monument mai de curând dezvelit. Este 
vorba despre statuia marelui om politic Ion C. Brătianu, 
care, alături de fiul său, Ionel Brătianu, sunt fără echivoc 
cele mai mari personalităţi pe care le-a dat Argeşul. 








=] d -- 
Acum câţiva ani, cum spuneam, la iniţiativa unui grup 
de consilieri liberali ai Primăriei şi beneficiind de spriji- 
nul generos şi remarcabil, de altfel, al primarului Tudor 
Pendiuc (nu făcea parte din aceeaşi formaţiune politică cu 
ei) s-a amplasat în Grădina Publică această statuie. Numai 
că, din grabă sau din raţiuni de cheltuieli suplimentare, ea 
a fost amplasată pe vechiul postament al statuii Ţăranului 
Român pe timpul Răscoalei din 1907, mutată între timp 
în alt loc. Problema e că pe acest soclu au rămas basoreli- 
efurile ce-i reprezentau pe țărani la răscoală, nedume- 
rindu-l foarte tare pe turistul care se opreşte în faţa 
acestuia. Mă mai gândesc şi la statuia lui lonescu-Gion, 
aşezată iniţial în fața clădirii Prefecturii, acum undeva 
prin curtea Colegiului Naţional „I.C. Brătianu” şi mai 
sunt şi altele... 

Monumentele contribuie la limpezirea istoriei 
lect. univ. dr. Mihaela STĂNCIULESCU 


Viaţa de zi cu zi ne poartă pa- 
şii grăbiţi pe lângă monumente 
fără să le vedem sau să le acor- 
dăm atenţia cuvenită din motive 
mai mult sau mai puţin temeinice. 
Doar cele care au reuşit să se im- 
pună în peisajul urbanistic devin, 
cu predilecție, puncte de reper co- 
tidian sau recuzita unor fotografii 
de călătorie. Le invocăm în trea- 
căt sau ne amintim despre exis- 
tența lor în cine ştie ce context 
pentru ca apoi, să le trecem cu 
vederea, lăsându-le doar în seama 
timpului. Este nedrept să le men- 
ținem limitate, prin definiție, între 
o operă de sculptură sau de arhi- 
tectură în condiţiile când, în fapt, 
ele reprezintă coordonate cardina- 
le în parcursul istoriei. 

Monumentele nu sunt simple 
artefacte circumscrise unei ambi- 
guități semantice sau nişte deriva- 
ţii etimologice, sunt piese de bază 
ale patrimoniului, elemente im- 
portante care se adresează memo- 
riei unei comunităţi, care produc 
o amintire şi care beneficiază de o 
componentă afectivă derivată din 
însuflețirea şi viața care dau sens 
trecutului şi consolidează viitorul. 
Au atributul unei mărturii a isto- 
riei care poate fi supusă, în egală 
măsură, atât erodării prin versati- 
litatea memoriei colective cât şi 
consolidării prin perenitatea voin- 
ței colective. Oricare dintre cele 
două ipostaze sunt dependente de 
abordarea şi înțelegerea valorică a 
monumentelor. 

Dincolo de diversitatea forme- 
lor de conservare sau de ignoran- 
ță, etimologia cuvântului are 
nevoie, la rândul său, de o dis- 
tincție foarte importantă întemeia- 

tă pe originea sa literară, aşa încât 
să plasăm în regiştrii potriviți 
monumentul şi monumentul isto- 
ric. 


„Distincția dintre monument şi 
monument istoric e interesantă 
din cîteva puncte de vedere, fireş- 
te în primul rînd pentru că fiecare 
presupune un tip aparte de con- 
servare. Monumentele, de pildă, 
sint inevitabil victimele timpului 
real, trăit, în sensul că pot fi dis- 
truse de intemperii, prin decizie 
politică, abandonate, uitate. Mo- 
numentul istoric încearcă, într-un 
fel, tocmai să contrapotenţeze 
această inevitabilă precaritate a 
monumentului, deşi nu o poate 
face cu adevărat, pentru că ar 
anula implicit o distincţie insur- 
montabilă””. 


Monumentele de arheologie, 
arhitectură fortificată, arhitectură 
religioasă, arhitectură civilă, ves- 
tigii de pictură sau sculptură mo- 
numentală constituie  panoplia 
ansamblurilor cu valenţe istorice 
sau de importanţă istorică şi sunt 
incluse în circuitul unor clasifi- 
cări pandante unui întreg set de 
acte normative interne şi interna- 
ționale. 

În ceea ce priveşte monumen- 
tele istorice din țara noastră, fie 
că au rezistat veacurilor în forma 
inițială sau au fost restaura- 
te/transformate, se constituie 
într-un tezaur cultural incontesta- 
bil dar, în egală măsură, într-o 





1 Andreea Deciu, Cartea Străină: Între 
Petrarca şi Brunelleschi, în ziarul „Româ- 
nia Literară”, nr. 16 (21/04/ 1999 — 
27/04/1999), Anul XXXII, Bucureşti 


bază de studiu şi documentare, 
mărturie a evoluţiei istorice a ci- 
vilizației româneşti. 

Alături de efortul intelectual 
manifest prin vocaţie profesiona- 
lă, „bătălia” pentru protecţia, re- 
staurarea sau conservarea la fața 
locului sau prin transportarea în 
ateliere specifice din cadrul mu- 
zeelor sau a centrelor de cercetare 
(câte ori mai fi ele) începe de la 
conceperea şi punerea în aplicare 
a cadrului legal. De-a lungul tim- 
pului, s-a dovedit că reprezentan- 
ţii statului au avut preocupări 
tangente acestui domeniu, uneori 
devenit chiar prioritar. 

La jumătatea secolului al 
XIX-lea, ministrul cultelor din 
Țara Românească, Alexandru Go- 
lescu, a înfiinţat comisia „pentru 
cunoaşterea şi studierea monu- 
mentelor bisericeşti ale ţării”. 
Alexandru Odobescu a preluat 
conducerea acestui organism cre- 
at în anul 1859 şi a introdus jude- 
țul Argeş printre zonele de 
interes. În acest sens stă mărturie 
documentația vastă pe care scrii- 
torul a reuşit să o întocmească şi, 
deloc întâmplător, regele Carol I 
şi-a exprimat, ulterior, la 1867, 
dorinţa ca Mănăstirea Curtea de 
Argeş să fie restaurată. Asupra 
acestei solicitări a stăruit cu inte- 
res, în anul 1874, un alt ministru 
al cultelor şi instrucțiunilor publi- 
ce, Titu Maiorescu care l-a împu- 
ternicit tot pe Alexandru Odo- 
bescu să coordoneze o nouă 
comisie care să studieze mijloace- 
le de punere în practică a dolean- 
ței regale. 

Prin urmare, în anul 1875, nou 
înființatul Serviciu Autonom de 

Restaurare începe lucrările speci- 
fice la Mănăstirea Curtea de Ar- 
geş, sub îndrumarea arhitectului 
francez A. Lecomte du Nouy şi le 
finalizează în anul 1880. 

În tot acest răstimp, autorităţi- 
le publice ale vremii s-au con- 
fruntat cu numeroase proteste ale 
arhitecților români care amendau 
cu vehemență munca de restaura- 
re „sui generis” executată sub 
bagheta lui Nouy considerând-o 





sie de inventariere a edificiilor şi 
obiectelor de interes istoric sau 
artistic din ţară, într-un proces ca- 
re impunea şi măsuri de conserva- 
re. Introducerea lor în inventarul 
naţional ce trebuia revizuit la 
cinci ani, însemna atât clasarea 
monumentelor cât şi impunerea 
unor măsuri de reglementare, de 
restricție sau de prevenire a intră- 
rii în circuitul civil precum şi dis- 
poziţii de natură penală împotriva 


Biserica Sf. Nicolae Domnesc din Curtea de Argeş 


un act de agresiune împotriva 
unui monument istoric. Protestele 
lor nu au avut efectul scontat la 
acel moment dar şi-au găsit ecoul 
un deceniu şi ceva mai târziu 
când, din raţiuni politice sau cul- 
turale, dar mai ales la insistenţele 
multor intelectuali, Take Ionescu 
a propus în anul 1892, în calitate 
de ministru al instrucţiunii publi- 
ce, Legea pentru conservarea şi 
restaurarea monumentelor publi- 
ce, promulgată prin decret regal 
la 17 noiembrie, în acelaşi an. 
Am putea spune că aceasta repre- 
zintă piatra de temelie în procesul 
de evoluţie a cadrului legislativ 
românesc în domeniu, de-a lungul 
a două secole. În baza acestui act 
normativ a luat ființă prima comi- 

oricui, inclusiv proprietar, care ar 
fi recurs la acte de distrugere sau 
deteriorare a monumentelor. 

Primul deceniu al secolului 
XX îl aduce în fruntea comisiei 
pe Nicolae lorga care, timp de 
două decenii, surprinde şi ne sur- 
prinde prin vigoarea ştiinţifică, 
autoritatea administrativă şi efici- 
ența managerială cu care a im- 
primat consistenţa, fezabilitatea şi 
eficiența acestui organism. 

La un an după terminarea pri- 
mului Război Mondial, Monitorul 
Oficial nr. 82/29.07.1919 a publi- 
cat Legea pentru conservarea şi 
restaurarea monumentelor. istori- 
ce, în condițiile în care atât pri- 
măvara cât şi iarna anului 1918, 
au însemnat pentru România reîn- 

tregirea teritoriului național. În 
aceste noi condiţii istorice, extin- 
derea teritorială a necesarului de 
conservare sau de restaurare a pa- 
trimoniului național dar şi regio- 
nal, supune şi comisia unui 
proces de descentralizare necesa- 
ră înființării unor secțiuni regio- 
nale. Astfel, activitatea comisiei a 
venit mai aproape de terenul în 
care îşi exercita atribuțiile şi, im- 
plicit, de decizia cea mai rațională 
şi benefică interesului de patri- 
moniu local, regional sau naţio- 
nal. 

Cadrul juridic intern şi inter- 
naţional prin care se asigură şi se 
reglementează activitatea de re- 
staurare şi conservare a continuat 
şi continuă să suporte numeroase 
actualizări. 

În prezent, cel mai influent 
document internațional de con- 
servare îl reprezintă Carta de la 
Veneţia Carta internațională 
pentru conservarea şi restaurarea 
siturilor şi monumentelor. Acest 
act normativ codifică standardele 
acceptate pe plan internaţional, de 
practică pentru conservare a arhi- 
tecturii şi siturilor. Acesta stabi- 
leşte principiile de conservare 
bazate pe conceptul de autentici- 
tate şi importanța menţinerii con- 
textului istoric şi fizic al unui sit 
sau al unei clădiri. Potrivit Cartei, 
monumentele trebuie să fie con- 
servate nu numai ca opere de artă, 
dar şi ca dovezi istorice, în acest 
scop fiind stabilite principiile de 
conservare referitoare la restaura- 
rea clădirilor cu componente din 
diferite perioade istorice. 

Oglinda timpului ne dezvăluie 
o faţetă individualizată a începu- 
tului de secol XX când arhitectul 
Grigore Cerkez a coordonat lucră- 
rile de restaurare, în condiţii ex- 
cepționale, a bisericii Sf. Nicolae 
Domnesc din Curtea de Argeş, 
salvând de la dărâmare acest edi- 


5 


file de istorie 


ficiu istoric şi religios. Desfăşura- 
rea unui arc peste timp, până la 
începutul secolul XXI, ne aduce 
în toamna anului 2008 când în 
acest sfânt locaş au fost canoni- 
zați Sfântul Iachint de la Vicina şi 
Neagoe Basarab după o perioadă 
de exces în managementul admi- 
nistrativ al unor autorităţi publice 
locale dar, mai ales, de interpreta- 
re a eronată a cadrului legal pri- 
vind mijloacele de protecţie a 
acestui ansamblu inclus în cate- 
goria monumentelor istorice de 
grupă „A”, de importanță naționa- 
lă şi universală. Măsurile care au 
îngrădit, inclusiv libera conştiin- 
ță, au afectat pentru scurtă vreme 
dezvăluirea în paramentrii fireşti 
în vizorul interesului național şi 
internaţional a acestui muzeu, 
gestul de coabitare defectuoasă 
între instituţiile statului care 
aveau în sarcină conservarea şi 
administrarea edificiului. 

Aceasta este una dintre situaţi- 
ile ce întemeiază reconfigurarea 
periodică a portofoliului de acte 
normative privind protejarea mo- 
numentelor şi a siturilor arheolo- 
gice, patrimoniului cultural 
național mobil, patrimoniului 
imaterial care a atins, până la ur- 
mă necesarul de corelare a Codu- 
lui Patrimoniului Cultural 
Naţional cu Codul Construcţiilor 
în domeniul protejării patrimoniu- 
lui imobil (monumentele istori- 
ce). 

Aş insera în acest context şi 
reglementările Legii nr. 422/2001 
privind protejarea monumentelor 
istorice, cu modificările şi com- 
pletările ulterioare, potrivit căreia 
patrimoniul imobil este alcătuit 
din monumente, ansambluri şi si- 


turi istorice. Fiecare din aceste 
categorii este definită aparte şi 
clasate în: grupa A (monumente 
istorice de valoare naţională şi 
universală) şi grupa B (monumen- 
te reprezentative pentru patrimo- 
niul cultural local). Legea nr. 
5/2000 privind aprobarea Planului 
de amenajare a teritoriului împar- 
te, la rândul ei, monumentele pe 
categorii tipologice. 

Conform datelor existente la 
Ministerul Culturii şi Patrimoniu- 
lui Naţional în România un pro- 
cent îngrijorător de monumente 
sunt supuse riscului: 30% sunt în 
pericol de degradare iar 35% 
sunt, deja, degradate. Chiar dacă 
majoritatea monumentelor cu va- 
loare istorică, artistică sau arhi- 
tecturală se află în proprietatea 
publică şi sunt administrate de 
diferite entităţi publice (din partea 
administrației publice locale sau 
administrației bisericeşti), 
stakeholderii cu atribuţii şi impor- 
tanță egală rămân comunitatea 
locală, biserica sau cultul implicat 
(în cazul monumentelor religioa- 
se), ONG-urile şi reprezentanții 
sectorului privat. 

Deoarece crearea, protejarea şi 
salvarea patrimoniului cultural 
imaterial rămâne, cu precădere, în 
sarcina comunităților locale, 
UNESCO accentuează asupra in- 
existenţei unui instrument multi- 
lateral cu caracter obligatoriu care 
să vizeze salvgardarea patrimoni- 
ului cultural imaterial. Prin urma- 
re, a adoptat Convenţia din 17 
octombrie 2003 (Convenţia din 
2003) pentru salvgardarea patri- 
moniului cultural imaterial care a 
fost ratificată de România şi pu- 
blicată în Monitorul Oficial nr. 17 


din 9 ianuarie 2006. 

Patrimoniul cultural imaterial 
reprezintă un creuzet al diversită- 
ţii culturale şi un garant al dez- 
voltării durabile aşa cum 
subliniază Recomandarea 
UNESCO asupra salvgardării cul- 
turii tradiţionale şi populare din 
anul 1989, prin Declarația Uni- 
versală a UNESCO asupra Diver- 
sității Culturale din 2001 şi 
Declaraţia de la Istanbul din 2002 
adoptată la Treia masă rotundă a 
miniştrilor culturii. 

Dincolo de principiile şi deci- 
ziile  politico-administrative, de 
politicile publice şi sectoriale care 
contribuie la punerea în valoare a 
monumentelor istorice şi promo- 
varea diversității culturale, obli- 
gația noastră de cetățeni este 
conştientizăm, să promovăm, să 
consolidăm şi să respectăm actul 
de cultură şi regimul juridic de 
protecţie şi conservare al monu- 
mentelor istorice şi să contribuim 
la eforturile depuse de adminis- 
trația publică în acest sens. 

Dacă o comunitate a moştenit 
respectul pentru trecutul său şi îi 
foloseşte reperele pentru a şi-l 
asuma, de bună seamă că va avea 
şi conştiinţa propriei identități ca- 
re-şi află rădăcinile, inclusiv, în 
monumente. Respectul conferit 
monumentelor demonstrează ni- 
velul de cultură şi civilizație al 
unui popor şi contribuie la limpe- 
zirea istoriei prin integrarea aces- 
tora în spaţiul destinat apelului la 
memorie. 

Valorile patrimoniului construit 


Calitatea de monument istoric 


Calitatea de monument istoric a unei opere de arhitec- 
tură este una dobândită în funcţie de un timp anume tre- 
cut peste edificiul respectiv. În afara acestei condiţii 
necesare, dar nu şi suficiente, putem vorbi numai de ope- 
ră de arhitectură, nu şi de monument istoric. 

Opera de arhitectură care a avut un anumit răgaz în 
care a apărut un consens cultural nu mai poate fi abordată 
într-alt fel decât din punct de vedere patrimonial. Într-o 
conferință din 1914 intitulată Ce este un monument isto- 
ric, N. lorga face următoarea delimitare: „monumentul 
istoric este, vasăzică, orice clădire anterioară anului 1850 
şi în special clădirile bisericeşti”!. Marele istoric conside- 
ra că este suficient acest răgaz de aproape 65 de ani, dar 
ne este evident că el nu poate fi cuantificat. Sublinia pro- 
gramul arhitectural religios pentru că el era în acea epocă 
cel mai amplu reprezentat din categoria pe care încerca să 
o instituie. 

În capitolul Timpul în raport cu opera de artă şi cu 
restaurarea din Teoria restaurării a lui Cesare Brandi, 
sunt subliniaţi cei trei timpi — momentul creării operei de 
artă, timpul istoric şi momentul intrării ei în conştiinţa 
restauratorului, a cercetătorului. În timpul socotit istoric 
apar uneori lungi perioade de uitare, dar şi răgazul în ca- 
re edificiul suportă „devenirea” ca fapt remarcabil în or- 
dinea de valori culturale. 

Prin importanţa ei, durata aceasta, în fond un al patru- 
lea timp, este „cheia de boltă a temporalității monumentu- 
lui istoric”?. 

În ceea ce priveşte unele clădiri de secol XIX, 
acest răgaz nu a adus întotdeauna consensul cultural prin 
care ele să fie încadrabile categoriei de monument istoric, 
ceea ce nu le anulează valoarea de vechime. Ne aflăm la 
polul opus ruinei pe care C. Brandi o califică „fiind cel 
mai îndepărtat punct la care putem accede în raza de acţi- 
une a restaurării”. Nenumăratele monumente istorice ale 
trecutului mai îndepărtat, pe parcursul lungului lor timp 
istoric, au suferit atitudini cu sinuoase schimbări, mutații 
ce au depins de gust, mode şi idei tributare eticului, este- 
ticului, istoriei sau sferei didacticului — toate tarate de su- 
biectivism. 

Dacă pentru o lungă perioadă ruina a amuţit, părând 
că nu are nimic de comunicat, sau nu era cine să-i recep- 





' Anuarul Comisiunii Monumentelor Istorice pe 1914, Bucureşti 
1915, p.134, citat din articolul Timpul monumentului istoric, autor 
Kazmer Kovâcs, Editura Paideia, Bucureşti, 2003. 

> Kazmâr Kovâcs, Ti impul monumentului istoric, Editura Paideia, 
Bucureşti, 2003. 

3 Cesare Brandi, Teoria Restaurării, Editura Meridiane, Bucureşti, 
1996. 

teze mesajul, romantismul o va reînvia, ridicând-o pe un 
binemeritat soclu, o schimbare de atitudine ce va genera 
în domeniul conservării idei şi metodologii de intervenție 
sau dimpotrivă, se va cantona în zona nonintervenţiei, dar 
care nu-i va ştirbi consacrarea definitivă şi nici mesajul. 

Valoarea istorică a unui monument va fi sporită cu 
propria-i istorie, cu transformările pe care le-a suferit, 
modificări ce ascund în ele secvenţe şi atitudini manifes- 
tate într-un moment istoric. 

Ultimele două secole de evoluţie a teoriilor de con- 
servare-restaurare au cristalizat principii de intervenţie pe 
care le putem considera astăzi închegate într-o concepție 
unitară guvernată de o fundamentare ştiinţifică multidis- 
ciplinară, calitate ce-i conferă o supleţe dinamică, ultime- 
le decenii demonstrând acest fapt cu prisosinţă, aducând 
modificări notabile în modul de receptare şi în consecință 
de intervenţie operativă. 


Valoarea culturală a patrimoniului construit 


Evaluarea unei resurse construite constă în depistarea 
acelor calităţi şi atribute care o pot înscrie în rândul ope- 
rei de arhitectură sau chiar a monumentului istoric. În 
principiu orice produs arhitectural este purtătorul unui 
mesaj cultural, al unei semnificaţii. 

Valoarea culturală este definită ca un complex de va- 
lori aparținând sferei esteticului, istoriei ca docu- 
ment-mărturie a unei epoci, a unui moment în dezvoltarea 
tehnicilor constructive, a evoluției meşteşugurilor. Aces- 
tui grup de valori li se alătură cele care decurg din modul 
în care opera de arhitectură este percepută de observatorii 
contemporani. Percepția în mod necesar de natură subiec- 
tivă se face la nivele diferite, evaluările exprimând gradul 
de interes al societății şi pun în evidenţă valorile artistice 
şi tehnice relative, valorile de raritate şi valorile de identi- 
tate culturală. Aceste evaluări reflectă legăturile emoţio- 
nale ale societății cu anumite componente ale patri- 
moniului construit. Valorile de identitate culturală se 
raportează la vechime, tradiţie, continuitate, subliniind 
caracterul spiritual, politic, patriotic şi național-etnic. 

Valorile de raritate definesc gradul de reprezentativi- 
tate sau unicitate al resurselor culturale şi sunt determina- 
te prin cercetări stilistice şi tipologice. Evaluările critice, 
istorice şi ştiinţifice vor evidenția semnificația relativă a 
monumentului în raport cu timpul real istoric şi cu pre- 
zentul. 

Valoarea artistică este una din valorile primordiale, ea 
relevând calitatea unui ansamblu de a se constitui într-o 
structură expresivă, comunicând emoția estetică şi expri- 
mând originalitate, iar prin acestea purtând însemnul pe- 
renității dincolo de funcţia programului arhitectural 

original sau de funcţia dobândită printr-o reconversie 
contemporană. Acestei valori îi sunt asociate alte două 
concepte specifice: unitatea potenţială şi autenticitatea. 

Ca şi în cazul oricărei opere de artă, şi cea de arhitec- 
tură este considerată un întreg, o totalitate, nu un fotal al 
unei sume de părți. Ansamblul părţilor componente un 
poate fi definit decât în raport cu întregul — un întreg gân- 
dit şi proiectat astfel. 


porane. Măsura acestei valori derivă din congruența din- 
tre aceste exigenţe şi performanțele pe care edificiul le 
oferă. 

Printre performanţele de referință ale unei clădiri ce se 
află în folosinţă şi care prin calităţile şi atributele sale se 
înscrie în rândul monumentelor istorice, sunt funcționali- 
tatea, incluzând aici şi confortul ambiental, şi nu în ulti- 
mul rând siguranța. 








Biblioteca Judeţeană (1912-1914) 


În evaluarea istorico-critică întregul şi unitatea poten- 
ţială sunt definite în relaţie cu acest timp istoric — răstimp 
în care apar degradările, uneori mutilările care pot fi con- 
juncturale sau rezultatul unor transformări ignorante. Uni- 
tatea potențială subzistă în măsura mutilării componen- 
telor ansamblului. Pe parcursul timpului istoric, obiectul 
de arhitectură suferă transformări de mai mică sau mai 
mare anvergură în funcție de care vom putea considera 
etapele mai valoroase sau pe cele vitrege prin care acesta 
a trecut. 

O cercetare ştiinţifică aplicată va da măsura exactă a 
amplorii intervenţiei restauratoare, fără a prejudicia au- 
tenticitatea obiectului de arhitectură. 

Autenticitatea este atributul operei de artă de a fi ori- 
ginală atât din punct de vedere material, cât şi conceptual. 
Analiza acestui atribut implică o cercetare minuțioasă vi- 
zând materialele şi meşteşugul artistic investit în operă, 
dar şi conţinutul ei ideatic. Vor fi evidenţiate: materia 
originală, modalităţile de punere în operă a materiei, mo- 
dul cum a traversat acel timp istoric, felul în care a îmbă- 
trânit, cum s-a schimbat în timp. Ignorarea acestor 
aspecte poate duce la excese păgubitoare în ambele sen- 
suri, fie la riscul unei intervenţii fetişiste (în care apare 
transferul funcţiei identitare asupra materialului fizic al 
monumentului), fie la cel al nesocotirii materiei originale 
prin distrugeri „modernizatoare”. 


Valoare de utilizare 


Valoarea de utilizare a unui edificiu reprezintă capaci- 
tatea acestuia de a satisface exigenţele societății contem- 

În evaluarea performanțelor 
unei clădiri se cere compararea ni- 
velurilor de utilizare contemporane 
cerute şi reglementate prin norme, 
cu nivelurile de performanţă efecti- 
ve pe care le poate oferi la un mo- 
ment dat acel edificiu. De rezultatul 
acestei evaluări va depinde hotărâ- 
rea cu privire la amploarea inter- 
venţiei de  restaurare-reabilitare. 
Vor trebui evitate conflictele dintre 
normele şi exigenţele astăzi curente 
şi obiectivul protejării valorilor 
preexistente, conflict care poate să 
apară la nivelele material, morfolo- 
gic şi tehnologic. În cadrul proiec- 
tului de restaurare-reabilitare se vor 
ţine sub control asemenea conflicte 
pornind de la principiul că toate 
exigenţele contemporane trebuie 
subordonate caracteristicilor intrin- 
seci ale sistemului construit. Dacă va fi necesar, aplana- 
rea conflictului se poate realiza chiar prin schimbarea 
destinaţiei de folosinţă, sistemul construit reuşind să ofere 
condiţii satisfăcătoare unei alte funcțiuni compatibile. 

Funcţionalitatea este concepută ca ansamblul aptitu- 
dinilor unui edificiu de a fi folosit în mod corespunzător 
de către utilizatori, în desfăşurarea activităților specifice 
programului arhitectural în care a fost proiectat sau func- 
țiunii care i-a fost atribuită ulterior din motive obiective. 
Analiza acestei calități va cuprinde relaţia dintre activita- 
tea grupurilor sau indivizilor şi configuraţia spațială exis- 
tentă la momentul respectiv, iar dacă această configuraţie 
a suferit modificări în timp, analiza se va extinde pentru 
posibilitatea readucerii ei la forma inițială. Vor fi luate în 
calcul exigenţele utilizatorilor privind confortul ambien- 
tal, exigenţe fiziologice şi psihologice asupra confortului 
de iluminare, higrotermic, acustic, sanitar-igenic, ergo- 
nomic. 





ameliorării confortului, cât şi cauzele disconfortului. Dis- 
confortul poate fi determinat atât de caracteristicile clădi- 
rii, cât şi de modul de utilizare. Dezvoltarea accelerată, 
exigenţele impuse de ritmul diversificării activităţilor mai 
ales în prima jumătate a secolului XX au dus la modifi- 
cări ale configurației spațiului prin separări, comasări, 
recompartimentări, modificări ale golurilor. Toate aceste 
transformări au provocat urâţiri ale interioarelor, defor- 
mări ale raporturilor şi proporţiilor, anulând diferențele 
dintre diversele zone impuse de programul arhitectural. În 
mod special trebuie remarcată denaturarea zonei cu func- 

ţie de reprezentare a multor clădiri publice, şi asta cu pre- 
cădere în perioada comunistă. După Al Doilea Război 
Mondial intervențiile neîngrijite de fățuire la nivelul pa- 
ramentului au avut efecte negative asupra aspectului clă- 
dirii cu repercusiuni imediate şi de lungă durată asupra 
percepţiei colective. 

Concomitent cu evaluarea funcţionalităţii se va face o 
analiză minuțioasă a siguranţei edificiului. O expertiză de 
specialitate va examina rezistența fizică şi stabilitatea 
clădirii. Cele mai multe clădiri de secol XIX, chiar dacă 
au beneficiat de cele mai noi tendinţe în tehnica construc- 
tivă, atunci, la zi, au astăzi nevoie de intervenţii, uneori 
de amploare, în ceea ce priveşte structura portantă, statica 
suferind de pe urma deprecierii materialelor, a cutremure- 
lor, a intensificării vibraţiilor odată cu creşterea fără pre- 
cedent a mijloacelor de transport subterane, terestre şi 
aeriene. O astfel de expertiză trebuie să evidenţieze ele- 
mentele vulnerabile cu grad ridicat de risc, iar intervenţii- 
le nu pot fi inițiate decât în conformitate cu rezultatele 
acestei expertize. 

Clădirile aparţinând fondului construit din secolul 
XIX prezintă o uzură morală în ceea ce priveşte economia 
energetică de funcţionare cu referire la consumul de 
energie termică şi electrică. Reabilitarea la nivelul acestei 
uzuri înseamnă în totalitate opțiunea pentru sisteme care 
să îndeplinească cerința de bază a funcționării cât mai 
economice la standardele secolului XXI, în condiţii de 
confort maxim. 

O altă componentă a valorii de utilizare este impactul 
ambiental incluzând aici şi modul cum infrastructura de- 
serveşte un edificiu având o funcţionalitate specifică prin 
programul arhitectural în care a fost conceput. Analiza 
componentelor de mediu din țesutul urban confruntate cu 
factorii de impact va determina compatibilitatea ambien- 
tală. Se vor evalua pe de o parte peisajul natural şi con- 
struit, solul şi subsolul, vegetația, nivelul de zgomot şi 
vibrații, iar pe de altă parte, caracteristicile estetice şi teh- 
nice ale edificiului, transformările pe care le-a suferit, 
modul cum în timp s-au influenţat reciproc. 


Valorile socio-economice 


Pe lângă valorile culturale şi de utilizare, societatea 
contemporană mai percepe în edificiul-monument şi valo- 
rile socioeconomice, valori consacrate încă la începutul 
secolului XX. În evaluarea resurselor din fondul constru- 
it, aceste valori nu pot lipsi astăzi într-o lume a cuantifi- 
cării cibernetice. Ele pot fi clasificate în patru grupuri 
valorice: 

- valori economice 

- valori educaţionale 

- valori sociale 

- valori politice 


Valorile economice: parte componentă a fondului 
construit, resursa cu valoare culturală are o cotă de piaţă 
imobiliară. Ea poate fi sporită în urma unor intervenții de 
reabilitare, iar o corectă administrare managerială poate 
activa alte surse financiare importante cum sunt comerțul 

Valorile educaţionale: resursele culturale au capacita- 
tea de a contribui la procesul de formare şi instruire a ge- 
neraţiilor tinere, de inducere în conştiinţa locuitorilor a 
sentimentelor de civism şi respect pentru istorie. Edifici- 
ul-monument istoric contribuie prin reactivarea memoriei 
la intrarea în normalitate. 








Colegiul „I.C. Brătianu” 


Valorile sociale: spaţiile publice înţelese nu doar ca 
spaţii de funcționare sau locuire, sunt spaţii în care se 
perpetuează şi se derulează un ansamblu de obişnuinţe, de 
relaţii sociale constituite. Prin menţinerea activităţilor so- 
ciale tradiţionale, resursele culturale favorizează desfăşu- 
rarea unei vieţi comunitare stabile. 

Valorile politice: relaţia dintre o resursă culturală şi 
evenimentele politice cu care este asociată, poate investi 
un edificiu cu o astfel de valoare politică: de exemplu, 
Salonul Diplomaţilor de la Athene Palace-Hilton a rămas 
celebru, regele Ferdinand I semnând aici intrarea Româ- 
niei în Primul Război Mondial. Relația poate avea în plan 
politic atât sensuri pozitive cât şi negative, oricum ea 
marcând conştiinţa socială. Valorile negative cu care re- 
gimul totalitar a etichetat un întreg fond construit a dus în 
final la dezastrul demolărilor. Reabilitarea cât mai grab- 
nică ar genera reorientarea în sens pozitiv. Ansamblurile 
rezidenţiale istorice rămase trebuie azi revalorificate 
adecvat”. 





* Rodica Crişan, Reabilitarea locuirii urbane tradiţionale, Editura 
Paidiea, 2004, Bucureşti, pp.42-72 

Ştiinţa de carte şi învăţământul 
în Ţara Românească (secolele XVI-XVII) 


Negustori şi boieri din târgurile şi oraşele Ţării Ro- 
mâneşti au început să folosească scrisul, dar au preferat 
scrisul în limba vorbită în locul scrisului în limbile consi- 
derate savante (slavona şi latina). Slavona, dominantă în 
secolele XIV-XVI, este înlocuită de slavo-româna, în se- 
colele XVI-XVII. Principalele centre ale slavonismului şi 
ale slavo-românei au fost mănăstirile Tismana, Cozia, 
Câmpulung, Curtea de Argeş, Dealul, precum şi Curțile 
domneşti de la Târgovişte şi Bucureşti. Cât despre princi- 
palele centre ale culturii scrise latine în Ţările Române, 
acestea a fost mânăstirile catolice de la Câmpulung, Târ- 
govişte şi Bucureşti. 

S-a apreciat că apariţia scrisului în limba română a 
fost determinată mai degrabă de factorii interni, respectiv 
transformările economico-sociale, decât de cei externi, 
precum răspândirea ideilor umaniste ale Renaşterii şi a 
celor ale Reformei protestante. 

Pe măsură ce învățământul s-a dezvoltat, a crescut şi 
numărul ştiutorilor de scris şi citit. Din cei 125 de ştiutori 
de carte atestați în Ţara Românească, în secolele 
XVI-XVII, cei mai mulţi erau laici, fapt ce relevă o ten- 
dință de laicizare a culturii scrise. Începând cu secolul al 
XVI-lea, numărul ştiutorilor de carte din rândul boierimii 
şi al elitelor urbane a crescut consistent!. 

Primul document scris în limba română, cu slove chi- 
rilice, cunoscut până acum, a fost şi rămâne, pentru mulți 
filologi şi istorici, Scrisoarea lui Neacşu din Câmpulung 
(1521). Faptul că la această dată un orăşean, un laic, cu- 
noştea şi scria destul de elaborat, arat| că lucrurile înce- 
peau să se schimbe şi că elitele economice şi sociale 
acordau o atenţie tot mai mare ştiinţei de carte”. De unde 
a învăţat carte acest negustor câmpulungean este greu de 
precizat. Unul dintre specialiştii de marcă în domeniul 
studiului istoriei învățământului în Evul Mediu românesc, 
regretatul profesor Gheorghe Pârnuţă. arăta că, încă din 
vremea lui Radu cel Mare, un anume Stanislav dădea prin 
târgurile Ţării Româneşti, în special la Târgovişte, învăţă- 
turi în limba română”. Astfel, invocând legăturile comer- 
ciale dintre negustorii câmpulungeni cu cei târgovişteni, 
Gheorghe Pârnuţă a presupus că vestitul Neacşu, autorul 
primului document românesc cu slove chirilice din Ţara 
Românească, a învăţat să citească şi să scrie de la acest 





! Cătălin Boboc, Știutori de carte şi slujitori ai scrisului în Țara 
Românească (secolele XIV-XVI), în „Argesis. Studii şi comunicări. 
Seria istorie”, tom. XV, Piteşti, 2006, pp. 270-271. 

> Claudiu Neagoe, O scurtă istorie a românilor, vol. 1, Secolele 
XV-ĂVII, Editura Ars Docendi, Bucureşti, 2009, p. 118. 

* Gheorghe Pârnuţă, Câmpulung Muscel, străveche vatră de cultură 
a Țării Româneşti, Câmpulung Muscel, 1973, p. 26. 

Stanislav, dacă nu cumva de la un alt ştiutor de carte aflat 
pe la începutul secolului al XVI-lea la Câmpulung”. 

Celebra Scrisoare a lui Neacşu din Câmpulung, adre- 
sată judelui Braşovului, Hans Benkner, în vara anului 
1521, este importantă nu numai pentru cultura româneas- 
că veche, ci şi pentru istoria politică a începutului de se- 
col XVI, când expansiunea otomană asupra Europei 
Centrale era tot mai evidentă. Astfel, scrisoarea conţine 
informaţii cu caracter militar, mai precis informaţii cu 
privire la mişcările trupelor otomane de la Dunăre. Ne- 
gustorul câmpulungean avea ştiri sigure despre plecarea 
sultanului din Sofia către Dunăre, despre trecerea corăbii- 
lor otomane pe Dunăre în sus, prin „locul acela strimtu”, 
cunoscut şi de judele Braşovului, foarte probabil Porţile 
de Fier. Jupânul Neacşu era foarte bine informat şi de si- 
tuaţia politică din Ţara Românească, el arătând faptul că 
Neagoe Basarab, domnul Ţării Româneşti (1512-1521), 
se temea de acţiunile lui Mehmed bey, fiul lui 
Mikhâloglu Ali bey şi sandjak bey de Nicopole”, care 
primise voie de la sultan să treacă cu oştile sale prin ţară. 
Toate aceste informații precise deţinute de Neacşu pri- 
vind mişcările trupelor otomane şi pregătirile lor de răz- 
boi au fost confirmate, ulterior, de atacul asupra cetăţii 
Belgrad, cucerite la 29 august 1521€. 

Autor al scrisorii din 1521, Neacşu, ca unul care pre- 
ţuia, neîndoielnic, limba română, a fost preocupat, cel pu- 
ţin în calitatea sa de judeţ al oraşului, de răspândirea 
acestui meşteşug al scrisului şi cititului în limba română 
în rândul concitadinilor săi, mai ales al acelora care îi 
erau colaboratori, pârgarii”. 

Pe de altă parte, aici, la Câmpulung, avea să apară, la 
jumătatea secolului al XVI-lea, prima „şcoală domneas- 
că”, pe lângă Biserica domnească, ctitorită la 1567 de că- 
tre Doamna Chiajna, soția fostului domn Mircea 
Ciobanul, şi de către fiul ei, Petru cel Tânăr 
(1559-1568). 

Numărul ştiutorilor de carte la Câmpulung şi în îm- 
prejurimi avea să crească în prima jumătate a secolului al 





* Ibidem, p. 27. 

> Despre acest personaj vezi pe larg: Claudiu Neagoe, Prima încer- 
care de transformare în paşalâc a Țării Româneşti: episodul Meh- 
met Bey (1522), în „Danubius”, XXII (2004), pp. 25-32. 

* Cristache Gheorghe, Petra Gheorghe, Scrisoarea lui Neacşu din 
Câmpulung, document informativ, politic şi militar de epocă, în 
„Revista de istorie a Muscelului. Studii şi comunicări”, vol. VII, 
2003, pp. 53-54. 

7 Gheorghe Pârnuţă, op. cit., p. 27. 

* Claudiu Neagoe, Școala de la Biserica Domnească din Câmpu- 
lung — 0 existenţă controversată, în „Revista de istorie a Muscelu- 
lui. Studii şi comunicări”, vol. VII, 2003, pp. 59-61. 

XVII-lea. Între anii 1612 şi 1649 am identificat, pe baza 
documentelor, 12 scriitori de documente din Câmpulung 
şi județul Muscel, dintre care patru preoți, trei mici dregă- 
tori, un diac şi patru particulari. 


i, 
LAN 














Biserica Domnească Câmpulung 


În perioada domniei lui Matei Basarab avem ştiri şi 
despre şase scriitori de documente din Argeş şi nouă 
scriitori din Piteşti. 

Cei mai numeroşi au fost înregistraţi însă la Târgoviş- 
te (20 de scriitori de documente). În aceeaşi perioadă sunt 
menţionaţi 7 scriitori de documente, iar la Buzău . 

Din a doua jumătate a secolului al XVII-lea, numărul 
particularilor care scriu documente cu propria lor mână 
este în creştere. Iată, de pildă, la 17 iulie 1666, o boic- 
roaică munteancă, Despa Vistiereasa din Hârtieşti- 
Muscel, scria un act de donaţie (diată) egumenului de la 
mănăstirea Negru-Vodă din Câmpulung: „Adică eu 
Despa vistiereasa vistierului lane din Hârtieşti scriu şi 
mărturisesc cu acest zapis ca să fie de mare credință la 
mâna părintelui Vasilie, igumenul de la Sfânta mănăstire 
de la Câmpulung şi a tot soborul sfintei mănăstiri, cum să 
se ştie că am dat sfintei mănăstiri trei locuri de pământ, şi 
cu vadul de moară, ce este într-însa, care loc şi vad mi-au 
dat Pană Mavranghi pentru paisprezece galbeni, ce mi-au 
fost dator. Şi l-am dat eu de a mea bună voie, ca să fie de 
pomană mie şi fiu-meu Mantei, care-i zac oasele în sfânta 
mănăstire ce scrie mai sus, în tinda bisericii, ca să fie 
sfintei mănăstiri moşie ohabnică şi stătătoare în veci. Iar 
cine se va ispiti a strica această pomană a mea de la sfân- 

ta mănăstire să fie supt blestemul celor 318 părinţi care 
au fost la Nicheea. Şi pentru mai adevărată credinţă, şti- 
ind carte, am iscălit mai jos”. 

Pe la 1677, un alt mare boier muscelean, Tudoran al 
II-lea Vlădescu din Aninoasa, dădea o diară mââănăstirii 
Aninoasa, lăsând acesteia cea mai mare parte a averii sa- 
le!%. 

Unii fii de boieri şi de negustori au căutat, începând 
din a doua jumătate a veacului al XVII-lea, să-şi desăvâr- 
şească educaţia la unele din cele mai prestigioase institu- 
ţii de învăţământ ale Europei. lată, de pildă, la 1647, 
tânărul Mihai, fiul lui Paul, un bogat negustor câmpulun- 
gean, studia la Colegiul din Roma!!. Un alt câmpulun- 
gean, de această dată fiu de boier, Preda Drugănescu, 
ajunge, cu sprijinul financiar al lui Constantin Brânco- 
veanu, să studieze la Universitatea din Padova. Viitorul 
postelnic Constantin Cantacuzino şi-a desăvârşit educaţia 
şi ştiinţa de carte, între 1665 şi 1670, la Roma, Veneţia şi 


Domnia lui Matei Basarab a adus o însemnată contri- 
buţie la dezvoltarea învățământului. În 1646, acesta a în- 
fiinţat la Târgovişte o şcoală cu predare în limbile clasice, 
latină şi greacă, cunoscută de altfel sub numele de Schola 
graeca et latina. Această şcoală a funcționat până în 1652 
şi a avut ca profesori mari cărturari şi învăţaţi ai epocii. 
Amintim aici pe Pantelimon sau Paisie Ligaridis şi Igna- 
țiu Petritzes, ambii veniţi de la Constantinopol!”. Aceştia 
au organizat un colegiu după modelul celor mai bune in- 
stituții similare din Occident, alături de şcoala de slovenie 
care funcţiona aici, având dascăli specializaţi în gramati- 
că şi lexicografie slavo-română, ca Teodor, Staico şi Da- 
niel'?. Un alt cărturar vestit ajuns la curtea lui Matei 
Basarab, prin anii 1638-1639, a fost croatul Rafael 
Levakovik, trimis de Congregația de Propaganda Fide în 
Țara Românească pentru a-l atrage pe domnul acesteia la 
catolicism(5. În jurul anului 1650, la Târgovişte se aflau şi 
câțiva cărturari ruşi şi ucrainieni, precum Arsenie 
Suhanov, Grigorie Dascălul, Bartolomei, Dosoftei şi Te- 
odor Dascălul, trimişi la Curtea Țării Româneşti de către 
mitropolitul Petru Movilă al Kievului'€. 

Şcoala domnească de la Târgovişte trebuia să-i pregă- 
tească pe fiii de boieri sau de negustori într-un spirit 
umanist. Tinerii învăţăcei deprindeau astfel arta retoricii 





” Gheorghe Pârnuţă, Ştefan Trâmbaciu, op. cit., doc. 10 bis, p. 43. 

1 Preot loan Răuţescu, Mănăstirea Aninoasa din judeţul Muscel, 
ediţia a II-a, Editura Ars Docendi, Bucureşti, 2010, pp. 13-14. 

'! Gheorghe Pârnuţă, Ştefan Trâmbaciu, op. cit., doc. 10, p. 43. 

"2 Claudiu Neagoe, O scurtă istorie a românilor, vol. |, p. 122. 

13 Ştefan Bârsănescu, Schola graeca et latina din Târgovişte, 
1646-1651, în Din istoria pedagogiei romăneşti, vol. IL, Bucureşti, 
1966, pp. 191-213. 

4 Victor Papacostea, O şcoală de limbă şi cultură slavonă în timpul 
domniei lui Matei Basarab, în „Romanoslavica. Seria Istorie ”, V, 
Bucureşti, 1962, pp. 183-194. 

'5 Francisc Pall, Date inedite privitoare la legăturile culturale 
româno-italiene din mijlocul veacului al XVII-lea, Bucureşti, 1940, 
p. 19. 

S Ionuţ Stanciu, Aspecte din istoria culturală şi artistică a oraşelor 
Târgovişte şi Bucureşti (secolele XV-XVII), în „Argesis. Studii şi 
comunicări. Seria istorie”, tom. XVIII, Piteşti, 2009, p. 154. 

şi a logicii, dar şi gramatica latinească şi grecească, apoi 
matematica şi astronomia, istoria şi poezia"”. Lecţiile se 
ţineau după un anumit orar, însă bine stabilit, cu ore care 
se țineau atât dimineaţa, când se acumulau cunoştinţe, cât 
şi după-amiaza, când să făceau temele şi se rezolvau 
exerciţiile!$. Existau mai multe tipuri de lecţii şi anume: 
lecţii de învăţare a alfabetului după denumirea slavoneas- 
că a literelor, lecţii pentru citirea de silabe, lecţii de citire 
pe cărţi religioase, precum Ceaslovul, Psaltirea şi Faptele 
apostolilor, apoi lecţii de memorare a definiţiilor, a decli- 
nărilor şi conjugărilor, precum şi a rugăciunilor, lecţii de 
efectuare a unor exerciții şi teme în care se aplicau cunoş- 
tințele, lecţii de lectură în grup, în care se evocau figuri 
legendare, personaje istorice sau fapte de vitejie din tre- 
cut!?. 

O altă instituție de învățământ, extrem de importantă 
pentru dezvoltarea culturii româneaşti din secolul al 
XVII-lea, a fost înfiinţată la Câmpulung în timpul domni- 
ei lui Antonie-Vodă din Popeşti (1669-1672). După cum 
se ştie, inițiativa acestui act cultural-educativ i-a aparţinut 
logofătului Radu Năsturel, fiul boierului cărturar Udrişte 
Năsturel. Din documentul datat 8 ianuarie 1669 şi scris în 
limba română cu slove chirilice, prin care Radu Năsturel 
hotărăşte să dea pentru această şcoală locul pe care îl 
cumpărase de la vornicul Stroe Leurdeanu, la Câmpu- 
lung, aflăm că această iniţiativă a înființării unei şcoli a 
fost luată pe timpul în care acesta se afla la Ienişer 
(Yeni-Şehir), în Asia Mică, împreună cu alți boieri mun- 
teni: „Încă fiind eu la Enişer, la Împărăţie, denpreună cu 
alți boieri de ţară, care am fost mers şi pentru nevoile ță- 
rii, aşa am socotit denpreună cu toţii cum ţeara noastră 
iaste o ţară săracă şi fără de învăţătură, dă ar fi bine să se 
facă o şcoală pentru învățătura copiilor, cum iaste la 
Câmpulung că iaste mai în lături”. Pentru această şcoală 
Radu Năsturel a donat terenul ce-l avea la Câmpulung, 
cumpărat de el cu 100 de unghi de la Stroe vornicul: 
„Deci, având eu loc în oraş, în Câmpulung, care l-am 
cumpărat de la Stroe vornicul, eu l-am închinat şi l-am 
dat să fie de treabă şcoalei, să se facă şcoală pre dânsul şi 
nimenea să nu mai aibă treabă cu acel loc, să fie al şcoalei 
stătător de moşie şi noao pomană”. Actul a fost semnat de 
21 de mari boieri, aflați la acea vreme la Enişer”. 

În opinia filologului şi istoricului Gheorghe Pârnuţă, 
oraşul Câmpulung a fost ales pentru că, pe de-o parte, era 
mai puţin expus frământărilor politice, iar pe de altă par- 
te, aici exista o veche tradiţie culturală”. 

Trei luni mai târziu, prin hrisovul din 10 mai 1669, 
domnul Ţării Româneşti, Antonie-Vodă, acorda noii „ca- 
se de învățătură” de la Câmpulung un statut oficial, înzes- 
trând-o, totodată, cu jumătate din veniturile încasate la 
vămile Rucăr şi Dragoslavele, pentru plata dascălilor şi 
întreţinerea elevilor: „văzând domnia mea pământenii Ță- 
rii Rumâneşti lipsiţi de o bunătate care iaste preste toate 





17 Ştefan Ştefănescu, op. cit., p. 117. 

'5 Şt. Bârsănescu, op. cit., p. 202. 

' Gheorghe Pârnuţă, op. cit., pp. 79-80. 

% Gheorghe Pârnuţă, Ştefan Trâmbaciu, op. cit., doc. 11, pp. 43-44. 
”! Gheorghe Pârnuţă, op. cit., p. 31. 

bunătăţile şi trupeşte şi sufleteşte, fără care nu iaste putin- 
ță omului a-şi chivernisi nici cele trupeşti, precum se cu- 
vine, nici cele sufleteşti a dobândi, nici pre Dumnezeu a 
cunoaşte, făcătoriul său, nice poate alege binele den rău 
nici răul den bine, înţelepciunea Sfintei Scripturi zice. 
Deci, domnia mea socotii şi gândii întru inema domnii 
mele şi făcui domnia mea casă de învăţătură, adecă şcoa- 
lă, în oraşul domnii mele Câmpulungu, pre un locu ce 
l-au dat şi l-au miluit cinstitul şi de bun neam boiariul 
domnii mele Radu Năsturel vtori-logofăt, ce i-au fost de 
cumpărătoare de la Stroe vornicul den Goleşti za unghi o 
sută, întru carii să hie putință şi bogaţilor şi săracilor a-şi 
da feciorii lor să se înțelepțească din buna învățătură 
entru Sfânta Scriptură precum scrie Pavel Apostol către 
Themoteiu de zice: «chiiule Themotee, ştiut e că eşti învă- 
ţat Sfinții Scripturi den pruncie, care pre tot omul a-l înțe- 
lepţi întru mântuință»». Si făcui domnia mea şi milă 
acestei case, adecă şcoala, den toată vama Rucărului i 
Dragoslavele, jumătate, să ţie mănăstirea Câmpulung ju- 
mătate, care este dat şi miluit de răposatul matei Voievod, 
iară jumătate să fie aceştii case, ca să fie de plata dascăli- 
lor şi copiilor de hrană, iar domnii mele şi răposaţilor pă- 


rinţilor domnii mele în veci pomană”. 














Biserica Negru-Vodă Câmpulung 


Un an mai târziu, la 28 martie 1670, domnul a dat un 
nou hrisov, el numind drept conducător şi purtător de gri- 
Jă al acestei şcoli, unde puteau învăţa atât copiii celor bo- 
gaţi, cât şi ai acelora sărmani, pe mitropolitul ării 
Româneşti, Theodosie: „Aşijderea iar am socotiz domnia 
mea denpreună cu toți cinstiții dregătorii domnii mele, 
cum această şcoală iaste tocmită şi o am aşezat să fie pre 
seama Sfintei Mitropolii a ţării, ca să fie ispravnic şi 
purtătoriu de grije mitropolitul, care va hi avându şi 
ajutoriu den mila domnii mele care scrie mai sus. Să nu 
rămăie această şcoală părăsită de dascăli şi fără de bună 
învăţătură locuitorilor ţării. Ca de vreme ce Sfânta Mitro- 
polie se chiamă muma tuturor sfintelor beserici şi mitro- 
politul țării iaste cap legii creştineşti şi de la Dumnezeu 





Sa Gheorghe Pârnuţă, Ştefan Trâmbaciu, op. cit., doc. 12, p. 45. 

dăruit a fi păstoriu adevărat turmei lui Hristos, iaste a da- 
re seama naintea înfricoşatului judeţ. 

Şi într-aceste vremi fiind cinstitul părintele nostru chir 
Theodosie arhiepiscop i mitropolit ţărei şi sfinția lui să se 
afle ispravnic şi purtătoriu de grija şcoalei aceştia, cât îl 
va ţine Dumnezeu întru viaţa sfinții sale. Iară după petre- 
cania sfinții sale, pre care părinte ar dărui Dumnezeu a fi 
vlădică i mitropolit ţărei, den părinte în părinte, tot să hie 
purtători de grije aceştii şcoli, după cum scrie mai sus””. 

Ca ispravnic al şcolii domneşti de la Câmpulung, mi- 
tropolitul Teodosie a ales dascăli învăţaţi, printre care 
amintim aici pe Dimitrie Dascălul şi Radu Lăngescu”*. 

Şcoala de la Câmpulung reprezintă, fără îndoială, o 
etapă importantă în dezvoltarea învățământului românesc. 
Aceasta a avut un important rol în răspândirea ştiinţei de 
carte în rândurile poporului şi a pregătit scriitori de do- 
cumente, copişti de manuscrise, slujitori ai vămilor jude- 
țului, dar şi viitori grămătici şi logofeţi ai satelor, 
deveniți, la rândul lor, dascăli pentru alţi doritori de a în- 
văţa meşteşugul scrierii şi al citirii în limba română”. 

La sfârşitul secolului al XVII-lea, Constantin Brânco- 
veanu avea să pună bazele învățământului superior din 
Țara Românească. În 1694, la îndemnul şi cu sprijinul 
stolnicului Constantin Cantacuzino, domnul a organizat 
în incinta mănăstirii Sf. Sava din Bucureşti o şcoală cu 
limba de predare greacă, cunoscută în epocă sub numele 
de Academia domnească”. În fruntea acestei înalte insti- 
tuţii de cultură a fost pus eruditul cărturar Sevastos 
Kimenites, originar din Trapezunt, discipol al lui Alexan- 
dru Mavrocordat. El a condus Academia domnească până 
la moartea sa, în 1702. Acesta venise în Ţara Românească 
în 1684, la chemarea lui Şerban Cantacuzino, care l-a 
numit preceptor al fiului său, Gheorghe Cantacuzino. Du- 
pă moartea domnului, Sevastos Kiminites s-a întors la 
Constantinopol. A revenit la Bucureşti, de această dată 
definitiv, în 1689. S-a stins din viaţă în 1702 şi a fost în- 
mormântat la Sf. Sava”. La conducerea Academiei dom- 
neşti au urmat alți doi mari cărturari greci: Manuel 
Porphyropulos din Cipru şi Gheorghe Hypomenos din 
Trapezunt. Din corpul profesoral au mai făcut parte 
doctorul Ioan Comnen, profesor de fizică şi matematică şi 
macedoneanul Theodor Simion”. 

În anul 1707, Brâncoveanu a poruncit rezidirea mă- 
năstirii şi a chiliilor de la Sf. Sava. Potrivit hrisovului 
domnesc din 9 septembrie 1707, învăţământul din Ţara 
Românească a fost organizat pe trei cicluri: primul ciclu 
presupunea trei clase de gramatică, cel de-al doilea trei 
clase de retorică, poetică şi logică şi, în sfârşit, învăţă- 
mântul superior cu trei ani de făcultas artium””. În această 





* Ibidem, doc. 13, pp. 46-47. 

” Gheorghe Pârnuţă, op. cit., p. 35. 

* Ibidem, p. 38. 

% Jon lonaşcu, Activitatea de început a Academiei domneşti de la 
Sfântul Sava (1694-1716), în „Analele Universităţii Bucureşti. Seria 
Ştiinţe sociale — Istorie”, an. XIII, 1964, p. 122. 

*7 Şt. Ionescu, Panait 1. Panait, op. cit., pp. 319-320. 

% Ştefan Ștefănescu, op. cit., p. 124. 

ZI Şt. Ionescu, Panait I. Panait, op. cit., p. 321. 

% Ştefan Ştefănescu, op. cit., p. 125. 

vreme, la conducerea Academiei domneşti s-a aflat 
Hrisant Nottara, iar printre dascălii de frunte ai acestei 
instituţii s-au numărat Iordachi Chrisogenes, Gheorghe 
Hipomenas şi loan Comnen”. 

La Academia domnească de la Sf. Sava din Bucureşti 
au studiat fii de boieri precum Iordache Creţulescu, Barbu 
Greceanu, Toma Cantacuzino şi Ştefan Cantacuzino, fiul 
stolnicului”, precum şi doi tineri bursieri ruşi trimişi de 
țarul Petru cel Mare în 1705%. Şcoala domnească ajunse- 
se să numere, la începutul secolului al XVIII-lea, aproape 
200 de studenţi”. 

Au existat însă şi tineri boieri care au plecat cu burse 
din partea domniei să-şi desăvârşească educaţia în Italia: 
Gheorghe Damian şi fratele său, Palade Damian, precum 
şi Andronache postelnicul au mers la Veneţia, în vreme 
ce tinerii greci Hypomene din Trapezunt şi Anton 
Stratigos au plecat să studieze medicina la Padova”. 

În primii ani ai secolului al XVIII-lea, două şcoli noi 
aveau să se deschidă în Bucureşti: şcoala de la mănăstirea 
Colțea, înfiinţată de marele spătar Mihai Cantacuzino” şi 
şcoala de pictură înființată de Pârvu Mutul zugravul, în 
1701%. Mai mult ca sigur, tot acum, avea să apară şi o 
şcoală de muschie, la care s-au format protopsalții Mitro- 
poliei şi ai marilor mănăstiri din Bucureşti şi Târgovişte, 
printre cei mai vestiți numărându-se „Filothei sin Agăi 
Jipe1”, autorul primei propedii muzicale în limba română, 
intitulată Psaltichie rumănească care cuprinde întru sine 
Catavasiiarul cu toate trebuincioasele cântări ale 
besearecei, ce să cântă preste tot anul ...*%. În vremea lui 
Constantin Brâncoveanu, învăţarea cântărilor bisericeşti 
se făcea la şcoala slavo-română de la biserica domnească 
Sf. Gheorghe vechi, la şcoala de la biserica Colțea, pre- 
cum şi la mănăstirea Antim, după numele ctitorului ei, 
Antim Ivireanul”. 

Neîndoielnic, la sfârşitul secolului al XVII-lea şi în- 
ceputul secolului al XVIII-lea asistăm, în cazul Ţării Ro- 
mânești, la o adevărată „renaştere culturală”, reflectată în 
toate domeniile“. Aşa numita „epocă brâncovenească” 
avea să cuprindă şi primele două decenii ale secolului al 
XVIII-lea. 





*1 Andreea Apostol, Tiberiu-Vili Chirănescu, Artă, cultură şi socie- 
tate în epoca brâncovenească, Claudiu Neagoe şi Cornel Popescu 
(coord.), Ipostaze ale barocului european, Editura Ars Docendi, 
Bucureşti, 2010, pp. 114-115. 
32 Şt. Ionescu, Panait |. Panait, op. cit., p. 320. 
sp Papacostea, Doi bursieri ai lui Petru cel Mare la şcolile din 
Bucureşti, în „Studii. Revistă de istorie”, an. XIV, 1961, nr. 1, pp. 
115-121. 
îi Şt. Ionescu, Panait I. Panait, op. cit., p. 320. 
35 Vezi George Potra, Școala românească de slavonie de la biserica 
Sf. Gheorghe Vechi din Bucureşti, în „Glasul Bisericii”, an. XX, 
1961, nr. 9-10, pp. 837-878. 

lon lonaşcu, Școala de la Colțea, în „Biserica Ortodoxă 
Română”, an. LVI, 1939, nr. 11-12, p. 810-822. 
37 Gheorghe Pârnuţă, op. cit., p. 75. 
% Vasile Vasile, Pagini nescrise din istoria pedagogiei şi a culturii 
româneşti. O istorie a învățământului muzical, Editura Didactică şi 
Pedagogică, Bucureşti, 1995, p. 46. 
* Ibidem, pp. 46-47. 
“ Vezi Ştefan Ionescu, Epoca brâncovenească. Dimensiuni politi- 
ce. Finalitate culturală, Cluj-Napoca, Editura Dacia, 1981. 

Cărţi vechi de istorie 
pe meleaguri olteneşti' 


Începuturile vieţii culturale în spaţiul oltean se supra- 
pun perioadei de organizare a vieții monahale datorată 
cuviosului Nicodim de la Tismana. Încă de atunci mânăs- 
tirile Olteniei sunt depozitarele multor manuscrise de car- 
te religioasă provenită din lumea bizantină şi, din secolul 
al XVI-lea, şi din ţările române. Rolul bibliotecilor mă- 
năstireşti în păstrarea acestor mărturii culturale medievale 
din ţara noastră a fost evidenţiat de-a lungul timpului de 
cercetători precum Mihail Kogălniceanu, Cezar Bolliac, 
Alexandru Odobescu, Nicolae Iorga, lon Donat şi nu în 
ultimul rând Dan Horia Mazilu. În secolul XIX în Oltenia 
au existat biblioteci particulare care au aparținut unor cu- 
noscute familii boiereşti, cum au fost cele ale 
Argetoienilor, Glogovenilor şi Otetelişenilor. Pe lângă 
acestea, mai sunt de menționat şi bibliotecile constituite 
pentru a folosi elevilor şcolilor publice din Craiova: 
Şcoala Obedeanu, Şcoala Centrală (actualul Colegiu Na- 
țional „Carol 1”), Şcoala de fete „Lazaro-Otetelişanu”. 

Majoritatea cărţilor care au aparţinut acestor biblio- 
teci, cât şi colecţiilor oamenilor de cultură din Oltenia, se 
regăsesc astăzi în depozitele Muzeului Regional al Olte- 
niei, Bibliotecii judeţene din Craiova, Colegiului Carol I, 
Arhivelor Naţionale — filiala Dolj şi Institutului de cerce- 
tări socio-umane „C.S. Nicolăescu-Plopşor”. 

Cartea veche este prezentă în număr destul de mare, 
oferind celor interesaţi de istoria şi evoluţia ei un câmp 
extrem de larg de cercetare. Cartea este cea care arată 
modul în care societatea românească de la începutul seco- 
lului al XIX-lea îşi însuşea noţiuni precum naționalism, 
libertate, democraţie, republică şi România. lată însă şi o 
parte a acestor lucrări de istorie păstrate astăzi în bibliote- 
cile Craiovei: 

1. Trista întâmplare a cetăţii Dresda de la spargerea 
încoace a podului până la apărarea cetății a apărut la 
Buda în Crăiasca tipografie a Universităţii Ungariei în 
anul 1814 şi conţine numai 24 de pagini scrise în limba 
română, cu caractere chirilice. Paginile sunt numerotate 
cu cifre arabe. Singurul exemplar găsit în Craiova aparţi- 
ne Muzeului Regional al Olteniei şi mai păstrează doar 
paginile 15-24. Cartea cuprinde ex-librisul lui Grigore 





dr. Marin TOMA 


Otetelişanu şi o însemnare a acestuia unde ni se spune că 
boierul craiovean a cumpărat lucrarea la 16 martie 1831 
din Bucureşti în schimbul unui leu. 


2. Plutarch nou sau pe scurt scrierea vieților celor 
mai vestiți bărbaţi şi mueri a toate neamurilor, din cele 
mai vechi vremi pănă în vremile noastre, apărută în lim- 
ba franţăzească de Petru Blanhard dată afară iar acum 
întâia pentru Naţia Românească pre română tălmăcită şi 
dată la lumină cu toată cheltuiala domnului Nicola Nico- 
Primul volum are 172 de pagini numerotate cu cifre arabe 
(singura excepţie fiind pagina IV, numerotată cu cifră 
romană şi este scris în limba română cu litere chirilice. 
Însemnările lucrării păstrate de muzeul craiovean dove- 
desc circulaţia acestui exemplar. El a aparţinut iniţial lui 
Hristodor C.: „Această carte este a mea a celui iscălit: 
837: fevruarie: 11. Hristodor C.”, pentru ca mai târziu să 
ajungă în posesia aceluiaşi G. Otetelişanu, al cărui 
ex-libris este prezent pe una din paginile volumului. 

Scrierea conţine un preambul prin care traducătorul 
dedică episcopului Gherasim cartea pe care o edita, sem- 
nând: „Preaumilita Slugă Nicolae Nicolau, român din 
Transilvania. Braşov 1819”. Fiecare volum povesteşte 
vieţile a 24 de mari personaje ale lumii. Primul conţine 
date despre Homer, Licurg, Romulus, Pitagora, Solon, 
Esop, Leonidas, Pindar, Konfucius, Aristid, Temistocles, 
Miltiade, Euripid, Eschil, Sofocles, Aristofan, Socrate, 
Tucidides, Timon, Diogene, Pericle, Alcibiade, Platon, 
Xenofon, Epaminondas, Filip şi Demostene. Fiecărui ma- 
re personaj numit i se alătură şi un reper calendaristic ca- 
re să ajute la situarea sa pe axa cronologică a istoriei. 

De asemenea, traducătorul braşovean ne-a lăsat şi o 
prezentare în scris a motivelor apariţiei acestei opere în 
spaţiul românesc. Iată şi conținutul introducerii sale: 

„...Măcar că multe biografii, în părțile cele nemţeşti 
deosebi, şi în comun la lumină au eşit, totuşi încă de lipsă 
era, care mai cu (...) , mai lesne de priceput mai deplin, şi 
mai cu plăcută arătare, viața şi haracterul bărbaţilor şi a 
muerilor celor mai vestiți de toate naţiile, din vremnile 


! Articolul de față este un rezumat al unei cercetări mai vaste, în special în biblioteca Muzeului de Istorie din Craiova. La elaborarea sa au 
fost consultate atât originalele din instituția amintită mai sus, cât şi referirile la exemplarele acestor cărți făcute în bibliografia de specialitate: 
Ion Bianu, Nerva Hodoș, Bibliografia românească veche, vol. III, Bucureşti, 1912; Toma Rădulescu, Violeta Stănescu, Carte veche româ- 
nească din colecția Muzeului Olteniei Craiova, Editura Info, Craiova, 2008; Aurelia Florescu, Zezaur: carte veche românească: 1557-1830, 


Editura Aius, Craiova, 2000. 

cele mai vechi până în vremile cele de acuma, cu folos 
înaintea ochilor să o pună. 

Folosul unei adunări ca aceasta nu e de a-l trece cu 
vederea: năravuri, lucruri şi socotinţe a multor aleşi oa- 
meni de toată starea se pun nouă înainte şi privind noi în- 
lăuntrul ființei şi a tuturor stărilor, va fi pentru ştiinţa 
istoriei cea mai bună înainte gătire, şi ne va povăţui cătră 
cărarea cea dreaptă a înțelepciunii vieţii de acuma. Fieşte 
care bărbat cu asemenea folos tânărul şi bătrânul, 
negustoriul şi meşterul, filosoful şi diplomaticul la toate 
prescripţiile se vor zăbovi cele ce vrednice mult se va ară- 
ta şi de odată va învăţa de care greşale şi căi cu 
deaadinsul să se depărteze. 

Drept aceea D. Peter Blanchard în lumea franțozească 
în anul 1803 în Paris în 4 tomuri au dat acest Plutarch la 
lumină. Însă şi atunci numai vieţile celor mai interesanți 
bărbaţi au ales, care numai pentru franţozi folositoare ar 
fi au socotit, iară multe au trecut cu vederea. Întru această 
românească carte, sau adaos toți cei lăsaţi şi vestiți şi alții 
carii până acum necunoscuţi încă au fost. Şi pentru ca iu- 
bitorii de ştiinţe cititori, precum cu desfătare cetesc viaţa 
celor aleşi bărbaţi aşa şi cu privirea chipului făpturei lor 
să se îndulcească, am adaos şi chipul cărui dintru aceşti 
bărbaţi, a căror viață aicea să scrie”. 

Cel de-al doilea volum cuprinde vieţile lui Alexandru 
cel Mare, Epicur, Regulus, Filopemen, Hanibal, Publius 
Scipio Africanul, Plautus, Terenţiu, Pompei, Marcus 
Tulius Cicero, Iulius Caesar, Marius, Augustus, Cato din 
Utina, Horaţiu, Virgiliu, Titus Livius, Plinius cel Bătrân, 
Titus, Plutarch, Marcus Aurelius, Mahomed, Carol cel 
Mare, Saladdin şi Matei Corvin. 

Pe lângă aceste două volume, prezentate de noi mai 
sus, Muzeul Regional al Olteniei mai deține două exem- 
plare ale acestei lucrări, donaţii ale Elenei Nicolin şi 
Verăi Crăsnaru. Iată şi însemnările: 

Vol. I: 1.,„Această carte este a mea subtiscălita rămasă 
de la răposatul tatăl meu Ion G.G. Cernătescu. 1877 iunie 
în 22 Craiova. Dăruesc Muzeului Craiova această carte 
rămasă de la tata-mare, eu fiind fiica Elenii Dr. 
Roscovsky născută E. Ion Cernătescu”; 

2. „Această carte este a mea suptiscălitul. 1846 mai 3. 
loan G.G. Cernătescu”; 

Vol. II: „Această carte este a mea subtiscălita rămasă 
de la răposatul tatăl meu Ion G.G. Cernătescu. Anna Său- 
lescu. Donez această carte Muzeului Regiunii Craiova 
Vera Al. Crăsnaru fiica Elenii Dr. Roscovsky născută 
Ioana G.G. Cernătescu. Craiova 17 august 1955”. 


3. Starea de acum din oblăduirea Geograficească, 
Orăşenească şi politicească a Principatelor Valahiei şi a 
Moldovei după îngrijirile făcute de o lăcuire de ani cinci- 
sprezece, atât în Țarigrad, cât şi în împărăţia turcească 
de Tomas Tornton englezul, sol fiind la Țarigrad, tipărită 
la Paris în anul 1812 iar acu tălmăcită în limbă romă- 

nească şi dată la tipariu spre cunoştiința neamurilor 
acestor doao Prinţipaturi de un român pofltitoriu de în- 
dreptarea necazurilor neamului românesc şi a sa lumina- 
re spre mărire şi buna fericire, apărută la Buda, în 
Crăiasca tipografie a Universităţii Ungariei, în anul 1826. 

Lucrarea este scrisă în limba română cu litere chirilice 
şi are 99 de pagini numerotate cu cifre arabe şi introduce- 
rea, scrisă pe 16 pagini numerotate cu cifre romane. Pe 
versoul foii de titlu se poate vedea rezoluția de imprima- 
re: „Budae die 18 August 1826. Imprimatur G. Petrovits 
m. p. Censor Librorum”. Cartea se află în posesia Muzeu- 
lui Olteniei, fiind o donaţie a aceluiaşi G. Otetelişanu. 


4. Scurtă apendice la istoria lui Petru Maior care 
prin adevărate mărturisiri a mai multor scriitori vechi, 
începutul românilor din romani adevărați a mai mare 
lumină îl pune, fesută de Teodor Aaron la Buda cu 
tipariul K. Universităţii din Pesta, 1828. 

Cartea lui Teodor Aaron are 79 de pagini, numerotate 
cu cifre arabe (primele 15 nu sunt numerotate), şi este 
scrisă în limba română cu litere chirilice. Exemplarul cer- 
cetat de noi şi aflat în colecţia Muzeului Olteniei are două 
însemnări. Prima conţine ex-librisul lui G. Otetelişanu, 
iar cea de-a doua atestă că opera lui Aaron a fost cumpă- 
rată de boierul oltean din Bucureşti cu 4 lei şi jumătate la 
16 martie 1831. La pagina 79 se poate observa rezoluţia 
de imprimare a lui loan Teodorovici: „Imprimatur. 
Pestini die 24-a Aprilis 1828. Joannes Theodorovits 
m.p.G.n.u.r. Parochus Pestiensis, Venerabilis Consistorii 
Assessor, et Librorum Valachicorum Int. R. Censor”. Pe 
pagina verso a foii de titlu, autorul a prezentat sub formă 
de motto următoarele două expresii: „A istorii laudă cea 
mai mare e adevărul şi Omul e născut spre a face bine 
(M. Antoninus)”. 


5. Însemnare a călătoriei mele Constantin Radovic 
din Goleşti făcută în anul 1824.1825.1826 — a apărut la 
Buda în Crăiasca Tipografie a Universităţii Ungariei în 
anul 1826. Cuprinde 237 de pagini numerotate cu cifre 
arabe, începând cu cea de-a cincisprezecea. Singura în- 
semnare este ex-librisul lui G. Otetelişanu căruia i-a apar- 
ţinut. Pe coperta a doua se află o ştampilă de legătorie: 
„Legată în Atelierele Legătoriei de Cărți ale Coop. «Arta 
decorativă» Craiova, Str. V. Roaită nr. 2.” Exemplarul se 
încheie cu rezoluţia de imprimare: „Budae die Septemb. 
1826. Imprimatur. G. Petrovits m. p. Librorum Censor”. 
Dintre oraşele pe care boierul argeşean le descrie în opera 
sa putem enumera: Braşov, Sibiu, Turda, Belgrad, Cluj, 
Buda, Pesta, Viena, Belvedere, Baden, Veneţia, Padova, 
Verona, Brescia, Milano, Pavia, Cremona, Miinchen, Ge- 
neva etc. 


6. Dionisie Fotino, Istoria Daciei. Lucrarea a apărut la 
Viena în trei volume, între anii 1818 şi 1819. Exemplarul 

aflat la muzeu prezintă ex-librisul lui G. Otetelişanu, in- 
dicaţie a faptului că s-a aflat în posesia sa. Volumul II, 
aflat în biblioteca muzeului, are 568 de pagini numerotate 
cu cifre arabe şi scrise în limba greacă, cu caracatere gre- 
ceşti. Opera autorului grec se păstrează, completă la Co- 
legiul „Carol I” din Craiova, unde a fost adusă de la 
Şcoala „Sf. Sava” din Bucureşti. 


7. Supplex  Libellus Valachorum a apărut la 
Cluj-Napoca în anul 1791, cuprinde 59 de pagini numero- 
tate cu cifre arabe şi este scris în limba latină cu litere la- 
tine. Pagina de titlu are o gravură: alegoria unde este 
înfăţişată stema Transilvaniei cu cele şapte turnuri, iar 
ultima pagină are o vignetă ce reprezintă un înger care 
aşază o coroană de lauri pe capul unui copil. Singurul 
exemplar cunoscut în judeţul Dolj este deținut de Muzeul 
Regional al Olteniei şi a aparţinut colecţiei Constantin 
Argetoianu. 


SVDPALEX LINELLws 
VALACHDRHRYM 


TBANSILVANLAE 


ETRĂ TREE e EECEEȚIĂ ic Tort Cecen 
PRILPETRRI BB Lesti 
RL E LELE | 


EP FITI APETIT EIȚITI 








8. Istoria lui Numa Pompilie al doilea crauiu al Ro- 
mei tălmăcită din limba franţuzească de dumnealui pos- 
telnicul Alexandru Beldiman şi dată şi în tipariu cu a 
dumisale cheltuială, spre podoaba limbii rumâneşti şi 
îndeletnicirea patrioţilor. În zilele prealuminatului nostru 
domn al Moldaviei Mihail Grigorie Şuţul voevod întru al 
doilea an al domniei înălțimii sale la anul 1820. Această 
operă îi aparţine scriitorului francez Jean Pierre Claris de 
Florian şi a apărut în traducerea poetului moldovean Ale- 
xandru Beldiman, în oraşul Iaşi, în două volume. Primul 
tom cuprinde 192 de pagini, în timp ce al doilea, 209, toa- 
te cu cifre arabe, dar cu multe greşeli de numerotare. 
Scrisă în limba română, cu caractere chirilice, cartea a 
aparținut boierului Grigore Otetelişanu, după cum o do- 
vedeşte ex-librisul său, vizibil pe prima pagină. Ambele 
volume se pot găsi în colecţia Muzeului Olteniei. 


9. Prescurtarea istoriei universale tălmăcită după cea 
elinească în limba noastră românească şi închinată la 
iubitorul de niam, marele dvornic şi vistier al prințipatu- 
lui Valahiei Domn Mihail Dimitrie Ghica, cu a căruia 

osârdie şi cheltuială s-au tipărit spre trebuința şcoalelor 
noastre şi obştescul folos al neamului românesc de cuvio- 
sul igumen al mânăstirii Sfântului loan din Bucureşti chir 
Grigorie, tomu 2. Și dată în tipar la privilegiata tipogra- 
fie din Bucureşti supt eforia dumnealor boierilor Rădu- 
canu  Clinceanul biv vel stolnic şi Dumitrache 
Topliceanul biv vel serdar. 

Acest exemplar deţinut de biblioteca muzeului din 
Craiova cuprinde 236 de pagini (numerotate cu cifre ara- 
be) şi este scris în limba română cu caractere chirilice. 
Autorul cărţii în limba greacă este Atanasie Staghiritul. 
Lucrarea, consultată şi de noi, are pe pagina a treia 
ex-librisul lui Grigore Otetelişanu. În judeţul Dolj mai 
sunt cunoscute alte cinci exemplare ale acestei traduceri: 
la Arhivele Naţionale din Craiova, volumele I şi II, la Bi- 
blioteca „Aman”, volumul II şi alte două la Colegiul „Ca- 
rol I” (vol. I-II ), unde au ajuns de la Şcoala „Sf. Sava” 
din Bucureşti. Volumul IV al acestei lucrări se păstrează 
în două exemplare, unul la Colegiul „Carol T”, iar celălalt 
la Mitropolia Olteniei. Acesta din urmă, donat de I. Po- 
pescu-Cilieni din Craiova, conţine următoarea însemnare: 
„Dăruită mie de inginerul Sertis Emil profesor la Şcoala 
de Drumuri şi Poduri din Craiova. Prof. I. Popes- 
cu-Cilieni. 20 decembrie 1951. 


10. Petru Maior, Istoria pentru începutul românilor în 
Dachia, a apărut la Buda, în 1812. Tipăritura, realizată pe 
348 de pagini numerotate arab, este scrisă în română cu 
litere chirilice. Pe prima pagină observăm o compoziţie 
conţinând justiţia mărginită de doi porumbei şi încadrată 
cu ghirlande de flori şi frunze stilizate. Compoziţia nu 
este datată şi este semnată cu inițialele F.G. La pagina 
347 se găseşte o vignetă finală care înfăţişează o acvilă 
conturnată cu aripile deschise. Exemplarul, aflat la Mu- 
zeul din Craiova, prezintă un interes sporit datorită în- 
semnările numeroase făcute pe paginile lui de către 
cititori, dintre care amintim: Atelcusu să numea Moldova; 
geții au fost dachii; carpii sunt sânge sarmatic, lesta 26; 
bastarnii neam smetecec; râul Tira este Nistru; postrite şi 
predeneţite sunt sclavi ce se află între Dunăre şi între Ti- 
sa; Panonia în care trăiesc ungurii să zicea Ţara Ungu- 
rească; cumanii au fost români; slavii, bulgarii, vlahii sau 
românii şi păstoriii romaneşti. 


După cum s-a putut constata, majoritatea acestor lu- 
crări sunt donaţii din partea familiilor boiereşti craiovene, 
în special inginerul Grigore Otetelişanu şi magistratul 
Alexandru Aman. Din păcate, starea de conservare destul 
de precară în care se găsesc aceste cărți împiedică mult 
studierea lor de către un specialist. Totuşi, părerea noastră 
este că singura şansă a acestor obiecte de patrimoniu este 
digitalizarea lor şi depozitarea în condiţiile cerute de im- 
portanţa lor. 

Cercetările arheologice din așezarea aparținând 
aspectului cultural Brătești din localitatea 
Cotmeana, jud. Argeș 


În luna august a anului 2010 au debutat cercetările ar- 
heologice preventive în punctul Dulercea, satul Cotmea- 
na, comuna Cotmeana, județul Argeş!. Pentru prima dată, 
această aşezare a putut fi identificată în anul 2004 în tim- 
pul unei cercetări efectuate pe cursul superior al pârâului 
Cotmeana. 

Cercetarea inițială a avut drept scop identificarea pe 
unul dintre piemonţii văii pârâului Cotmeana a unei aşe- 
zări preistorice, aflată în pericol din cauza torenţilor for- 
maţi ca urmare a defrişărilor pădurii de pin şi foioase şi a 
vijeliilor. Urmele ceramice identificate la nivelul solului 
au permis pentru început stabilirea de către colectivul de 
cercetare a unei cronologii relative, care permite identifi- 
carea unui sit din perioada finală a neoeneoliticului. Situl 
este amplasat pe un promontoriu, la circa 540-550 m alti- 
tudine, aşa cum reiese din planul de situație şi ridicare 
topo Scara 1:500, făcut în luna iulie a anului 2011. Situl 
beneficiază de un amplasament natural care-i conferă o 
vizibilitate şi o deschidere pe trei direcţii, fiind astfel apă- 
rat şi pe cale naturală. Diferenţa de nivel dintre nivelul 
văii pârâului Cotmeana şi altitudinea maximă este între 
445 m şi 550 m ceea ce îngreunează accesul pe promon- 
toriu pe trei laturi. 


Fig. 1 ridicarea topo scara 1:500, planul săpăturilor, Cotmeana 





! Cercetările au fost efectuate în punctul Dulercea (com. Cotmeana, 
jud. Argeș) de un colectiv condus de lect. univ.dr. Constantin Băr- 
bulescu (Universitatea din Piteşti) şi format din studenţi ai discipli- 
nei istorie: Andrei Robert, Nedelea Alina, Florea Codruţ, Stamate 
Andrei, Stoica Nicolae, Stănilă Adrian, lon Nicoleta, Voicu Adrian, 
Radu Adriana, Ivan Iulian, Fâscă Eduard. 

În urma trasării a două secţiuni s-au putut observa 
următoarele: 

Secţiunea Al (L 10m, | 2m) este orientată paralel cu 
marginea de NV a promontoriului şi la 11 m de zona de 
cădere a terenului. După îndepărtarea zonei vegetale care 
are o grosime de 10-12 cm şi este formată din frunze, re- 
sturi vegetale şi rădăcini s-a putut identifica un strat brun- 
roşcat de circa 10 cm în care, pe lângă resturile vegetale 
specifice unei păduri de pin şi foioase, s-au putut identifi- 
ca urme sporadice de ceramică. Următorul strat a fost 
unul compact de culoare roşcată, cu urme de ceramică şi 
chirpici, dar care nu a permis identificarea vreunui com- 
plex arheologic sau identificarea oricărui tip de artefact. 

Secţiunea S2 (L12, 1 2 m) a fost deschisă la 28 m de 
SI, perpendicular pe Sl. Această a doua secţiune din 
2010 a putut permite, odată cu înlăturarea stratului vege- 
tal (10 cm) şi a unui strat de putregai de pădure şi pământ 
amestecat cu resturi ceramice (10-12 cm), identificarea 
unui strat de circa 20 cm de resturi de chirpici, ceramică 
şi pământ de o consistență mai mare, reprezentând restu- 
rile unor locuinţe. Cantitatea foarte mare de chirpici şi 
ceramică identificată în această secţiune a constituit ele- 
mentul fundamental pentru care în vara anului 2011 s-a 
dorit reluarea cercetărilor în acest sit. 

Campania din august 2011 a demonstrat că cercetarea 
din punctul Dulercea, localitatea Cotmeana, reprezintă un 
punct important din perspectiva completării unor desco- 
periri făcute în 1972 de către Ersilia Tudor, în punctul 
Coasta Bisericii, jud. Dâmboviţa, localitatea Brăteşti, ce- 
ea ce a permis descoperirea unei aşezări post-gumelniţene 
care astăzi poartă denumirea localităţii mai sus menţiona- 
te”. 

Cercetările din vara anului 2011 

Secţiunea S3 (L4, 12) a fost deschisă perpendicular pe 
S2, astfel încât să ne permită continuarea cercetărilor în 
zona în care în decursul campaniei din august 2010 se 
identificaseră urmele unor locuinţe. Odată cu înlăturarea 
stratului vegetal (cca 8-10 cm) şi a unui strat de pământ 
negru (cca 10 cm) s-a pătruns direct în stratul arheologic 
bogat în ceramică şi cu puternice urme de dărâmătură 
formate din chirpici. Stratul arheologic a avut o adâncime 
de până la 30-35 cm. 





2 Ersilia, Tudor, Un aspect cultural post-gumelnițean descoperit în 
zona de dealuri a Munteniei (săpăturile de la Brăteşti Coasta Bise- 
vicii, jud. Dâmboviţa), în SCIVA, 28, 1977, 1, p. 37-53; Ildem, O 
descoperire de tip Brăteşti în zona Bucureştilor, în SCIVA, 35, 
1984, 2, p. 184-188. 

Fig. 2 tortiță de vas - formă rotundă (S3) 


Fig. 3 tortiță de vas — de tipul unei apucători — 
forma capului bovideu (S3) 


Fig. 4 - 6 tortițe de vas, formă rotundă (S3) 







Au putut fi identificate numeroase fragmente cerami- 
ce de la vase ceramice, două vârfuri de săgeată confecțio- 
nate din silex (păstrate în condiţii bune), o statuetă 
antropomorfă feminină de culoare roşiatică, numeroşi bo- 
lovani de mari dimensiuni. Stratul arheologic a pus în 
evidenţă urme puternice de arsură, bucăţi de cărbune de 
dimensiuni mari (cca 20 x 15 cm) şi a relevat urmele unor 
structuri de locuire de suprafață. 

Secţiunea S4 (L6, 12) a fost deschisă în zona centrală 
a promontoriului şi a pus în evidenţă acelaşi tip de desco- 
periri: urme ale unor locuinţe de suprafaţă, dovadă fiind 
bucăţile de chirpici de mari dimensiuni, cărbunii şi cera- 
mica aflată în cantitate mare. Această secțiune a pus în 
evidență un nou fragment de săgeată confecţionată tot din 
silex şi înainte de deschiderea propriu zisă în stratul vege- 
tal fost identificată fragmentar o altă statuetă antropomor- 

fă din lut, de culoare brun-roşcată, mai puţin finisată de- 
cât cea descoperită în $3. 

Ceramica descoperită pe parcursul celor două campa- 
nii (august 2010 şi august 2011) se încadrează în tipolo- 
gia descrisă în aşezările de la Brăteşti, jud. Dâmboviţa şi 
de lângă Bucureşti. Întâlnim o ceramică de culoare brun- 
roşiatică, cu o pastă în care regăsim ca degresanţi nisip şi 
paie, cu o ardere în anumite cazuri precară, cu un finisaj 
care în anumite cazuri aminteşte de o perioadă de tranzi- 
ţie. De asemenea, există două tipuri de ceramică: o cera- 
mică mai bine arsă şi modelată cu mare atenţie, având o 
pastă în care regăsim nisip foarte fin şi o ceramică grosie- 
ră prost arsă şi cu un conținut foarte mare de pietricele şi 
paie. S-au putut identifica numeroase tipuri de tortiţe de 
la cele de mici dimensiuni până la cele mai mari sau de 
tipul unor proeminențe alungite, proeminențe rotunde şi 
perforate. De altfel, acest tip de comunități de la sfârşitul 
neoeneoliticului sunt rezultatul unei retrageri a populații- 
lor de tip gumelniţa din zona de câmpie spre zona terase- 
lor înalte sau a dealurilor subcarpatice?. 


Fig. 5 tortiță de vas de tip bumb - perforat (S2) 








Fig. 7a — 7b statuetă antropomorfă din lut (S4 — periegheză) 


Cercetările vor continua pe parcursul campaniilor vii- 
toare pentru a se încerca delimitarea perimetrului aşezării 
şi pentru o mai bună documentare cu privire la viaţa co- 
munităților aparţinând acestui grup cultural. 





3 Petre Roman, Modificări în structura etno-culturală a Europei de 
sud-est în eneoliticul târziu, în SCIVA, 32, 1981, 2, p. 241-246; 
Idem, Das chronologische Verhăltnis zwischen Ezero und Troja im 
Lichte der nordbalkanieschen Forschungen, 'Thraco-Dacica, 13, I- 
2, p. 25-34; Ersilia, Tudor, Die Gruppe Brătești, Dacia N.S., 22, 
1978, p. 73-86. 

Monumente ale eroilor din comuna Căldăraru 


La marginea judeţului Argeş, aproape de graniţa cu 
judeţul Teleorman, revendicându-şi atât rădăcini teleor- 
mănene, cât şi argeşene, se află comuna Căldăraru. Altă- 
dată o comună populată, cu mulți tineri care participau la 
istoria cea mare, jertfindu-se pentru ţara lor... Astăzi, o 
comună aproape pustie, cu o populaţie compusă aproape 
exclusiv din bunici şi străbunici şi care se animă doar în 
vacanţele de vară... Şi totuşi, puţinele vestigii existente 
amintesc despre alte vremuri... 

Astfel, în comuna Căldăraru există trei monumente 
ale eroilor. Două dintre acestea se găsesc în satul Căldă- 
raru, iar al treilea se află în satul Strâmbeni. 





Monumentul eroilor din Primul Război Mondial din faţa Bisericii 
din Căldăraru, inaugurat la 15 iunie 1941 


Cel mai vechi monument este situat în fața bisericii 
din satul Căldăraru şi a fost dezvelit la data de 15 iunie 
1941. Iniţiativa ridicării unui astfel de monument pentru 
eroii din Războiul de Reîntregire Naţională a aparţinut 
învățătorului loan Ştefan care a reuşit să strângă suma de 
50.112 lei numai de la locuitorii satului Căldăraru. Mo- 
numentul a fost comandat la Câmpulung Muscel în anul 
1939, fiind executat din piatră. A fost adus în comuna 
Căldăraru de localnicii Țăpuru Badea şi Ilie Ursan, iar 

banii transportului au fost plătiți de negustorul din comu- 
nă Ilie Avram!. 

Monumentul este înalt de aproximativ trei metri, 
având în vârf o cruce din piatră. Pe frontispiciul celor pa- 
tru laturi ale acestuia sunt gravate numele localităţilor şi 
regiunilor unde au luptat şi unde s-au jertfit fiii comunei 
în Războiul de Reîntregire (1916-1919), respectiv Olt, 
Mărăşti, Mărăşeşti şi Oituz. 

În partea centrală a monumentului, situată spre drum 
(spre vest), se află gravat un soldat echipat pentru război, 
cu arma în mână, gata de acțiune. Sub acest ostaş, pe o 
placă din piatră, este situat următorul mesaj: Comuna 
Căldăraru recunoscătoare fiilor săi morți pe câmpul de 
luptă pentru întregirea neamului 1916-1919. Sub acesta 
sunt imortalizate numele eroilor căldăreni, 29 de bărbaţi, 
sergenţi, caporali sau simpli soldaţi care şi-au adus jertfa 
supremă pentru făurirea României Mari. 

După războiul din 1941-1945, pe acelaşi monument 
au fost adăugate şi numele eroilor din cel de-Al Doilea 
Război Mondial, imortalizate pe o placă din marmură, pe 
latura nordică a monumentului, respectiv 27 de jertfe pen- 
tru apărarea ţării. 

Pe latura de est a monumentului, înspre biserică, pe o 
placă din marmură, sunt gravate numele principalilor ini- 
țiatori ai ridicării unui astfel de edificiu de aduce- 
re-aminte şi de cinstire. Pe placa de marmură sunt 
incrustate următoarele cuvinte: Jlie Gh. Avram, preşedin- 
te, sub a căruia inițiativă, stăruinţă şi contribuţie princi- 
pală s-a ridicat acest monument în anul 1941. Gravate 
direct pe piatra monumentului sunt numele oficialităților 
care s-au implicat în construirea lăcaşului de comemora- 
re: Preotul Vasile Nănescu 1917-1965 şi învățătorii loan 
Ștefănescu şi loan Georgescu. 

În anii 1950-1960, la începutul lunii mai, după slujba 
de la biserică dedicată eroilor, familiile care aveau morți 
pe front organizau un parastas (pomană) în faţa bisericii, 
la care participa tot satul. De asemenea, în ziua de 9 mai, 
înainte de 1990, învățătorii din sat veneau cu elevii la 
monument şi sărbătoreau „Ziua eroilor”, intonând cântece 
precum: „Imnul eroilor”, „Tricolorul” ş.a?. 





! Aceste informaţii au fost preluate din Lucrarea pentru obținerea 
gradului didactic I a doamnei profesoare — azi, la pensie — Dinu 
Florica, o fiică a satului Căldăraru, care şi-a realizat monografia 
comunei natale în anul 1985, sub îndrumarea prof. univ. dr. doc. 
Titu Georgescu, p. 84-85. Din păcate, nici până astăzi nu s-a publi- 
cat Monografia comunei Căldăraru, deşi aceasta există, fiind opera 
de o viaţă a doamnei profesoare de istorie Dinu Florica. În culege- 
rea de date despre istoria mai recentă sau mai îndepărtată a satului 
Strâmbeni o contribuţie deosebită o au domnişoarele profesoare 
Radu Virginica şi Radu Veronica. 

2 Ibidem. 

Al doilea monument din satul Căldăraru este de dată 
recentă, fiind ridicat în iulie 1994, situat în faţa Primăriei. 
Pe un soclu din piatră, înalt tot de aproximativ trei metri, 
se află un vultur cu aripile desfăcute. Pe latura dinspre 
sud a monumentului, situată spre strada principală a satu- 
lui, sunt plăci de marmură pe care sunt gravate numele 
veteranilor din Al Doilea Război Mondial din satul Căl- 
dăraru, iar pe latura dinspre vest sunt amintite numele ve- 
teranilor din satul Burdea, al treilea din comună. Pe faţa 
principală a monumentului, sub plăcile albe de marmură 
pe care sunt încrustate numele veteranilor din satul Căl- 
dăraru, a fost adăugată o placă de marmură roz pe care 
sunt gravaţi anii 1941 şi 1945, o frunză de stejar, o cască 
de război şi două arme încrucişate. Pe soclul monumentu- 
lui se află şi un obuz. Vulturul este aşezat pe propriul so- 
clu, pe care este scris „Căldăraru”, sub care se găseşte 
capitelul monumentului, decorat cu motive vegetale. 





Monumentul din faţa Primăriei Căldăraru, ridicat în iulie 1994 


Monumentul a fost executat de un localnic, Virgil An- 
tonescu, iar printre donatorii principali s-au numărat 
Neamu lon şi Constantin Alexandrina, cum se menţio- 
nează pe monument, pe laturile vestice şi nordice. 

Al treilea monument dedicat eroilor din comuna Căl- 
dăraru se găseşte în satul Strâmbeni, în fața magazinului 
din centrul satului, în apropierea Şcolii cu clasele I-VIII 
şi a Căminului Cultural. Monumentul este poziţionat 
sud-nord, cu fața principală spre sud, spre drumul din 
centrul satului. Acesta reprezintă un vultur de bronz, cu 
aripile amplu desfăcute şi cu capul întors spre vest, ridicat 
pe un soclu de piatră. Înălţimea monumentului este de 
circa 2,5 metri. 

Pe latura dinspre sud sunt adăugate plăci de marmură 
albă pe care sunt incrustate numele localităţii Strâmbeni 

şi următoarele cuvinte: Glorie ostașilor români din satul 
Strâmbeni care au luptat în Războiul din anii 1941-1943. 
Veteranii. Sub acestea, sunt menţionate numele celor 81 
de veterani de aici. Într-un registru separat, aproape de 
soclul monumentului, pe plăci de marmură albă, sunt tre- 
cute numele celor 24 de decedați pe front, la care se ada- 
ugă şi numele a doi localnici care au murit în timpul 
stagiului militar din anii războiului, la frageda vârstă de 
20 de ani. Astfel, satul Strâmbeni a trimis pe fronturile 
celui de Al Doilea Război Mondial 107 bărbaţi — 26 din- 
tre aceştia nu s-au mai întors niciodată. 





Monumentul din satul Strâmbeni, înălţat la data de 10.X1.1995 


Pe latura dinspre nord, aproape de soclu, pe o altă 
placă de marmură albă, este făcută următoarea menţiune: 
Recunoştinţă veşnică eroilor care au luptat în războaiele 
din 1916-1918, 1877-1878 şi tuturor care s-au jertfit pen- 
tru patrie. După cum se observă, monumentul este ridicat 
de veteranii din Al Doilea Război Mondial, dar este dedi- 
cat tuturor eroilor. Pe aceeaşi placă se precizează data ri- 
dicării şi iniţiatorii, cu următoarele cuvinte: Acest 
monument s-a înălțat la data de 10.X1.1995 prin contri- 
buţia veteranilor şi a urmaşilor eroilor. Vulturul a fost 
donat de Manga lon, Oprică lon — Strâmbeni, 1995. 
Fondatori: Manga R. lon, Florea D. Ion, Cristina R. Ion, 
Popescu, Ghinea, Lambă. 

Istoria comunei este mult mai veche şi momentele in- 
tersectării evenimentelor majore din istoria umanităţii, a 
ţării, cu cele ale destinelor oamenilor din acest colț de 
lume sunt numeroase. Este nevoie însă ca acestea să fie 
scoase la lumină şi dăruite tinerelor generaţii, mai ales 
celor care-şi trag obârşia de pe aceste meleaguri, pentru a 
nu li se pierde rădăcinile. 

Romanitate şi naționalism în opera 
lui Naum Râmniceanu 


Naum Râmniceanu s-a născut pe 27 noiembrie 1764 
în satul Corbi din judeţul Argeş. Părinţii săi locuiseră îna- 
inte în satul Jivna, de lângă Sibiu. Potrivit mărturiilor căr- 
turarului român, bunicul său fusese militar, iar tatăl lui 
preot. Naum a devenit călugăr la vârsta de 15 ani şi a stu- 
diat cu eruditul arhiereu Filaret, care, ajuns episcop de 
Râmnic, l-a luat cu el pe tânărul patriot român. Mulţi ani, 
Naum a stat la Hurez, unde a învăţat cu egumenul de aco- 
10. În urma atâtor ani de studiu în preajma unor oameni 
foarte luminaţi, excelenți cunoscători ai limbii greceşti, 
Naum a ajuns să deprindă limba lui Homer. În timpul 
războiului din 1788-1792, el se refugiază în Transilvania. 


N 





Statuia lui Naum Râmniceanu din com. Corbi-jud. Argeş! 


Întors în țară, îndeplineşte funcția de protosinghel şi 
de dascăl la şcoala bisericii „Sf. Ecaterina din Bucu- 
reşti”, iar mai apoi egumen la mânăstirea „Sf. Apostoli” 
din Bucureşti. Din 1833, Naum se retrage la Cernica, un- 
de va rămâne până la sfârşitul vieţii”. 





: http://www.bjarges.ro/statuia-lui-naum-ramniceanu-corbi-jud- 


arges/ 
Despre Naum Râmniceanu şi opera sa a scris Constantin 
Erbiceanu în lucrarea sa Cronicari greci carii au scris despre ro- 

În unele din scrierile sale, Naum Râmniceanu a încer- 
cat să opună legendelor greceşti, sursa patriotismului fa- 
nariot, istoria vitejilor daci şi a cuceritorilor romani, 
strămoşi şi unii şi alţii ai poporului român. Naum ne de- 
scrie cum dacii sunt cuceriți de armatele puternice ale 
împăratului Traian. Procesul de etnogeneză, atât de dispu- 
tat şi de discutat în anumite cercuri politice şi ştiinţifice 
este rezumat admirabil de călugărul român în numai patru 
cuvinte: „Dacii romanizază, Romanii dacizază”. Naum 
precizează şi pe colonii lui Traian şi localizează, citându-l 
pe Meletie, antica Sarmizegetusa în apropierea Mureşu- 
lui. Dacă numele de români are ca origine pe cel al Ro- 
mei, în opinia scriitorului român cel de vlah se datorează 
numelui dat de europeni italienilor: volohi. Iată şi textul 
cărturarului român: 


„Rădăcina Românilor este Roma, dar altuită cu DA- 
CI. Foarte bravi erau Dacii în resbelele cu Romanii; dar 
s-au învins de armele Cesarului Traian. Dacii romaizază, 
Romanii dacizază. Dacă ne vei numi pe noi Romani, ai 
mărturie, limba, iar dacă de ne vei zice Daci, şi sângele 
şi limba. în parte (mărturiseşte). Dacă ne numim Romani, 
ne numim de la numele Romei. Suntem colonii de a lui 
Traian, dupre însuşi a sa mărturie în inscripția Zarmei, 
politie regală, a regelui Decebal, care nu era departe de 
Mureş. (Meletie. Geogr.). lar dacă ne numim şi Vlahi, este 
denumire Italică; căci pe Italieni s-a deprins a-i numi 
Europa Volohi. Roma fiind. în Italia, nu este denumirea 
îndepărtată. lar Daci de la Dacia, clironomia noastră 
(Meletie. Geogr.). Ne numim şi Munteni, nu după opinia 
unora, că Aluta este causa, ci denumirea de Munteni de 


» 


la munţi”. 


Naum Râmniceanu afirmă că, odată cu trecerea tim- 
pului, capitalele Ţării Româneşti au fost Câmpulung- 
Muscel, Curtea de Argeş, Târgovişte şi Bucureşti. EI îi 
menţionează pe legendarii Petru şi Asan pe care îi consi- 
deră conducătorii unei formaţiuni statale având capitala la 
Craiova. Lipsa unor dovezi concludente face dificilă ana- 





mâni în epoca fanariotă, lucrare apărută în Bucureşti la Tipografia 
Cărţilor Bisericești în 1888. Autorul a făcut o prezentare detaliată a 
vieţii teologului şi istoricului român în paginile XLI-LXVI unde ne 
prezintă şi operele care ni s-au păstrat şi poeziile lui Naum despre 
zavera din 1821 (scrierile lui Naum sunt elaborate în limba greacă). 
Despre originea românilor este tradusă de Erbiceanu în lucrarea sa 
şi poate fi găsită la paginile 235-258. 

lizarea unei asemenea informaţii. Domnitorii valahi au 
fost numiţi, în opinia lui Naum, care de altfel este una co- 
rectă, despoți de către bizantini, voievozi de către polo- 
nezi, gospodari de către bulgari. Dar în finalul 
argumentării sale, cronicarul român aminteşte că şi mol- 
dovenii şi dacii, cum îi numeşte el pe valahi, sunt cu toţii 
români şi sunt parte a aceluiaşi popor: 


„Lângă confinii fiind capitala Egemonilor de la înce- 
put şi a celor mai noi. Mai întăiu în Câmpul-Lung, al doi- 
lea în Argeș, al treilea în Târgovişte şi acum în Bucureşti. 
Ori ce denumire deci să ia de la cel mai însemnat. Unde 
era Aluta altă-dată, era capitala cea mai însemnată a 
Banului. Nici Asan, nici Petru, vechii despoți ai Craiovei, 
n-aveau vreo autoritate, după ordinea de stăpânire (Ni- 
chifor. Cronol. Comp. Cantacuzin). lar Domnitorii Vala- 
hiei, ai Daciei noastre, se numiau Despoţi de cătră 
Impăraţii Romei ai Constăntinopolului, iar de cătră Leşi 
Voevozi, Gospodari de cătră Bulgari, dupre cum zice 
Meletie al Atenei (Melet. Geogr.). Deci cu toții 
îndecomun suntem Romani, de şi unii erau Mysi (din 
Mysia); confrați cu noi sunt şi Moldovenii împreună cu 


» 


Dacii. ”. 


Pentru Naum, românii au la origine două popoare 
demne de lauda Europei, romanii, pe care îi numeşte 
domni ai universului şi dacii despre a căror bărbăţie este 
luat drept martor istoricul grec Herodot. Pătrunderea civi- 
lizaţiei Romei care dovedea o nobleţe strălucită până în 
munții Asiei şi în sfânta Palestină este amintită şi de isto- 
ricul nostru. Pentru el, distrugerea statului evreu de către 
romani a însemnat şi pecetluirea sorții acestora din urmă. 
Pedeapsa a venit prin intermediul religiei creştine care a 
schimbat ordinea politică şi socială a Europei. Creştinis- 
mul a pătruns în Dacia prin intermediul Romei, contribu- 
ind la formarea poporului român: 


„Vei afla, dacă vei cerceta pe Romani de la început, 
gloria a toată Europa şi Domni ai Universului (Lucian 
2). Tot apusul şi răsăritul s-au umplut de edificii măreţe 
şi în politii şi în munţi şi în sfânta Plaestina. Cine a înce- 
put a face în lume şi Sinoade Ecumenice ? economisindu- 
se în noi sămânța ortodoxiei. Binevoind Dumnezeu prin, 
prin sudoarea Corifeilor s-au predicat în Roma începutul 
creştinismului. l-a salvat, ca sămânţa lui Noe, de potopul 
general; zic de eroarea Apusului până astăzi. Pentru că a 
zis Pavel în formă de profeție: „Nu te sumeție politie ai 
teamă de Dumnezeu ” (Rom. 11). Dacă după natura ra- 
murilor (popoarelor) n-a cruțat pe Evrei, nu cumva să nu 
te cruțe nici pe tine cetate, pentru că şi pe tine te va sfă- 
râma. Prin Providența divină au venit (creştinismul) din 
Roma în Dacia, şi vei afla nu mică glorie la amândouă 
popoarele. La cei din Roma o nobleţă strălucită, la Daci 
politii şi cetățeni nu puţini. Regele nostru Decebal a lăsat 

pământul nostru Romanilor. Cu colonisarea lui s-au aşe- 
zat oraşe, cu Roma i s-a dat şeful. Pre sclavi (li s-a dat) 
celor nobili spre vecinic serviciu, iar pământul Romani- 
lor şi Dacilor liberi. Urma dar a se contopi aceste două 
neamuri în unul, Romanii cu Dacii, nu însă cu un neam 
nevrednic. Şi Erodot între alții îți va spune bărbăţia Da- 
cilor, pentru că şi plătea Cesarul de mai înainte Daci- 


» 


lor”. 


Pământul Daciei, şi implicit al urmaşilor ei, românii, 
este de la Pont la Tisa, după cum ne scrie Naum Râmni- 
ceanu. Astfel, pentru călugărul român, Transilvania, 
Moldova, Dobrogea şi Ţara Românească erau în întregi- 
me teritorii româneşti. Invaziile, în număr de trei, care au 
urmat de-a lungul a cinci sute de ani de la colonizarea 
Daciei în timpul lui Traian, au slăbit organizarea statală a 
românilor. Aceasta se va reface sub influența bulgară în 
Oltenia şi mai apoi în Câmpulung prin descălecatul voie- 
vodului Negru-Vodă. Naum speră ca şi alți patrioţi daci 
să-i urmeze îndemnul istoriografic şi să prezinte frumoasa 
şi bogata istorie a românilor, spre fala lor şi spre cunoaş- 
terea Europei: 


„Originea Dacilor este de la împărtăşirea popoare- 
lor, pământul Daciei este de la Pont până la Tis. După 
colonisarea Ulpiană, de la Traian al Romei în răstimp 
cam de cinci sute de ani; în pământul Patriei a avut loc 
trei invaziuni; iar după a treia invasiune avem Patria; 
cucerindu-se pământul Patriei de către popoare, a rămas 
patriotii sub stăpânire străină; împrăştiindu-se fiecare, 
unde a putut să-şi plece capul şi să trăiască. Unii afară 
în Mysia, deşi se strămutară mai înainte, iar alții înlăun- 
trul Patriei supunându-se străinilor în jurul capitalei lui 
Decebal şi în Maramureş. Deşi aceştia erau în Patrie, cu 
toate acestea în numele de Daci era în mare tăcere şi fă- 
ră nicio autoritate (stăpânire). După ce s-au botezat Bul- 
garii în masă „ca un cărbune acoperit, cu voinţa lui 
Dumnezeu, mai întâi a apărut neamul Românilor la Seve- 
rin, unde a înfiinţat şi o mică reşedinţă de Ban în Cerneţ, 
apoi în Strehaia şi în urmă în Craiova. Luând dar eredi- 
tatea în patria Daciei s-a făcut un bun început a Stăpâni- 
rii Dacilor (Diferiti istorici. Meletie Geogr. Compar. 
Cantacuzin). Împreună cu Daci a venit în valahia Dom- 
nia prin Negru Voevod cel dintâi principe al nostru. (Se 
cuvinea oraşului lui Decebal aproape în sânurile lui să 
slaveze sămânţa noleței, spre a da la timp stăpânirea fii- 
lor ei, care era răpită de barbari arbitrar şi cu nedreptul, 
şi să alunge pe străini. Vezi Cantacuzin). Deci atunci no- 
bilii au adus cu ei mulțime de servi şi mai mulți încă li- 
beri pentru popularea Daciei. Din Dacia au luat 
ereditatea în Dacia, pe care o avea de la început şi înain- 
te de invasiune. A răscumpărat pământul patriei de a do- 
ua oară cu sânge. Nu o dată şi de două ori prin resbele, 
ci iarăşi şi adese, spre gloria fiilor ei,a boierilor noştri. 

Fala patrioților este răscumpărarea pământului lor. Cu 
aceştia mă connumăr şi eu ca Dac şi patriot şi cu neamul 
şi cu limba. Şi cu inima şi cu zelul, şi cu fapta şi cu 
ostenelele şi cu sudori necruțate. Dea domnul ca toți să 
fie astfel, dupre cum eu cu activitatea ”. 


Limba română vorbită în secolul XIX este din punct 
de vedere etimologic, aşa cum ilustrează Naum, structura- 
tă în zece părți: patru latine, două italiene, două dace, o 
parte şi jumătate slave, prin influenţa bulgarilor şi sârbi- 
lor, iar ultima jumătate fiind cea a neologismelor, majori- 
tatea folosite în comerț. Cărturarul român ne spune că 
Decebal era un titlu acordat fiecărui rege dac, asemenea 
faraonului egiptean. Pentru istoricul român, stema Ţării 
Româneşti are o dublă provenienţă: leii aparțin stemei 
regale dace, iar corbul se datorează lui Negru-Vodă: 


„Astfel fiind lucrurile omeneşti, să vorbim în scurt şi 
despre neamul şi limba dacilor. Avem adevărata dovadă, 
că neamul nostru se derivă din două neamuri şi din latini 
şi din Itali cea ce se socotește un simgur neam, şi din 
Daci, din vechime ereditari ai Daciei. lar limba Dacilor 
celor de acum, divizată în zece părți, prin o observare 
scrupuloasă aflăm că patru părția limbei sunt latine, do- 
uă părți italiene, deşi corupte, două părți a vechilor 
Daci, corupte şi acestea prin cele de mai sus; o pate şi 
jumătate din limba Bulgarilor şi Serbilor, din o continuă 
învățătură a cărții lor şi a contactului, coruptă şi aceas- 
ta; iar jumătate de parte constând din diferite limbi, mai 
ales în numirile străine a comerţului. lar dacă voieşti a 
asculta ceva şi despre regii noştri, să ştii, că dupre cum 
cei din Egipet se numiau Faraon, aseminea şi Regii Daci- 
lor se numiau Decebal, a cărui stemă regală ne-a con- 
servat-o cei doi lei de acum de pe stema Domnitorului. 
Pentru că corbul predominează de la cel mai întâi şi mai 
mare şi principe independent, părinte al Patriei noastre, 
voevodul Radu Negru”. 


Lucrarea lui Naum „Despre originea românilor” este 
rodul convingerilor naţionale pe care scriitorul şi le-a în- 
suşit şi pe care le vrea trecute pe foaie spre folosul tuturor 
românilor. Titlurile subcapitolelor sale au denumiri ca: 
„Laudă neamului românilor”, „Bravurile neamului ro- 
manilor”, „Întâmplările neamului Dacilor”, „Lauda Pa- 
triei”, „Bucurie patrioţilor din toată Dacia”. 

Interesantă pentru concepţia lui Naum Râmniceanu 
este lucrarea „Adunarea hronologiei domnilor ţării noas- 
tre”. În prologul lucrării, Naum reia teza latinităţii popo- 
rului român. Multe dintre ideile sale se regăsesc în opera 
„Despre originea românilor”. Cronicarul descrie Europa 
ca pe o femeie cu capul în Spania şi braţele în Italia şi 
Anglia. Românii „s-au așezat pre îmbrăcămintea haine- 
lor ei, unde până acum să umbrează de dumnezeescul 

dar”. Pentru Naum, uniaţii, calvinii, luteranii şi papista- 
şii sunt eretici, singura religie adevărată fiind cea pravo- 
slavnică ortodoxă. Pentru a demonstra caracterul latin al 
limbii române, Naum citează cuvinte precum acva, panis, 
vinus, bonus, sanus, amarus, dulcis, fără a uita să menţi- 
oneze influența elementului slav conţinut de cuvinte ca 
Slăvit, blagoslovit, milostiv. 

Pentru cărturarul de la Râmnic, războaiele dacilor cu 
Imperiul Roman s-au încheiat cu decapitarea regelui De- 
cebal, al cărui cap a fost trimis la Roma. Armatele lui 
Traian ar fi descălecat la Romanați, de unde ar proveni şi 
numele județului, iar împăratul Traian ar fi dat numele 
Transilvania ținutului de peste munţi, nume care ar în- 
semna: „încungiurat de păduri preste toate părțile”. 

Prin amestecul dacilor cu populaţia romană, limba da- 
cilor, asemănătoare cu cea a tătarilor, după spusele lui 
Naum, a dispărut. Cronicarul susține continuitatea daco- 
romanilor pe teritoriul României de astăzi: 


„O, patrioții noştri niciodată n-au işit din hotarăle 
patriei noastre, Dachiei, carea din Marea Neagră 
începându-se, precum am arătat, şi până în apa Tisa 
întinzându-se, coprinde în mijlocul acestei părți Transil- 
vania, Banatul, ținuturile Craiovei, Ţara Românească şi 
Moldova. Încât dintr-aceste hotare ale patriei noastre, 
Dachiei, niciodată fără numai când o parte a aceştii pa- 
trie să călca şi să strica de vrăjmaşi, să trăgea lăcuitorii 
în sus l-altă parte a patriei, unde putea să trăiască mai 
cu linişte, larg fiind pământul nostru, şi munţii în mijloc 
având şi bun de scăpare în vremi de primejdie fiind.. 
„Acestea sunt răspunsurile noastre pentru moştenirea pa- 
triei noastre şi pentru limba neamului nostru celui 
romanicesc, carele priimind întru sine şi împreunarea 
seminţii dachiceşti, carea s-au rumânit -precum S-au Zis-, 
n-au lipsit din strămoşasca noastră patriie stăpânind-o, 
nici va lipsi de a sta împotriva tuturor vrăjmaşilor până 
când va sta lumea...”. 


Naum Râmniceanu este un conservator, dar şi un ob- 
servator exact al realităților contemporane lui. Naum no- 
tează cu precizie elementele legate de latinitatea 
românilor, faptele fiindu-i atât de evidente încât nu le su- 
prapune unui sentiment național de răzvrătire. Singura lui 
revoltă este pricinuită de administrația grecească a biseri- 
cii, unde el este nedreptăţit în mai multe rânduri. 





? A se vedea şi Al. Piru, Istoria literaturii române de la origini pâ- 
nă la 1830, Bucureşti, Editura Ştiinţifică şi Enciclopedică, 1977, 
p. 553-554. 

Constantin Noica — 


|. Argument 


Orice încercare, oricât de modestă ar fi, precum şi cea 
de faţă, de a evoca şi evidenția personalitatea marelui fi- 
losof şi implicit ideile acestuia, este sortită să rămână 
într-o sferă a neîmplinirii, deoarece cuvintele interpretu- 
lui, oricât de inspirate ar fi, nu reprezintă decât un simplu 
comentariu adăugat, în unele cazuri chiar cu lipsă de pie- 
tate şi inspiraţie la conştiinţa şi opera marelui gânditor. 

Cu toate acestea, există o umbră de legitimitate a unei 
astfel de încercări, deoarece suntem datori ca în spaţiul so- 
cial şi cultural în care ne manifestăm să permanentizăm 
prin modestele noastre rânduri geniul cultural al lui Con- 
stantin Noica. Permanenţa spirituală nu se confundă întot- 
deauna cu eternitatea. Rostul unei evocări sau încercări în 
marginea filosofiei maestrului este acela de a contribui la 
realizarea unui prezent continuu în conştiinţa individuală, 
dar şi în conştiinţa socială a creaţiei sale. Evident, creaţia 
există în primul rând prin creatorul ei şi totodată, opera este 
aceea care are rolul de a-l mărturisi pe cel care a adus-o la 
existenţă. Noi, ceilalți, avem datoria de a ne aminti şi de a 
reaminti existența acestui adevăr prin încercări cu caracter 
evocator ale persoanei şi personalității aceluia care este 
considerat de mulţi, pe drept cuvânt, ca fiind unul dintre 
ultimii creatori de sistem filosofic nu numai în spațiul cul- 
tural românesc, dar şi în plan european. 

Noica rămâne o permanenţă în conştiinţa individuală 
a celui care este preocupat de fapte ale culturii, dar şi în 
conştiinţa socială nu numai prin creaţia sa filosofică, dar 
şi prin implicarea sa în formarea de conştiinţe individua- 
le, culturale. Deşi nu a avut o activitate didactică pro- 
priu-zisă, Noica rămâne totuşi un mare pedagog al 
culturii şi un formator de caractere în spiritul autentic al 
valorilor. Şcoala de la Păltiniş, al cărui promotor este, stă 
mărturie în acest sens. Noica a fost un căutător de valori, 
un persuasiv spirit cultural care s-a implicat în orice for- 
mă de manifestare a valorii. Strict vorbind, Noica va ră- 
mâne in istoria culturii românești cu „un rest” mai 
cuprinzător şi profund decât operele întregi ale multor 
specialişti. Primul care recunoaşte valoarea dramaturgiei 
lui Blaga este Constantin Noica. Tot el este cel care din 
cheltuială proprie, în anii târzii, la Păltiniş, a tradus din 
opera lui Blaga în franceză, germană şi spaniolă şi a de- 
pus eforturi în vederea publicării ei la prestigioase edituri 
occidentale. Noica este acela care a mărturisit despre 
Eminescu, numindu-l omul deplin al culturii româneşti. 
Dar nu a fost singurul pe care marele filosof l-a transpus 
în propria creaţie. A mărturisit despre Brâncuşi, Enescu, 
Grigore Moisil, Petru Comarnescu, Dimitrie Cantemir, 
Athanase Joja sau Ştefan Lupaşcu. Scopul pentru care a 
întreprins o astfel de acţiune vastă a fost acela de a impu- 
ne nume româneşti în circuitul cultural european şi româ- 

nesc prin acest fapt. Cu greu a acceptat, după ani de re- 
fuz, premiul Herder, tocmai în vederea obţinerii de fon- 
duri pentru a face posibilă editarea unor opere esenţiale 
ale culturii române. 

Prin urmare, nu te poți raporta la creaţia sa exclusiv 
contemplativ sau teoretic fără a lua în considerare acti- 
vismul cultural al marelui filosof. De altfel, însuşi Noica 
spune răspicat acest lucru răspunzând celor care îl acuzau 
că nu caută adevărul: „Vai de cei care caută aşezarea în 
ceva ce curge. ... Adevărul e orizont mişcător ... nu ţintesc 
către adevăr ca dat (ca în budismul zen), ci înaintez cu el 
cu tot” (Constantin Noica, „Carte de înţelepciune”). Orice 
analiză a operei filosofului de la Păltiniş este datoare a 
evidenția procesualitatea, devenirea în cunoaştere, dar şi 
ca dimensiune ontologică în raport de care pot fi înţelese 
adevărul şi orice valoare. 

Am întreprins această încercare pentru a sublinia o re- 
alitate istorică: aproape zece ani, Constantin Noica a fost 
un locuitor al ținuturilor argeşene, i-adevărat fără voia sa, 
însă oraşul Câmpulung în care a vieţuit a fost cel puţin un 
spațiu geografic pe care Constantin Noica l-a înnobilat cu 
prezenţa şi activitatea sa. Dimensiunile istoriei sunt mul- 
tiple; una dintre ele este istoria filosofiei care trebuie înţe- 
leasă din perspectiva trecutului care se deschide în 
contemporaneitate şi poartă germenii viitorului. De aceea, 
istoria, inclusiv în componenta sa filosofică, nu este isto- 
ricitate care înseamnă subordonarea omului față de un 
trecut, pe care oricum nu îl poate controla, ci „progres în 
conştiinţa libertăţii” (Hegel) sau, cum spune Noica: „în- 
chidere care se deschide”. 

Îmi asum modesta legitimitate de a încerca a spune 
câteva cuvinte despre Constantin Noica, şi pentru că l-am 
cunoscut pe marele filosof în timpul studiilor mele stu- 
denţeşti de la Sibiu. În anii „80, Noica era o prezenţă acti- 
vă nu numai în atmosfera Păltinişului, dar şi a Sibiului, 
mai ales prin încercarea sa de a determina Biblioteca AS- 
TRA să faximilizeze caietele lui Eminescu, sau de a găsi 
„22 de tineri” a căror existență să devină una pur cultura- 
lă, pentru ca din rândul lor să se formeze geniile ce ar pu- 
tea schimba în bine civilizaţia şi soarta României. Tot la 
Sibiu, Noica şi-a lansat lucrarea sa fundamentală „Deve- 
nirea întru ființă”. Prin intermediul profesorului meu de 
filosofie din acea vreme l-am cunoscut la Păltiniş şi ulte- 
rior şi la Sibiu pe Constantin Noica. Eram în căutarea 
unui „drum filosofic”, oarecum contrar în concepția mea 
de-atunci, studiilor juridice pe care le urmam. Începusem 
să mă manifest prin publicaţii, mai mult sau mai puţin 
consistente, în ale culturii şi ale filosofiei în special. Au 
fost mai multe întâlniri între mine şi Constantin Noica. La 
Păltiniş am asistat la câteva dialoguri interesante între 
Noica, Radu Stoichiţă şi Gabriel Liiceanu. Îmi amintesc 
că ilustrul filosof a fost mirat să afle că un student în 


Restituiri Pitești nr. 6/2012 


drept a citit şi chiar a studiat opera lui Aristotel, Platon şi 
a marilor clasici ai filosofiei germane. A fost plăcut sur- 
prins în special de cunoştinţele mele privind opera fun- 
damentală a lui Hegel, „Ştiinţa logicii”, şi de faptul că 
încercam să nu rămân tributar unei concepții cu iz roman- 
tic în filosofie, încercând să pun totul sub semnul înţele- 
gerii raționale şi a unei logici dialectice. Mi-a spus însă că 
pentru performanţă în filosofie şi în general în cultură am 
nevoie de „instrumente”: logică, matematică, cunoaşterea 
aprofundată în original a marilor creatori de filosofie şi 
teologie şi nu în ultimul rând greaca veche, franceza şi 
germana. În toată activitatea mea, la fel şi în prezent, în- 
cerc să-mi perfecționez măcar în parte aceste instrumente 
ale cunoaşterii, ale creaţiei, dar şi ale formării conştiinţei 
de sine. Numai astfel este posibilă trecerea sau devenirea 
de la condiţia de „telectual” la aceea de „in-telectual”, 
adică existenţa „întru” conştiinţa de sine. Nu am reuşit să 
împlinesc acest imperativ şi de aceea existența mea în ale 
ştiinţei a fost rămâne sub semnul lui „era să fie”. 

Cu ce am rămas atunci şi acum de la aceste memora- 
bile întâlniri? Ar fi multe de spus, însă doresc să subliniez 
numai câteva idei: Diferenţa între „filosofare” şi filosofie 
sau, altfel spus, între simpla părere că ştii ceva şi cunoş- 
tințele aprofundate, temeinice şi adevărate. Ştiinţa nu o 
poţi dobândi decât dacă eşti posesorul unor instrumente 
care să îți permită să cauţi în permanenţă adevărul. Filo- 
sofia, ca de altfel orice construcție care se doreşte a fi şti- 
ințifică, trebuie să se caracterizeze prin rigoare 
conceptuală, dar şi printr-un conţinut ființial de natură să 
depăşească simpla exactitate sau formalismul logic şi să 
permită surprinderea în procesul dialectic continuu a va- 
lorii. Am rămas şi cu ideea fundamentală că dacă există 
un centru existenţial, indiferent ce anume întreprinzi în 
universul culturii, al cunoaşterii, al ştiinţei, acesta trebuie 
să fie omul. Noica nu agrea în mod deosebit juriştii, deoa- 
rece considera că uită prea repede acest adevăr. Eu nu 
l-am uitat, iar peste ani m-am bucurat ori de câte ori acti- 
vitatea practică sau culturală a avut într-un fel sau altul ca 
reverberaţie omul, nu în sensul său generic de umanitate, 
ci în sens concret, individual. 

Nu în cele din urmă aceste memorabile întâlniri pe care 
le-am avut cu Constantin Noica m-au învăţat că „numai 
voinţa de creaţie şi de înțelepciune duce la creaţii şi înțe- 
lepciune. Har nu încape decât de-a lungul drumului” (Con- 
stantin Noica, „Carte de înțelepciune”). Nu este suficient să 
ai conştiinţa că ştii şi să acţionezi întru cultură şi adevăr, ci 
trebuie efectiv să te manifeşti, să te implici pentru realiza- 
rea continuă a valorilor de înţelepciune. De aceea, am învă- 
ţat de la marele filosof că trebuie să-ţi cucereşti libertatea 
în fiecare zi, aşa cum spunea Goethe, dar în acelaşi timp 
să-ţi cucereşti un gând nou în fiecare zi. Numai astfel poți 
înainta spre om şi spre omenesc. Am încercat să-mi con- 
struiesc în fiecare zi cele trei „fericiri” de care vorbea Noi- 
ca, respectiv „creaţia, procreaţia şi casa”, în rest, încercând 
să găsesc bucuriile existenței şi ale spiritului. 


II. Viaţa şi opera 
Viaţa filosofului este mărturisită de opera acestuia. De 


altfel, Noica nu a dorit ca opera sa să fie închisă în struc- 
tura unei „ediții complete”, pentru că s-ar fi simţit exclus 

din procesualitatea firească a gândirii. Totuşi, se poate 
spune că viața filosofului a reprezentat spaţialitatea şi 
temporalitatea ce i-a permis deschiderea spre universul 
inefabil al spiritualităţii filosofice. De mai multe ori, Noi- 
ca mărturisea că a primit înfruntările sorții şi tragediile 
vieţii ca pe nişte binefaceri ce i-au permis să se concen- 
treze mai mult asupra gândului unic pe care îl căuta şi pe 
care de fapt l-a găsit. 

Deoarece aceste rânduri sunt publicate într-o revistă 
cu preponderent caracter istoric, acest spirit ne îngăduie 
să amintim câteva date biografice: 

La 12 iulie 1909, în comuna Vităneşti din judeţul Tele- 
orman, se năştea Constantin Noica, într-o familie de boieri 
de rangul doi. Era al treilea copil al lui Grigore şi al Cle- 
menţei, părinţi minunaţi, care şi-au crescut copiii exemplar, 
dar şi în afara oricăror griji materiale. Nimic din copilăria 
şi preocupările acelor vremi nu semnalează direcţia pe care 
Constantin Noica avea să i-o impună destinului. 

Începe gimnaziul în Bucureşti, iar în perioada 
1924-1928 urmează Liceul „Spiru Haret”. ÎL are ca profe- 
sor de matematică pe poetul Ion Barbu. Tot în această pe- 
rioadă îşi începe activitatea publicistică în revista şcolii, 
„Vlăstarul”, debutul fiind o proză filosofică intitulată „O 
poveste”. În paginile acestei reviste Noica a colaborat şi 
cu versuri. Se spune că Ion Barbu (Dan Barbilian), profe- 
sor de matematică la clasa lui Noica, l-ar fi sfătuit pe tâ- 
nărul elev să se lase de poezie şi să se apuce de filosofie. 

Se înscrie la Facultatea de Filosofie şi Litere - Bucu- 
reşti, pe care o va absolvi în 1931 cu teza de licenţă Pro- 
blema lucrului în sine la Kant. Timp de trei ani îi este 
profesor filosoful Nae Ionescu, acesta având o influență 
pozitivă asupra evoluţiei sale viitoare. Noica îl caracteriza 
mai târziu ca fiind unul dintre cei mai mari formatori de 
valori pe care România i-a avut vreodată. Această afirma- 
ţie este pe deplin întemeiată, deoarece din „mâna” lui Nae 
Ionescu au ieşit valori precum Noica, Mircea Vulcănescu, 
Eliade sau Cioran. Conţinutul tezei de licenţă va fi inclus 
mai târziu în volumul „Concepte deschise”, apărut în 
1936. Noica urmează un curs de specializare în Germa- 
nia. În perioada 1932-1934 frecventează Societatea Cul- 
turală „Criterion”, alături de personalităţi precum Mircea 
Eliade sau Mihail Polihroniade. Tot în această perioadă 
urmează pentru un an cursurile Facultăţii de Matematică 
pe care o abandonează pentru că a considerat că nu poate 
realiza performanță în acest domeniu. În primăvara anului 
1938 pleacă la Paris cu o bursă a statului francez şi va sta 
până în anul 1939. 

În această perioadă, Noica este prezent din plin în cul- 
tura filosofică a vremii. În anul 1934 debutează cu volu- 
mul de eseuri Mafhesis sau bucuriile simple, lucrare care 
va primi premiul de debut alături de „Pe culmile disperă- 
rii” a lui Emil Cioran şi volumul „NU” al lui Eugen Io- 
nescu. Mathesis reprezintă primul gest de manifestare 
culturală în care Noica îşi exprimă temele filosofice pe 
care le va cultiva toată viaţa. Bucuriile simple sunt cele 
abstracte şi generale, logico-matematice şi lingvistice. 

În intervalul de timp 1935-1937 publică din Descartes, 
Kant şi Leibniz. În anul 1936 publică lucrarea Concepte 
deschisein istoria filozofiei la descartes, Leibniz şi Kant, 


25 


file de istorie 


lucrare pentru care primeşte Premiul Academiei Române. 
În anul 1937 apare volumul De Caelo, o pledoarie excepţi- 
onală despre om înţeles întru rațiune şi libertate. 

În mai 1940 îşi susţine la Bucureşti doctoratul în filo- 
sofie cu teza Schiță pentru istoria lui Cum e cu putinţă 
ceva nou. Pleacă în Germania şi va rămâne la Berlin până 
în 1944. Va participa de mai multe ori la seminarul de 
filosofie al profesorului Martin Heiddegger împreună cu 
un alt filosof român, Alexandru Dragomir. Remarcăm în 
perioada de referinţă alte lucrări importante pe care Noica 
le publică, Pagini despre sufletul românesc şi Jurnalul 
filosofic, ambele părute în anul 1944. 

În anul 1947 Noica, alături 
de Eliade şi Cioran, sunt trecuți 
în evidenţele comuniste ca au- 
tori interzişi. Este momentul în 
care, la înţelegere cu soția sa, 
divorțează în ideea de a-şi feri 
familia de necazurile care inevi- 
tabil se vor abate asupra sa. Noi- 
ca spera că, prin divorţ, soția îşi 
va câştiga cetăţenia britanică şi 
va reuşi să iasă din spațiul comunist, pentru a nu suporta oro- 
rile unui regim dictatorial. Acest scop s-a realizat mai târziu, 
după multe suferințe şi eforturi. 

În perioada 1949-1958, Noica îşi are domiciliul obliga- 
toriu la Câmpulung Muscel. Vom reveni asupra acestui 
moment important din viaţa filosofului. Subiniem faptul că 
în această perioadă deosebit de grea din punct de vedere 
material, Noica şi-a conturat ideea filosofică fundamentală, 
aceea a fiinţei şi a devenirii întru ființă. În 1958, Noica este 
arestat, anchetat şi condamnat la 25 de ani de muncă silni- 
că, cu confiscarea întregii averi. Alături de el vor fi arestați 
toți participanţii la seminariile private organizate de Noica 
la Câmpulung, iar lotul lor va purta la proces numele de 
„grupul Noica”. Execută la Jilava şase din cei 25 de ani de 
închisoare, fiind eliberat în august 1964. 

Din 1965 se stabileşte în Bucureşti, unde va fi cerce- 
tător la Centrul de logică. Noica susține seminarii private 
pe marginea filosofiei hegeliene, platoniene sau kantiene. 
Printre participanți se numără mai tinerii săi colegi de la 
Centrul de logică sau de la Institutul de Istorie a Artei: 
Sorin Vieru, Gabriel Liiceanu şi Andrei Pleşu. 

În 1976, Noica ajunge la Mănăstirea Rohia şi este im- 
presionat de cadrul natural şi biblioteca vastă. Îi povesteş- 
te despre cele văzute lui Nicolae Steinhardt, cunoscând 
gândul acestuia de a se retrage într-o mănăstire. 

Începând cu anul 1975, Constantin Noica a trăit înde- 
osebi la Păltiniş, lângă Sibiu, locuinţa lui devenind loc de 
pelerinaj şi de dialog de tip socratic pentru admiratorii şi 
discipolii săi. În această perioadă îşi desăvârşeşte gândul 
filosofic prin mai multe lucrări de o remarcabilă acuratețe 
logică şi profunzime: Rostirea filozofică românească 
(1970), Creaţie şi frumos în rostirea românească (1973); 
Despărțirea de Goethe (1975), Sentimentul românesc al 
fiinţei (1978); Şase maladii ale spiritului contemporan 
(1978), Povestiri despre om, după o carte a lui Hegel 
(1989), Devenirea întru ființă (1981), Trei introduceri la 
revenirea întru ființă (1984), Scrisori despre logica lui 

Hernes (1986). 

Se stinge din viață la 4 decembrie 1987. A fost în- 
mormântat pe 6 decembrie 1987, la Schitul Păltiniş, după 
dorinţa sa. 

Postum şi în mod deosebit prin grija şi eforturile fos- 
tului său elev, al cărui mentor a fost, Gabriel Liiceanu, 
după 1989 au fost reeditate operele filosofului şi au fost 
publicate scrieri care încă nu văzuseră lumina tiparului, 
precum: Jurnal de idei (1990); Rugaţi-vă pentru fratele 
Alexandru! (1990); Introducerea la miracolul eminescian 
(1992) şi nu în ultimul rând Manuscrisele de la Câmpu- 
lung (1997). 


III. Noica la Câmpulung Muscel 


În acest oraş i se fixează domiciliul forțat la 2 martie 
1949, după ce, la exproprierea restului averii părinteşti, e 
găsit la moşie şi trimis sub escortă la Giurgiu. Noica 
afirmă în gândurile sale că a fost bucuros de confiscarea 
pământului şi de şansa oferită „ahoreticului” de a se ocu- 
pa numai de filosofie. 

La Câmpulung trăieşte în sărăcie în diferite locuinţe 
mărginaşe. Aici o cunoaşte pe viitoarea a doua soție, Ma- 
riana Nicolaide, ajunsă la Câmpulung cu părinții exilați ai 
primului ei soţ, decedat, şi cu fetiţa ei. Se întreținea din 
lecţii de matematică şi engleză, ca şi alte limbi clasice ori 
moderne, pentru lapte şi pâine sau ceva bani. Gabriel Lii- 
ceanu consemnează în Jurnalul de la Păltiniş: „Trăiam 
din meditați cu 5 lei ora. Am predat de toate, până şi sări- 
tura în lungime a unei candidate la ICF”. Noica Mărturi- 
seşte că tot în această perioadă a avut „cinci ani de delir 
cultural” împreună cu Alecu Paleologu şi Mihai Banu. 
Alexandru Paleologu a stat în preajma lui Noica de la fi- 
nele anului 1950 până la începutul anului 1956. Filosoful 
aseamănă relaţia lor cu cea dintre „fiul risipitor” şi „frate- 
le”. Prietenii s-au văzut la Câmpulung aproape zilnic în 
această perioadă. Au discutat notele luate de Noica din 
diverşi filosofi şi textele sale terminate sau în curs de ela- 
borare. Pentru comentariul la „Fenomenologia spiritului”, 
îşi aminteşte Alexandru Paleologu, Noica s-a gândit să 
ceară subscripții anticipate de la persoane dornice să le 
citească spre a fi scutit de povara unor lecţii. 

În aceşti ani de exil se conturează şi chiar prin viață 
opere fundamentale ale lui Noica: „Anti-Goethe” (publica- 
tă mai târziu sub titlul de Despărțirea de Goethe, care în 
fond este o pledoarie pentru opera marelui iluminist) şi 
„Povestiri despre Hegel”. Tot acum prind contur ideile de 
bază care vor forma viitorul 7ratat de ontologie, cu a sa 
diferență dintre devenirea întru devenire şi devenirea întru 
ființă. Este bine să menţionăm că în 1956 dă spre lectură şi 
analiză unui grup de prieteni viitoarea sa lucrare „Interpre- 
tări despre fenomenologia spiritului după Hegel”. Începe 
această lucrare într-o perioadă de relativă destindere la în- 
demnul lui Cioran care fusese rugat de Universitatea din 
Sorbona să ia legătura cu fostul bursier Noica, pentru o 
aniversale Hegel, cu promisiunea editării ei în Franţa. Mai 
târziu, Noica va rescrie această carte, care în final va fi pu- 
blicată sub denumirea Povestiri despre om, după o carte a 
lui Hegel: Fenomenologia spiritului. 

În 1957, ca reacţie la mişcarea anticomunistă maghia- 
ră, Cioran publică la Paris „Scrisoare către un prieten de 

departe”, adresată, fără a fi nominalizat, lui Noica. Răs- 
punsul oficialităților române a fost agresiv şi cu consecin- 
ţe dramatice pentru cei care s-au implicat fie doar şi prin 
lectură. Noica nu numai că se ştie vizat, se simte şi dator 
să răspundă. Filosoful scrie în noiembrie Răspuns unui 
prieten îndepărtat, manuscris care este scos din ţară. În 
decembrie, Cioran confirmă primirea, fără să-l publice, 
spre a nu-i face rău prietenului său. În 1974, Noica va no- 
ta regăsirea acestei scrisori şi va mărturisi: o recitesc, 
acum, îmi amintesc de tot ce investisem sufleteşte în ea, 
de tot ce s-a întâmplat din cauza ei, de tot ce a urmat - 
şi-mi spun: du-te dracului de viaţă, că frumoasă mai eşti! 
(şi-mi spun „ce sălbatică e viața; ce sălbatic de frumoa- 
să!”). Constantin Noica, „Jurnal de idei”, 1990). 

Urmează represaliile. Constantin Noica a fost primul 
ridicat la 11 decembrie 1958 - totodată, anchetatorii au luat 
cu ei cărți şi manuscrise. Printre acestea se aflau nouă caie- 
te de reflecţii şi însemnări acoperind 14 ani (1944-1958). 
S-au păstrat doar cinci pagini cu care se va deschide volu- 
mul postum („Jurnal de idei”). Târziu se vor găsi şi publica 
Manuscrisele de la Câmpulung ce cuprind reflecții despre 
țărănime şi burghezie, scrise în perioada 1951-1953. An- 
chetatorii aveau să ardă majoritatea textelor găsite. Noica a 
fost dus la Piteşti şi supus la un lung şir de chinuitoare inte- 
rogatorii. Se pare că a fost şi torturat. Interogatoriile au du- 
rat până în decembrie 1959. În final au fost coroborate 
două grupuri de arestaţi: „lotul Noica” şi „lotul Pilat”. La 
procesul „Noica - Pilat” au fost 23 de inculpaţi. S-a desfă- 
şurat timp de trei zile, între 24 şi 26 februarie 1960. Sentin- 
ţa s-a dat pe | martie, iar cele mai mari condamnări au fost 
pronunțate împotriva „conducătorilor” de lot, Constantin 
Noica şi Constantin Pilat: 25 de ani de muncă silnică, zece 
ani degradare civilă, confiscarea întregii averi personale 
(inclusiv, şi mai ales, a manuscriselor). 

Noica a primit cu seninătate şi chiar cu bucurie toate 
aceste lovituri ale unui regim nedrept şi barbar. Propria 
condamnare, oarecum aşteptată, şi se părea binevenită 
pentru munca sa viitoare. A avut, în schimb, remuşcări 
pentru a fi fost cumva vinovat de arestarea şi condamna- 
rea apropiaților săi. Cei 23 de condamnaţi din Procesul 
„Noica-Pilat” au fost eliberaţi înainte de termen, fiecare 
separat, între 1961 şi 1964. Constantin Noica, arestat 
primul, a fost eliberat ultimul, la 8 august 1964. Era slăbit 
şi într-o stare fizică generală deplorabilă. A cerut iertare 
mai multora dintre întemnițați sau rudelor lor, simţin- 
du-se vinovat pentru tot ceea ce au suferit. 

Era după zece ani de domiciliu obligatoriu, doi ani de 
anchetă sălbatică şi aproape şase ani de închisoare. 


IV. Gânduri şi idei sau cu ce rămânem 


Atunci când am avut gândul acestei evocări, doream 
să prind în cuprinsul ei cât mai mult din gândirea şi filo- 
sofia lui Noica. Mi-am dat seama că nu este locul şi tim- 
pul potrivit, dar mai ales nu sunt pregătit pentru o astfel 
de abordare a unui univers ideatic, el însuşi aflat într-o 
continuă prefacere. 

Filosoful se întreabă ce a adus nou gândirea sa în spa- 
țiul filosofic. În primul rând, însăşi filosofia care este pe 
deplin demonstrată ca posibilitate şi utilitate în spațiul 
culturii. Mai mult, metafizica este principala modalitate 

prin care omul îşi poate realiza „sinele” său şi, totodată, 
conştiinţa devenirii întru ființă, care poate fi acelaşi timp 
devenire întru sine. Ştiinţa, indiferent de forma sau do- 
meniul ei, poate oferi numai cunoştinţe, insuficiente prin 
ele însele, în a determina locul omului în societate şi în 
univers. Filosofia oferă înțelesurile prin care omul se 
constituie ca şi conştiinţă liberă şi îşi impune legea sa ca 
libertate şi rațiune legilor naturii. 

Oricărui cititor îi rămâne în memorie conceptul onto- 
logic de bază devenirea întru fiinţă. Noica a reuşit, poate 
pentru prima dată în istoria filosofiei, să lege cele două 
concepte, până atunci diametral opuse: devenirea şi fiinţa. 
Categoriile raţiunii pure sunt incompatibile cu existenţia- 
lul. În concepţia lui, categoriile logice şi existențiale pot 
fi întâlnite în procesul dialectic, nu al devenirii întru de- 
venire, ci al devenirii întru ființă. Cu ce mai rămânem? 
Evident, categoriile şi noţiunile filosofice amplu construi- 
te şi explicate de Noica în opera sa: contradicția unilate- 
rală; limitaţia ce nu limitează sau inchiderea ce se 
deschide sunt, de asemenea, puncte de reper în universul 
ideatic conceput de Noica. Mai presus de toate, însă, este 
„individualul”, iar în cadrul acestuia „omul”. În profun- 
zimea sa, opera lui Noica este o pledoarie pentru pictate, 
iubire şi puterea rațională a omului. Iată ce spunea Noica 
în acest sens: Eşti contemporan (ai simultaneitate în timp, 
spun teologii) cu cel pe care îl iubeşti. Asta e tot - şi în- 
seamnă înfrângerea umană a timpului. (Toţi teologii spu- 
seseră: ființa nu e Dumnezeu, ci este iubirea lui). 
(Constantin Noica, „Carte de înţelepciune”). 

A aflat Noica ce este ființa? Dar nici nu a dorit acest 
lucru. Noica a descoperit ceva mult mai important, şi 
anume drumul către ființă şi conştiinţa devenirii întru fi- 
ință pe care omul o poate avea. 

Se cuvine să încheiem aceste modeste reflecţii cu ca- 
racter istoric chiar cu gândurile lui Noica, pe care orice 
trecător atent poate să le citească pe o inscripţie țintuită 
într-un chioşc de ziare părăsit din Păltinişul ultimei sale 
iubiri: Există prin urmare două singurătăți: una, prin Să- 
răcie, prin îngrijorare, prin spaimă; alta, prin putere, 
prin voință metodică, prin activitate. Omul care poartă 
cu sine toată lumea este şi el singur; dar, în singurătatea 
sa, el poartă cu sine toată lumea. Nu uita că Dumnezeu 
te-a trimis pe lume să-l înlocuieşti: să dai sensuri, să cre- 
ezi, să duci începutul său înainte. Vezi să nu-ţi pierzi tim- 
pul! ” (Constantin Noica — De Caelo). 

Monumente ale unui război „uitat” 
(Mărturii despre participarea României 
la cel de-al doilea război balcanic din anul 1913) 


Printre monumentele istorice care se găsesc în Piteşti 
şi în judeţul Argeş, există unele monumente cu destine 
aparte. Unele dintre acestea au fost mutate de pe ampla- 
samentele iniţiale, unele au fost transformate, iar altele — 
distruse, în aceste ultime două cazuri fiind vorba de o 
adevărată damnatio memoriae aplicată evenimentelor is- 
torice şi oamenilor participanţi la acestea. 

Un astfel de exemplu este reprezentat de monumente- 
le comemorând participarea României la cel de-Al Doilea 
Război Balcanic din anul 1913 şi memoria românilor care 
au murit în această campanie militară de la sud de Dună- 
re, din cauza epidemiei de holeră care a contaminat trupe- 
le române din teritoriul bulgar ocupat, cei mai mulţi fiind 
militari în termen şi civili concentrați, chemaţi sub arme 
de către Ţară. 

În perioada puterii comuniste, a fost considerată tabu 
orice discuţie şi referire la campania militară a României 
din anul 1913 în Bulgaria, care a pus capăt celui de-al 
doilea război balcanic şi anexarea Cadrilaterului la terito- 
riul român. S-a făcut aceasta pentru a nu deteriora relații- 
le „frăţeşti” dintre cele două partide comuniste şi 
popoare, mai ales că România pierduse teritoriul dobândit 
la 1913, cedându-l Bulgariei la presiunile Germaniei na- 
ziste în anul 1940, prin tratatul de la Craiova. A existat 
din partea română prea multă reţinere de a discuta despre 
acest eveniment istoric militar, în timp ce partea bulgară 
nu s-a sfiit să-l comenteze din plin. Excursiile ce se orga- 
nizau de către şcolile noastre cu elevi la sud de Dunăre 
aveau toate ca scop vizitarea monumentelor războiului de 
la 1877-1878 de la Plevna, unde contribuția armatei ro- 
mâne era şi aşa mult minimizată față de cea a Rusiei, 
trecându-se sub tăcere monumentele şi cimitirele militare 
de la Daidâr şi Dobrici (Bazargic) ale Marelui Război, 
situate la numai câţiva kilometri de România şi unde îşi 
dorm somnul etern câteva mii de soldaţi şi ofițeri români. 

Unul dintre monumente, şi cel mai important, evo- 
când campania militară a armatei române din Bulgaria şi 
care a dus la terminarea celui de-Al Doilea Război Balca- 
nic cu semnarea păcii la Bucureşti a fost realizat la iniţia- 
tiva inginerului constructor piteştean Dimitrie Dima, 
absolvent al Universităţii Tehnice Ducale din Darmstadt, 
constructor al bisericii „Sfânta Vineri”, al podurilor peste 
râul Argeş şi Râul Doamnei, al uzinei electrice din Piteşti 
şi uzinei de apă din Gropeni-Mărăcineni, prefect de Argeş 
etc.|, fiind executat în piatră de sculptorul piteştean de 





! Coordonator PETRE POPA, Enciclopedia Argeșului şi Muscelu- 
lui, volumul II, Biblioteca Universităţii din Piteşti, Pitești, 2010, p. 
15-16. 

origine italiană Luigi Ştefan Arganini, proprietar de ateli- 
er de sculptură în Târgu din Vale, executor al mai multor 
monumente ale eroilor din oraş şi județ. 





Fig. 1. Soclul monumentului eroilor Regimentului 6 Artilerie având 
inscripţionate numele inginerului D. Dima şi sculptorului 
L. S. Arganini 


Această acțiune militară a României, executată sub 
coordonarea regelui Carol 1 şi având aprobarea Marilor 
Puteri s-a desfăşurat în vara anului 1913 prin mobilizarea 
a cinci corpuri de armată cu 15 divizii din care cinci de 
rezervă, cu un total de 247 de batalioane, 95 de escadroa- 





? Coordonator PETRE POPA, Enciclopedia Argeșului și Muscelu- 
lui, volumul 1, Biblioteca Universităţii din Piteşti, Piteşti, 2010, 
p. 39. 

ne, 180 de baterii tunuri şi cu un efectiv de 10.600 de ofi- 
țeri şi 460.000 trupă.” 

La această campanie militară au participat şi cele două 
unități militare cu baze în Piteşti, Regimentul 4 Dorobanţi 
Argeş şi Regimentul 6 Artilerie, precum şi Regimentul 30 
Dorobanţi Muscel, care au avut pierderi umane ca urmare 
a epidemiei de holeră, căci militarii români au murit nu în 
luptă, ci ca urmare a infectării cu virusul holerei. Astfel, 
Regimentul 4 Dorobanţi a pierdut 20 de oameni ce au fost 
înmormântați în Bulgaria“, iar Regimentul 6 Artilerie a 
avut şi el jertfele sale. Probabil că ceea ce trebuia să fie o 
acțiune militară fără riscuri majore pentru armata română 
a devenit o luptă pentru viaţă cu îngrozitoarea epidemie 
de holeră care a marcat evenimentul militar şi politic ro- 
mânesc al anului 1913. La începutul campaniei militare 
din 1913 nu exista un vaccin împotriva holerei, dar acesta 
a fost relativ rapid testat şi produs pe câmpul de luptă, 
fiind administrat trupelor de către doctorul Ion Cantacu- 
zino într-o acţiune cunoscută în literatura medicală de 
specialitate drept marea experiență românească şi care a 
limitat pierderile umane la aproximativ 1.600 morți.” 

Informaţii importante despre monumentul eroilor Re- 
gimentului 6 Artilerie se deduc din albumul fotografic 

aflat în fondul bibliotecii judeţene „Dinicu Golescu” din 
Piteşti, ce a aparţinut renumitului inginer Dimitrie Dima, 
donat de copiii săi împreună cu biblioteca acestuia biblio- 
tecii judeţene Argeş şi care a fost primit de acesta cu au- 
tograf din partea colonelului Grecescu C., comandantul 
Regimentului 6 Artilerie. Astfel, pe prima pagină a albu- 
mului găsim scris: D-lui Locotenent de rezervă Dima 
Dimitrie în semn de mulțumire pentru sprijinul şi concur- 
sul desinteresat ce ne-a dat pentru ridicarea monumen- 
tului în amintirea camarazilor, din acest corp, morți în 
Campania din Bulgaria în 1913. Comandantul Regimen- 
tului 6 Artilerie, Colonel Grecescu C.” 

Monumentul a fost amplasat la intrarea pe strada Tri- 
vale unde se găseşte şi astăzi, la accesul spre garnizoană, 
fiind flancat de două tunuri ca simbol al armei militare de 
artilerie având la partea superioară a scărilor fixate şi do- 
uă obuze, lângă monument. Aşa cum se poate vedea din 
fotografiile cuprinse în albumul inginerului Dimitrie Di- 
ma, monumentul era protejat cu un gard cu baza de beton 
şi plasă metalică având la un capăt şi un post de pază mi- 
litară, cu foişor. Aceste elemente anexe lipsesc azi, alături 
de cele două tunuri şi cele două obuze. 





Fig. 2. Monumentul eroilor Regimentului 6 Artilerie (după inaugurare) şi monumentul lui Tudor Vladimirescu (azi) 





* GEORGE G. GAROESCU, Războaiele balcanice 1912-13 şi 
Campania română din Bulgaria, Tipografia centrului de instrucție 
al infanteriei, Sfântul Gheorghe, 1935, p. 126. 

+ Coordonatori Cornel Carp, Florea Petrişor, Vasile Manea, Cornel 
Ţucă, Istoricul Regimentului 4 „Argeș, 1877-1946, Primăria Mu- 
nicipiului Piteşti - Centrul de Studii şi Păstrare a Arhivelor Militare 
Istorice Piteşti, Editura Pământul, Piteşti, 2008. 

* PETRE TĂUTU, Jon Cantacuzino, Editura Tineretului, Bucureşti, 
1965, p. 184. 

$ ***, Regimentul 6 Artilerie (Piteşti), în amintirea celor morți în 
campania anului 1913 din Bulgaria, Biblioteca Judeţeană Argeş. 

Fig. 3. Monumentul eroilor Regimentului 6 Artilerie — 
imagine de ansamblu a locației sale 


Monumentul a fost inaugurat, probabil la sfârşitul 
anului 1913 sau 1914, în prezenţa oficialităților militare, 
civile şi bisericeşti din oraş şi judeţ, dar şi a veteranilor şi 
urmaşilor celor comemoraţi. 

Dorinţa de a construi un monument în memoria celor 
morți a căpătat o valoare simbolică mai mare cu cât în 
anii Marelui Război din 1916-1918, multe din locurile de 
înmormântare ale militarilor români morţi în 1913 au fost 
distruse de bulgari. După războiul mondial, a fost centra- 
lizat doar un număr mic de oseminte la cimitirul central 
din Sofia. 
ş = 
Pa 








Fig. 4. Monumentul eroilor Regimentului 6 Artilerie 
la inaugurarea sa 


După unele surse, monumentul ar fi fost avariat în 
bombardamentul aerian american din 1944, dar mai 
probabil este că s-a utilizat această ocazie pentru a fi 
refăcut tocmai în anul 1960 (!?), cu intenţia clară de a 
schimba complet destinaţia iniţială!. Astfel, s-a păstrat 
soclul de piatră înlocuindu-se inscripțiile şi vulturul din 
vârf, cu un bust sculptat, tot în piatră, al lui Tudor 
Vladimirescu. 





Spiridon I. Cristocea, Elena Rotaru, Romeo Maschio, Piteștiul de 
altădată, o istorie ilustrată, Editura Ordessos, Piteşti, 2011, p. 111. 

Amintirea anului 1913 este eternizată şi pe unele din 
monumentele eroilor din satele şi comunele argeşene şi 
muscelene pe care se află inscripționate numele celor 
morți în Campania din Bulgaria, lucru ce s-a făcut după 
Marele Război din 1916-1918, când s-au ridicat aceste 
monumente. 

Unul dintre puţinele monumentele dedicate memoriei 
eroilor celui de-Al Doilea Război Balcanic s-a păstrat 
intact până astăzi, cu excepția fotografiei eroului, este 
crucea comemorativă din curtea şcolii primare din satul 
Martalogi (comuna Hârseşti) ridicată de colegii argeşeni 
în memoria învățătorului acestei şcoli, Bănică Dobre, 
mort ca militar concentrat în campania din Bulgaria, în 
anul 1913. Numele său se găseşte menţionat şi în Cartea 
Eroilor Argeşeni. 





ză 





Fig. 5. „Lui Bănică Dobre, învăţător, decedat în Campania 1913, 
din partea colegilor argeşeni” 


În concluzie, readucerea monumentului Regimentului 
6 Artilerie la forma şi destinaţia iniţiale ar fi o întregire a 
monumentelor dedicate eroilor din războaie, începând cu 
cel de Independenţă de la 1877-1878, existente în muni- 
cipiu şi judeţ şi ar reprezenta o frumoasă restituire a me- 
moriei, la aproape 100 de ani de la eveniment, arbitrar şi 
nemeritat trecută în uitare a celor care au murit în această 
campanie militară acolo unde Ţara i-a trimis, aşezându-i 
lângă camarazii lor care au murit câțiva ani mai târziu în 
Marele Război din 1916-1918 şi 1919, în luptă sau în la- 
gărele de prizonieri de război de pe tot cuprinsul Europei 
şi care au parte de comemorarea cuvenită. 

Artişti plastici de origine străină care au creat 
pe meleagurile Olteniei 


Încă de la sfârşitul primei jumătăţi a secolului XX, 
oraşul Craiova avea să se dezvolte atât edilitar, lent dar 
sigur, cât şi cultural. Marele istoric Nicolae Iorga afirma 


că la Craiova era cea mai aleasă şi numeroasă boierime | 


din ţară. Clădirile ce se construiau în acest timp erau rea- 
lizate în stil occidental de către specialişti germani şi aus- 


trieci. Zestrea edilitară va avea continuitate spre sfârşitul | 


secolului XIX şi în special la începutul secolului XX. Da- 
că până în 1850 casele boierilor şi negustorilor bogați 
aveau o înfăţişare severă şi rece, după această dată au în- 
ceput să capete, datorită mai ales ornamentelor, un aspect 
mai agreabil. 

În primii ani ai secolului XX, craiovenii bogaţi care 
dispuneau de bani s-au întrecut în a-şi construi locuinţe 
cât mai elegante. Pentru aceasta au apelat la specialişti 
decoratori şi arhitecți străini. Astfel, au ajuns la Craiova 
pictorii decoratori Francisc Tribalsky, care a venit din 
Polonia, şi Iosif Giuseppe Vescovi, din Italia. Despre 
Francisc Tribalsky ştim că a venit în România la invita- 
ţia Regelui Carol I pentru a decora Castelul Peleş. La 
Craiova, a venit în anul 1894 ca pictor decorator-muralist, 
solicitat să lucreze atât la imobile publice cât şi particula- 
re. Cele mai importante decoraţiuni de for public au fost 
realizate la cele două rotonde şi sala de bibliotecă de la 
Colegiul Naţional „Carol 1”, apoi cele de la Palatul Ad- 
ministrativ al Judeţului Dolj, la clădirile „Scrisul Româ- 
nesc”,  „Ramuri”, Biblioteca „Aman” şi Biserica 
Romano-Catolică. 

Decoraţiuni la casele particulare Gogu Vorvoreanu, 
Emil Săvoiu, Delabarba, Peresuti, Economu, Victor N. 
Popp. La pictura Bisericii Romano-Catolice, cât şi la alte 
câteva locuinţe particulare Francisc Tribalsky a fost 
ajutat de către fiica sa Freda Tribalsky care studiase la 
Academia de Arte din Miinchen şi Viena. În Craiova a 
fost profesoară de desen la diferite şcoli, iar ca pictoriță a 
expus lucrări la expoziţiile organizate în cadrul cercului 
artistic oltean. A deschis expoziţii personale atât la Cra- 
iova cât şi la Bucureşti la „Sala Mozart”. De notat este şi 
faptul că Freda Tribalsky a încercat să înființeze la Cra- 
iova o academie de arte frumoase şi, de asemenea, că în 
atelierul său, printre alţii, a luat primele lecţii de pictură 
Ion Țuculescu. 

Alături de FRANCISC TRIBALSKY a lucrat ca ar- 
tist decorator italianul Iosif Giuseppe Vescovi. Acesta a 
venit în România înainte de 1890, mai întâi ca pictor sce- 
nograf la Bucureşti. Cu câţiva ani înainte de începutul 
secolului XX a ajuns la Craiova unde a desfăşurat o boga- 
tă activitate ca pictor decorator muralist. Menţionăm câ- 

Rusalia CRĂCIUNOIU 


teva lucrări mai importante pe care le-a realizat la Casele 
Pleşa, Ion şi Aida Petrarian şi la vila Maria Teodorini. 








Francisc Tribalsky — Biserica Romano-Catolică 

Iosif Giuseppe Vescovi a făcut şi pictură de şevalet, 
lucrările fiind prezentate în câteva expoziţii personale, 
făcându-le cunoscute astfel publicului craiovean. Între 
anii 1923 şi 1946, pictorul Vescovi a lucrat şi ca pic- 
tor-scenograf la Teatrul Naţional din Craiova. 

Iosif Giuseppe Vescovi: Casa Pleşa 


Pe meleagurile Olteniei, la Craiova, au venit din Fran- 
ţa alţi doi pictori muralişti: Emile Mampion şi Bories. 
Cei doi artişti au lucrat la pictura interioară a Catedralei 
„Sfântul Dumitru” din Craiova, alături de cunoscuţii pic- 
tori muralişti români Costache Petrescu, Constantin Ghe- 
orghiu si Gheorghe Baba (tatăl pictorului Corneliu Baba). 
În patrimoniul Muzeului de Artă Craiova avem o serie de 
lucrări printre care amintim Peisaj urban din Sibiu, Por- 
tret şi Vapoare în port. 











Emile Mampion şi Bories: Catedrala „Sfântul Dumitru” 


La Craiova, în anul 1904, s-a stabilit şi pictorul bulgar 
Dimitrie Cabadief (1877-1934). Nevoit să părăsească 
ţara natală din motive politice, a venit la Craiova unde l-a 
întâlnit pe fostul său coleg de la Academia de Belle-Arte 
din Veneţia, sculptorul Eraclie Hagiescu. În Craiova a 
fost profesor de desen şi limbi străine între anii 1904 şi 
1911, la Institutul de Fete „Urziceanu”. Ca pictor a parti- 
cipat cu lucrări la expoziţiile locale ale Societăţii Artistice 
„Theodor Aman”. La Craiova, pictorul Dimitrie 
Cabadaief a obţinut şi „Autorizaţia de a zugrăvi biserici”. 
Astfel, el a pictat bisericile ortodoxe din comuna Ţigă- 
neşti-Teleorman, din Alexandria şi Meştera-Stânceni. 

Preocupat de pictura de şevalet şi descoperind colonia de 
pictură de la Baia Mare, a frecventat-o aproape vară de 
vară din 1921 până în 1928. A deschis câteva expoziţii la 
Sibiu, Bucureşti, Braşov dar cu un an înainte de trecerea 
în eternitate. În 1933, a deschis o ultimă expoziţie de pic- 
tură într-o galerie de artă din Craiova. 











Dimitrie Cabadief: Portret (stânga) Cicios Costas: Fată cu bufniţă 


La Craiova au ajuns în 1948, datorită situației politice 
din țara lor doi viitori artişti plastici greci de origine. 
Aceştia sunt pictorul Cicios Costas şi sculptorul Sopov 
Cole Nicos. Cicios Costas s-a născut la Salonic la 1 de- 
cembrie 1936. A urmat cursurile Institutului de Arte Plas- 
tice „lon Andreescu” din Cluj-Napoca, iar după absolvire 
a fost repartizat ca profesor la Liceul de Artă din Craiova. 
Ca pictor a făcut parte din Filiala Uniunii Artiştilor Plas- 
tici în cadrul căreia a participat la expoziţiile de grup şi a 
organizat expoziţii personale. Are lucrări în colecţii parti- 
culare şi în patrimoniul de artă contemporană al Muzeului 
de Artă din Craiova şi Calafat. 

Sopov Cole Nicos s-a născut în Grecia, în anul 1938. 
A urmat cursurile Institutului de Arte Plastice „Nicolae 
Grigorescu” din București. Între 1966 şi 1974 a fost pro- 
fesor la Liceul de Artă din Craiova. A fost membru al Fi- 
lialei Uniunii Artiştilor Plastici. Muzeul de Artă din 
Craiova a achiziţionat de-a lungul timpului atât lucrări de 
sculptură, cât şi de grafică ale acestui artist. Sopov Colole 
Nicos şi-a continuat activitatea în Australia, ţară în care 
s-a stabilit după anul 1980. 





zl ee . k:: Ş 
Sopov Cole Nicos: Văduvele 


Toţi aceşti artişti plastici veniți la Craiovei din Polo- 
nia, Franţa, Bulgaria, Italia sau Grecia, au găsit locul pro- 
pice pentru a-şi manifesta din plin talentul, semnătura lor 
dăinuind cu autoritate pe valoroasele opere ce sunt şi vor 
fi admirate nu numai de craioveni, ci şi de iubitori de artă 
străini care vor poposi pe aceste meleaguri. 

Evoluţia învățământului în oraşul Piteşti 
în perioada 1864-1892 


Cel mai de seamă moment în procesul de dezvoltare a 
învățământului românesc în secolul al XIX-lea l-a repre- 
zentat decretarea Legii Instrucțiunii Publice, la 25 noiem- 
brie/7 decembrie 1864, prin care a fost reorganizat şi 
deplin unificat întregul sistem de învățământ. S-a intro- 
dus obligativitatea şi gratuitatea şcolară, România 
numărându-se, pe acest plan, printre primele ţări din lu- 
me. Învățământul primar de patru ani, cel secundar de 7 
ani şi cel universitar de 3 ani au reprezentat treptele de 
instruire publică. 

Unificarea şi modernizarea sistemului de învăţământ, 
reînfiinţarea şi dezvoltarea învățământului sătesc, extin- 
derea învăţământului elementar la oraşe, dezvoltarea celui 
secundar şi crearea universităţilor, ca şi Legea Instrucțiu- 
nii Publice din 1864, care a fost aplicată timp de trei de- 
cenii, au evidenţiat saltul pe care instrucţiunea publică l-a 
realizat în perioada formării şi organizării statului naţio- 
nal.! 

Legea Instrucțiunii publice, intrată în vigoare în sep- 
tembrie 1865, a pus bazele învățământului românesc mo- 
dern. Ea prevedea, printre altele: obligativitatea şi 
gratuitatea învățământului primar de 4 ani, unitatea şcolii 
primare rurale şi urbane, organizarea liceului de 7 clase, 
egalitatea la învăţătură a fetelor cu băieții. Învățământul 
din Piteşti va beneficia din plin de prevederile acestei 
legi."Astfel au fost înființate noi unități de învăţământ 
primar, public şi privat, s-au pus bazele învăţământului 
gimnazial. În continuare vom prezenta şcolile din Piteşti 
care au funcționat după 1864. 


Învățământul public primar 


Şcoala de băieţi Nr. 3, înfiinţată ca Şcoală Naţională 
în 1833, va deveni Şcoala de băieţi Nr. 1. Era singura 
şcoală care avea local propriu, dar, din cauza creşterii 
continue a numărului de elevi, s-a pus problema organi- 
zării unei a doua şcoli. 

Școala de băieți nr. 2 s-a înfiinţat în toamna anului 
1866. Până în anul 1873 a funcționat în chiliile bisericii 
Mavrodolu, având ca institutor, în primul an pe Barbu 
Cristescu, care era plătit de municipalitate, iar în anii ur- 
mători(1867-1871) pe N. Urzică“. Clasa a IV-a se va crea, 
cu un institutor plătit de stat, în toamna anului 1878. Nu- 





' Academia Română, Op.cit., p.819 

2 Popa , Petre, Dicu Paul, Voinescu Silvestru, Istoria municipiului 
Piteşti, Editura Academiei R.S.R.,Bucureşti, 1988, p 188 

* Tudor Sebastian, op. cit.,p.75 

* Arhivele Naţionale, Direcţia Judeţului Argeş, fond Primăria Pi- 
teşti, dosar 15/1866. 

mărul mare de elevi se datora şi faptului că aici veneau şi 
elevi din Curtea de Argeş, unde până în 1882 nu a existat 
clasa a-IV-a, dar şi elevi din mediul rural(fiii unor oameni 
înstăriți), pentru a-şi completa cursurile primare. Iniţial, 
şcoala a funcţionat în case închiriate. În octombrie 1884, 
s-a mutat într-un local dat atunci în folosinţă, pe strada 
Egalităţii. 

Școala primară de băieţi nr.3 a fost înființată în 
toamna anului 1882 şi a funcționat până în anul 1884, în 
casele lui Iancu Minovici."Localul avea 11 camere şi era 
cea mai modernă clădire din Piteşti. În anul 1892, şcoala 
s-a mutat pe strada Craiovei, în casele Teodorei Hacula.” 

Școala de fete din Piteşti, înfiinţată în anul 1860 a 
funcţionat cu trei clase şi trei institutoare. Din anul şcolar 
1869-1870, numărul cadrelor didactice s-a redus cu un 
post, unindu-se clasa I cu clasa a II-a. Din luna mai 1867 
s-a cerut înființarea clasei I sucursală, ca urmare a creşte- 
rii la 140 a numărului elevilor înscrişi în clasa L.5 

Prin ordinul Nr.10.926/17 octombrie 1867, ministrul a 
aprobat clasa I sucursală, viitoarea şcoală de fete nr.2, 
având-o institutoare pe Maria Urzescu. În anul 1868, s-a 
înfiinţat clasa a III-a, având-o ca dascăl pe aceeaşi insti- 
tutoare, iar în anul 1872, clasa a II-a, creându-se a doua 
catedră. În anul 1877 s-au acordat 40 de noi posturi la 
şcolile primare urbane de fete şi astfel s-au numit două 
noi cadre didactice la cele două posturi create.” 

Școala primară de fete nr.1 a funcţionat până în oc- 
tombrie 1884, în diferite case cu chirie, aşa cum recunoş- 
tea şi prefectul judeţului." Între anii 1885-1892, şcoala a 
funcționat în casele lui |. Teodoru, pe bulevardul Elisabe- 
ta, plătindu-se chirie 1400 lei anual. 

Deşi încă din 1881 s-a cumpărat un teren pentru con- 
struirea unei clădiri pentru această şcoală, abia în anul 
1892 se va încheia un contract cu Al. Lapiere, care se an- 
gaja să construiască şcoala cu patru săli de clasă şi o casă 
pentru director, pentru suma de 30.857 lei." 

Şcoala primară de fete nr.2 din Piteşti a fost înfiinţată 
în anul 1867, ca succesiune a celei din 1860.!? Între anii 
1879-1882, şcoala a funcţionat în casele lui Petre 





* Tudor Sebastian, op.cit., p.76 

* Arhivele Naţionale, Direcţia Judeţului Argeş, fond Primăria Pi- 
teşti, dosar 75/1883 

7 Ibidem, dosar 25/1892 

5 Ibidem, dosar nr.2/1872 

” Ibidem, dosar nr.2/1873 

19 1bidem, dosar Nr.8/1892 

!! Jbidem 

12 Popa,Petre, Piteşti.Memento, Ediţia a-ll-a, Editura Paralela 45, 
Piteşti,2008, p.77. 

Nănescu, din strada Şcoalelor. Din anul 1882 s-a mutat în 
casele cumpărate de la Florea Tomescu, pe strada Brătia- 
nu nr.74. Localul Şcolii de fete nr.2 era necorespunzător, 
însuşi prefectul judeţului recunoscând în anul 1891 că 
acesta reprezenta „o curată nenorocire pentru eleve şi 
profesori.”15 

Şcoala primară de fete nr.3 din Piteşti a fost înfiinţată 
în anul 1891.'* Ea a avut probleme cu localul încă de la 
începutul funcționării. ? 


Învățământul primar privat 


Instrucția privată a fost reglementată de Legea in- 
strucțiunii publice din 1864, la articolele 406-417. Învă- 
țământul privat s-a dezvoltat, beneficiind, în unele cazuri, 
şi de subvenţiile statului. Existau astfel de instituţii de 
învățământ, nu numai în capitale, dar şi în provincie."€ 

Pentru înfiinţarea şcolilor private se cerea aprobarea 
ministerului. Programele şi regulamentele şcolare erau, 
la rândul lor, aprobate de minister. Când acestea se deo- 
sebeau de ale şcolilor publice, trebuiau să fie întemeiate 
după cerinţe pedagogice, să nu cuprindă nimic împotriva 
moralei şi legilor statului. Învăţământul primar privat a 
existat în această perioadă numai în oraşul Piteşti, pe raza 
judeţelor Argeş şi Muşcel, acesta cunoscând un progres 
continuu, unele şcoli având o existență mai lungă, altele 

Numărul relativ ridicat al şcolilor particulare (în anul 
şcolar 1874-1875 existau 7 şcoli cu peste 250 de elevi) s- 
a datorat mai multor factori: existența în Piteşti a unor 
grupuri etnice care şi-au organizat şcoli proprii (germană, 
maghiară, israelită);situarea şcolilor publice în centrul 
oraşului, ceea ce făcea ca mulți copii din cartierele măr- 
ginaşe să nu le poată frecventa, mai ales iarna;localurile 
şcolilor publice fiind neîncăpătoare, nu puteau să cuprin- 
dă pe toţi copiii de vârstă şcolară; existenţa unor familii 
din protipendada oraşului cu vechi mentalități, care do- 
reau ca odraslele lor să fie instruite la pensiune.” 

Școala de băieţi condusă de Nicolae Ştefănescu a 
funcţionat între anii 1863-1870, fiind frecventată de 22 de 
elevi, în anul 1864-1865 şi de 23 elevi în anul şcolar 
1866-1867,împărțiţi în trei clase. Lecţiile erau predate de 
Nicolae Ştefănescu, după programa şcolilor publice. 
Şcoala avea şi internat. 

Școala de băieţi a institutorului N.Urzică şi-a înce- 
put cursurile la 15 decembrie 1864. Acesta a susținut un 
examen în faţa comisiei formată din prefect, revizor şi 
medical judeţului, obținând note foarte bune şi aprecieri 
asupra moralității.” 

Școala primară de băieţi „Mavrodolu”, condusă de 
preotul | Petculescu a fost înființată în 1869, funcționând 
în chiliile bisericii Mavrodolu. Şcoala avea trei clase şi 40 





'5 Tudor Sebastian, op.cit..p.77 

. Popa Petre, op. cit.„p 70 

'5 Tudor Sebastian, op. cit.,p.78 

de elevi în anul şcolar 1874-1875 şi 45 în anul 1877- 
1878. Iniţial, şcoala a funcţionat cu un singur institutor- 
preotul bisericii, apoi cu trei, iar în anul şcolar 1876-1877 
cu doi institutori: |. Petculescu şi Ghe. Popescu - preoți. 
Primăria acorda o subvenție pentru elevii săraci, părinţii 
contribuind cu o taxă de şcolarizare de 4 lei pe lună.” 

Pensionul de fete „Teodora Gheorghiu ” a fost înfi- 
ințat în anul 1863, de către institutoarea şcolii de fete, 
Teodora Gheorghiu, la început cu 15 eleve, număr redus, 
datorită taxelor mari. Elevele studiau în plus — față de 
programa şcolilor publice — limbile germană şi france- 
ză. 

Pensionul „Rosina Tesio ” a fost înfiinţat la 15 ianua- 
rie 1875 de către doamna Rosina Tesio, care venea din 
Ploieşti. Cele 14 eleve studiau şi limbile străine. După 
1875 nu mai apare în documente.” 

Pensionul de fete „Monti ” funcţiona din anul 1875, la 
început cu 4 clase şi 25 de eleve care plăteau o taxă de 20 
de lei pe lună pentru externe şi 50 de lei pe lună pentru 
interne. Lecţiile se ţineau în limba română de către 4 
cadre didactice. În plus, se învățau limbile străine.” 

Școala primară israelită a fost înființată în anul 
1869, fiind condusă de Herman Herenwold. La început a 
funcționat numai pentru băieţi, apoi a devenit mixtă din 
anul şcolar 1874-1875. În toate clasele s-a introdus gim- 
nastica, obiect inexistent în şcolile publice.2* 

Școala calvină maghiară a funcţionat începând cu 
anul 1857-1858, fiind frecventată de elevi de etnie ma- 
ghiară şi germană care aparţineau confesiunii reformate. 
De la înfiinţare până în anul 1870 şcoala reformată a fost 
condusă de pastorul Iosif Nagy, iar apoi, până în 1878, de 
către Antonio Ciardella.”* 

Şcoala evanghelică (lutherană) a fost înființată în 
anul şcolar 1866-1867,având elevi de etnie germană. În 
anul şcolar 1874-1875 erau două şcoli: una de fete, cu 16 
eleve,şi alta de băieţi cu 15 elevi. 

Școala condusă de Al. Teodosiade, fost institutor şi 
revizor, a fost înființată în anul 1880, numai pentru băieţi, 
funcţionând într-o clădire de pe strada Bucureşti. Elevii 
purtau uniformă. Deşi taxele erau mari, şcoala era condu- 
să bine „atât ca instrucțiune cât şi întreţinere materială”, 
aşa cum sublinia revizorul şcolar la o inspecţie din 
1888.” 

Cu toate deficienţele înregistrate în desfăşurarea pro- 
cesului de învățământ, şcolile private au avut un rol im- 
portant în pregătirea unui număr însemnat de elevi, într-o 
perioadă când şcolile publice aveau capacitate limitată. 





% Jbidem. 

Învăţământul public secundar 


Reforma învățământului din 1864 a avut efecte bene- 
fice şi asupra învățământului mediu. Dacă în anul şcolar 
1864-1865 numărul elevilor din această categorie era de 
3390, în anul şcolar 1877-1878 a fost atinsă cifra de 
8081, creşterea fiind spectaculoasă. În 1876-1877 fiinţau 
în România şapte licee, 19 gimnazii de băieţi şi nouă şcoli 
secundare de fete; la acestea se adăugau şcolile speciale 
şi cele normale. În intervalul 1864-1865-1877-1878 nu- 
mărul profesorilor din învăţământul secundar a crescut de 
la 315 la 576, iar numărul şcolilor s-a dublat, creându-se 
17 gimnazii noi." 

Între instituţiile de învățământ secundar create în 
această perioadă, se situează şi Gimnaziul de băieți din 
Piteşti, azi Colegiul Naţional „Ion C.Brătianu”, prima 
şcoală de acest fel din județul Argeş. 

Prima încercare pentru înfiinţarea unui gimnaziu în 
Piteşti s-a făcut în anul 1866. În urma mai multor cereri şi 
stăruințe ale cetăţenilor, Primăria oraşului intervine la 
Ministerul Cultelor şi Instrucțiunii Publice prin raportul 
nr. 395 din 5 iunie 1866, în care arată că, începând cu 
anul şcolar următor, a hotărât „să deschidă cursul celei 
dintâi clase gimnaziale...” şi roagă „a dispune cele de cu- 
viință pentru trimiterea unui profesor care să predea cur- 
surile acestei clase”, urmând ca orașul să îngrijească de 
local, mobilier, încălzire. 

Ministerul, prin ordinul 5918 din 21 iunie 1866, co- 
munică Primăriei oraşului că-i mulţumeşte pentru inițiati- 
va luată, dar „până după votarea bugetului de Onor 
Camera Legislativă nu poate trimite profesorul cerut, afa- 
ră numai dacă Onor Consiliu al Oraşului Piteşti, inspirat 
de sentimente patriotice, nu va putea face sacrificiul de a 
plăti şi pe profesor până la votarea bugetului. În acest 
caz, Gimnaziul, atât de dorit de conorăşenii Dv. s-ar pu- 
tea înfiinţa chiar de pe acum.”“Acesta, este de fapt, actul 
de naştere al gimnaziului. 

Primăria însă, ca şi Ministerul, nu avusese în vedere — 
la întocmirea bugetului — crearea unei astfel de instituţii şi 
ciare. Ca urmare, Consiliul orăşenesc, în şedinţa din 23 
iulie 1866, hotărăşte să se adreseze cetăţenilor urbei, 
solicitându-le contribuţia bănească pentru a asigura chel- 
tuielile proiectatei clase de gimnaziu. În acest scop se 
deschid două liste de subscripţie în care se fac înscrieri 
benevole, în primul rând de către părinţii copiilor care 
aveau să fie înscrişi în această clasă. 

Considerând problema rezolvată, Primăria de adresea- 
ză din nou Ministerului, în 17 august 1866, cerând să 
numească un profesor pentru clasa | gimnazială ce ur- 
mează să ia ființă. Face o propunere în acest sens în per- 
soana lui Nicolae Micescu, originar din apropierea 
oraşului, proaspăt absolvent al Facultăţii de Ştiinţe din 

Ministerul face numirea propusă şi astfel, la 6 sep- 
tembrie 1866 se deschid cursurile clasei I în acelaşi local 
cu şcoala primară — Şcoala Naţională — din pasajul 
şcoalelor. Aşa îşi începe existența gimnaziul din Piteşti, 
cu un singur profesor, Nicolae I. Micescu care avea să 
predea toate disciplinele şi o singură clasă cuprinzând 12 
elevi. Elevii înmatriculați în prima clasă gimnazială din 
Piteşti erau: Capitanovici Teodor, Chiriţescu Eugeniu, 
Chiriţescu Mihail, lalomiţeanu Constantin, loanicescu 
George, Nicolescu Teodor, Popescu Ştefan, Pavlovici 
Grigore, Rândulescu Ion,  Râmniceanu Alexandru, 
Trifonescu Constantin, Vlădoianu Ştefan.” 

Încă de la înfiinţare, Gimnaziul din Piteşti se confrun- 
tă cu dificultăți de tot felul, unele dintre acestea 
dovedindu-se insurmontabile. Astfel, dintre cei care se 
înscriseseră cu sume băneşti pe listele de subscripţie, nu- 
mai unii şi-au onorat angajamentele; pentru ceilalţi a 
trebuit să se recurgă la legea de urmărire fapt ce a dus la 
greutăţi de tot felul: neplata la timp a salariului profesoru- 
lui şi a îngrijitorului, lipsă de material didactic, lipsa de 
mobilier necesar, lipsa lemnelor de foc pentru încălzirea 
localului şcolii pe timp de iarnă etc.”. 

Ca material didactic şi de cancelarie, Nicolae Micescu 
nu va dispune, în primul an de existență a gimnaziului 
decât de două programe şi 20 coli matricole, pe care Mi- 
nisterul i le-a trimis la cererea sa. Regulamentul şcolar îi 
va fi trimis până la sfârşitul anului şcolar. 

Iată şi inventarul de care s-a servit Nicolae Micescu: 
„una catedră, patru bănci, una masă pentru cancelarie, trei 
scaune, una pereche călimări, un sigiliu al direcțiunii, una 
matricolă în care se află înscrişi elevii, una putină pentru 
apă, una tablă matematică, un pachet de corespondenţa 
direcțiunii cu Ministerul, un pachet cu regulamente, un 
pachet cu cataloage, matricole, programe, etc.”"* 

Greutățile materiale şi financiare nu au şanse de re- 
mediere nici în anul şcolar următor, întrucât gimnaziul n- 
a fost prevăzut în bugetul Ministerului sau al Primăriei 
nici la 1 aprilie 1867, când începe un nou an financiar. 
Din această cauză, la sfârşitul primului an şcolar, profeso- 
rul Nicolae Micescu s-a transferat la gimnaziul din Plo- 
ieşti, după ce încheiase situația şcolară şi predase 
inventarul menţionat anterior. El a organizat examenul 
de sfârşit de an între 12-23 iunie 1867. Din cei 12 elevi 
înscrişi, 10 au promovat, iar 2 au rămas repetenţi. 

Nicolae Micescu, care a îndeplinit şi funcția de direc- 
tor, va reveni la gimnaziul din Piteşti în 1893 şi va rămâ- 
ne până în 1897, bucurându-se de prestigiul pe care i-l 
dădea activitatea de pionierat în învăţământul arge- 
şean. 





! Vlad Nicolae, Popescu, Tudor, Fulgeanu, Constantin, Monografia 
Liceului Nicolae Bălcescu din Piteşti.1866-1966-1991”, S.C. 
Tiparg Piteşti, 1992, p.11. 

În următorii ani şcolari, 1867-1868 şi 1868-1869, 
gimnaziul nu mai funcționează, din cauza greutăților ma- 
teriale menționate. Registrul matricol, care merge în con- 
tinuare de la 1866 până la 1873, nu înregistrează pentru 
anul şcolar 1867-1868 nici un elev, iar pentru 1868-1869, 
un singur elev, la clasa I, probabil particular, căci este 
greu de presupus că şcoala ar fi funcţionat cu un singur 
elev.“ 

Abia după doi ani, în anul şcolar 1869-1870, gimna- 
ziul şi-a redeschis cursurile, de data aceasta cu primele 
trei clase. Numărul elevilor înscrişi în acest an este mic: 
total 23, dintre care 16 la clasa ÎI, 4 la clasa a II-a, 3 la cla- 
sa a III-a. 

Profesorii sunt toţi suplinitori: Alexandru Nanu, care 
este şi director, predă franceza şi desenul, preotul Ion 
Brădeanu — religia, lon Stinghe — latina şi restul orelor de 
partea literară iar lon Păiş pe cele care țin de partea şti- 
ințifică. Mulţi dintre profesori sunt nestabili, rămânând 
aici un an sau poate nici atât. Noi profesori sunt numiţi 
pentru anul şcolar 1870-1871 la 19 decembrie 1870 şi 
anume: Nicolae Bărcănescu, de franceză şi religie, Ion 
Manliu, de latină şi istorie, Eliodor Butoianu, de istorie şi 
geografie." Dintre profesorii anului precedent îşi conti- 
nuă activitatea Ion Păiş şi Alexandru Nanu. Conducerea 
şcolii este încredințată lui Eliodor Butoianu, care funcțio- 
nează doar până la 1 februarie 1871, când este numit di- 
rector Ion Manliu."* 

În anul şcolar 1871-1872, situaţia gimnaziului se con- 
solidează, Ministerul numind pentru prima data profesori 
titulari, recrutați prin concurs, pe baza Legii instrucţiunii 
publice din 1864. Astfel, prin ordinul nr. 9815 din 18 oc- 
tombrie 1871 sunt numiţi profesori: C.I. Ştefănescu (isto- 
rie, geografie, franceză), căruia i se încredințează şi 
conducerea şcolii, lon Păiş(matematică şi naturale), 
D.Mirescu (latină-română)." Salariul profesorilor plătit 
de stat era de 230 lei pe lună. 

Gimnaziul va funcţiona cu patru clase, începând din 
anul şcolar 1873-1874, cuprinzând un total de 48 de 
elevi: 24 la clasa I, 11 la clasa a II-a, 9 la clasa a III-a şi 4 
la clasa a IV-a.” 

Ca urmare completării ciclului de patru clase, dar şi a 
sporului demografic al urbei, numărul elevilor va creşte 
de la an la an, ajungând în anul şcolar 1889-1890 să aibă 
însorişi în total 253 de elevi, din care 127 numai la clasa 
I. 

Sporirea permanentă a numărului de elevi,care solici- 
tau intrarea în clasa I a gimnaziului, a determinat condu- 
cerea şcolii şi organele locale să facă demersuri la 
Minister pentru înființarea clasei ] divizionare. Urmare a 

repetatelor stăruințe a fost ordinul nr. 8482/22 august 
1890 prin care Ministerul aprobă clasa divizionară cu în- 
cepere de la 1 septembrie 1890.*% De la această data şi 
până la 1 septembrie 1894, gimnaziul va funcţiona cu 
următoarea structură: două clase I şi câte o clasă a II-a, a 
III-a şi a IV-a. Chiar şi după înființarea clasei divizionare 
numărul elevilor la clasa I de gimnaziu este destul de 
mare. Astfel, în anul şcolar 1892-1893 efectivele de elevi 
sunt următoarele: clasa I - 60 de elevi, clasa I divizionară 
— 58 de elevi, clasa a II-a — 60 de elevi, clasa a III-a — 41 
de elevi, clasa a IV-a — 28 de elevi.% 

Paralel cu completarea numărului de clase şi dezvol- 
tarea gimnaziului, creşte şi numărul profesorilor, catedre- 
le fiind ocupate de oameni cu pregătire corespunzătoare. 
Până la 1877 a mai existat oarecare instabilitate la unele 
catedre, întrucât Ministerul nu acoperea salariile tuturor 
profesorilor, acestea fiind completate prin contribuţia 
Primăriei şi a Consiliului Judeţean. Ca urmare, autorităţi- 
le locale interveneau în numirea profesorilor cărora le 
plăteau salariile, neţinându-se cont de Legea instrucţiunii 
care prevedea numirea pe bază de concurs a profesori- 
lor.% 

Pentru a pune capăt acestor neînţelegeri, de la 1 apri- 
lie 1877, Ministerul a luat în sarcina sa, în întregime, în- 
treținerea gimnaziului, aceasta contribuind la creşterea 
stabilității profesorilor şi a prestigiului instituției. Astfel, 
în anul şcolar 1892-1893, în afară de limba franceză şi 
elină, toate celelalte catedre erau ocupate de profesori ti- 
tulari, încadrarea şcolii fiind următoarea: Toma 
Trifonescu (română-latină), preot Gheorghe Popescu (re- 
ligie), Mihail Drugeanu (latină), D. Iotta (franceză), Mi- 
hai Căprescu (istorie), N. Alexandrescu (elină), N.G. 
Dumitrescu (geografie), N. Serafim (desen), deacon D. 
Băjenaru (muzică), V. Mândru ( gimnastică). 

Deşi puţin numeros, corpul profesoral se bucura în 
oraş de un deosebit prestigiu, cum, de altfel, se bucura şi 
gimnaziul, cea mai înaltă instituţie de învățământ din ju- 
deţul Argeş. Astfel, autoritățile locale invitau cadrele di- 
dactice la manifestările festive, iar Ministerul foloseşte 
profesorii gimnaziului pentru sprijinirea învățământului 
primar de stat şi particular, în special pentru comisiile de 
examen al şcolilor particulare. 

Dintre profesorii care şi-au desfăşurat activitatea la 
Gimnaziul din Piteşti şi au devenit mai târziu personali- 
tăţi proeminente în domeniul culturii şi ştiinţei româneşti 
se remarcă: Eugen Ludwig, doctor în filosofie (cu specia- 
litatea fizico-chimice) al Universităţii din Viena. A func- 
ționat la Gimnaziul din Piteşti între anii 1889-1893, 
ajungând mai târziu profesor universitar la Academia de 
Înalte Studii Comerciale din Bucureşti. Un profesor care 
a funcționat fără întrerupere timp de trei decenii, pe cate- 
dra de matematică a fost lon Păiş.” 

Directorii Gimnaziului din Piteşti au fost: Nicolae 
Micescu (1866-1867), Alexandru N. Nanu (1869-1870), 
Eliodor Butoianu (1870-1871), lon Manliu (1871), Con- 
stantin S. Ştefănescu ( 1871-1873), pr. Gheorghe Popescu 
(1873-1877), Dimitrie Dobruneanu (1877-1881), Toma 
Trifonescu (1881-1894). 

Printre absolvenţii gimnaziului, care vor contribui la 
creşterea prestigiului acestuia se află generalul Constan- 
tin Christescu, care s-a acoperit de glorie în timpul primu- 
lui război mondial, devenind după încheierea acestuia, 
Şef al Marelui Stat Major al Armatei Române“ şi Costin 
Petrescu, pictor renumit, autor al marii fresce de la Ate- 
neul Român. 

Elevii gimnaziului piteştean contribuie cu suma de 
„20 lei noi” la ridicarea statuii lui Gheorghe Lazăr din 
faţa Universităţii din Bucureşti, în 1882 şi cu suma de 99 
lei plus un leu taxa poştei pentru construirea Ateneului 
Român.” 

Gimnaziul din Piteşti a adăpostit prima bibliotecă din 
oraş, înființată prin dorinţa testamentară a Paraschivei 
Ştefu, care a donat suma de 200 de galbeni austrieci. În 
1879 la Primărie se organizează o licitaţie pentru procura- 
rea cărţilor necesare. În urma acesteia, librarul piteştean 
I. Raicoviceanu se angaja să ofere cărțile. 

La 26 iunie 1880, primăria preda directorului gimna- 
ziului cele 175 de volume împreună cu inventarul lor, 
spre „a le conserva”. În anii următori biblioteca este mu- 
tate la primărie, dar la intervenţia convingătoare a direc- 
torului, ea revine la gimnaziu, întocmindu-se, în 1886 un 
regulament de funcționare a acesteia, aprobat de Consiliul 
comunal la 16 martie acelaşi an. Fondul de cărţi al biblio- 
tecii a crescut în fiecare an, atât prin alocarea primăriei, 
cât şi prin donaţii.” 

În privinţa localului, gimnaziul s-a mutat de mai 
multe ori. În 1871, Primăria a închiriat un local situat pe 
strada Boierească. Şcoala funcționa la etaj, parterul fiind 
ocupat de particulari, de meserie fierari şi careţaşi, care 
prin zgomotul făcut deranjau lecţiile.” 

În anul şcolar 1876-1877, gimnaziul a fost mutat în 
casele lui P.I. Rădulescu din strada Sf.Vineri, nr.37, apoi, 
în anul şcolar 1877-1878, pe strada Şerban Vodă, nr.151, 
în imobilul lui N. Priboianu.”” 

La 26 octombrie 1884 s-a pus la dispoziția gimnaziu- 
lui etajul de la şcoala nou construită pe Bulevard pentru 
Şcoala nr.3. Deşi localul nu era al gimnaziului, el oferea 
condiții mult mai bune: săli de clasă corespunzătoare, în- 
căperi pentru celelalte trebuinţe ale şcolii, curte pentru 
recreaţia elevilor. 

Profesorii au fost preocupaţi să dea gimnaziului un 
nume, Consiliul profesoral făcând mai multe propuneri: 


„Radu Negru Basarab”, în 1872, „Dinicu Golescu”, în 





“3 Dinu, Ion, M, Oameni de seamă ai Argeşului de ieri şi de astăzi, 
Editura Tiparg, Piteşti, 2004, p. 49 

ci Bădescu, Marin, Manu, 725 . Omagiu Liceului N. Bălcescu - Pi- 
teşti 1866-1991, Casa Corpului Didactic, Piteşti, 1991, p.4 

0 Popa, Petre, Dicu, Paul, Voinescu, Silvestru, op.cit., p.202 

*! Vlad, Nicolae, Popescu, Tudor, Fulgeanu, Constantin, op.cit., 
p.21l 

” Tudor, Sebastian, op. cit., p.86 

1886. Ministerul nu a aprobat aceste denumiri, păstrân- 
du-se numele de „Gimnaziul clasic din Piteşti”.5% 

Gimnaziul din Piteşti a rămas în continuare cea mai 
importantă instituție de învățământ din judeţul Argeş, 
având o bună bază materială: laborator de fizică, dotat cu 
aparatură, cumpărată de la Paris, în 1883, laborator de 
chimie, din 1890 şi o bibliotecă dispunând de 148 de vo- 
lume în 1882. 

Gimnaziul s-a consolidat şi a căpătat încrederea popu- 
laţiei. Se cerea acum transformarea lui în liceu, act ce va 
fi realizat în anul 1894. 


Învățământul tehnic şi profesional 


Încă din primii ani ai domniei lui Cuza se înregistrea- 
ză un progres evident al învățământului special. Se tin- 
dea a se da „o reorganizare mai întinsă şcolii de arte şi 
meserii”, August Treboniu Laurian pledând chiar pentru 
întemeierea unei şcoli tehnice." 

Modernizarea implica dezvoltarea instrucţiunii prac- 
tice. Într-un mesaj domnesc din toamna anului 1870 se 
cerea ca „Învățământul să fie îndreptat mai mult către ca- 
rierele productive şi studiile fecunde.” În şcolile de arte şi 
meserii, cum erau cele din Bucureşti şi laşi, se primeau 
absolvenţi ai şcolilor primare pentru minimum patru ani 
de studii în ateliere. În temeiul Legii din 1864, fuseseră 
create vreo douăzeci de şcoli de arte şi meserii, în afara 
celor din Bucureşti şi laşi.“ 

Piteştenii şi-au dorit mult o şcoală de meserii. Consi- 
liul Judeţean a aprobat suma de 30.000 lei pentru organi- 
zarea „unei şcoli de meserii, care demult s-a făcut 
simțită”, în şedinţa din 9 noiembrie 1879." 

În 1882 se deschide Şcoala de Meserii din Piteşti. 
Locaţia şcolii s-a stabilit într-un grajd al cazărmii din lo- 
calitate. Şcoala avea următoarele secții: fierărie, tâmplărie 
şi rotărie. Numărul elevilor a oscilat în jur de 25, iar dura- 
ta şcolii era de 4 ani. Elevii erau interni şi se primeau prin 
concurs. Învăţământul teoretic avea 10 ore pe săptămână, 
restul timpului fiind rezervat lucrărilor practice.” 

După 10 ani de funcţionare, în 1892, şcoala se va în- 
chide din cauza lipsei de fonduri, reluându-şi activitatea 
în anii următori şi se va transforma, mai târziu, în Liceul 
Industrial. În perioada 1925-1927 s-a construit localul de 
pe bulevardul I.C. Brătianu, extins în anii: 1937-1939, 
1958-1960, 1971-1972. Astăzi poartă denumirea de Gru- 
pul Şcolar de Industrie Uşoară Armand Călinescu.% 





55 Vlad, Nicolae, Popescu, Tudor, Fulgeanu, Constantin, op. cit., 
p.21l 

“ Tudor, Sebastian, op.cit. p. 87 

55 Academia Română, op.cit., vol VII, tom I, p.818 

* Ibidem, p.820 

* Tudor, Sebastian, op.cit., p.p.94 - 95 

* Popa, Petre, op. cit., p. 86 

* Tudor, Sebastian, op.cit., p.95 

ici Popa, Petre, op.cit., p.86 

Biserica „Sfânta Treime” din Goleşti 


Mocenco Malvine 


Restaurator, Muzeul Viticulturii și Pomiculturii — Golești 


La şase ani de la ridicarea conacului (1640), a fost 
construită biserica cu hramul „Sfânta Treime”, „cu toată 
cheltuiala jupânului Stroe Leurdeanu, mare/vistier şi a 
jupânesei lui, Vişa, în zilele lui Matei Basarab, în anul 
1646”, după cum ne informează pisania de piatră de la 
intrare. Edificiul se află vizavi de Conacul Goleştilor, lo- 
cul în care acum se află Muzeul Viticulturii şi Pomicultu- 
rii — Golești. 








Biserica din Goleşti cu hramul „Sfânta Treime” 


Biserica, de plan dreptunghiular, asemănător bisericii 
de la Gherghița — Prahova, zidită de Matei Basarab, în 
anul 1641, este de dimensiuni destul de mari: în exterior 
prezintă 23 m lungime, 10 m lățime şi peste 8 m înălțime. 
Zidurile au aproape 1,5 m grosime. De-a lungul timpului, 
monumentul a avut de suferit în urma unor calamități. 
Cutremurul din 16 octombrie 1802 a distrus atât tur- 
la-clopotniţă aflată deasupra pronaosului, cât şi turla de 
pe naos. Se văd şi astăzi urmele de zidărie din pod, dea- 
supra naosului, care indică faptul că aici a fost o turlă. 
Acelaşi lucru se observă şi la pronaos, unde se află, în 
interiorul peretelui dinspre nord, scara care ducea la clo- 
potniță. Edificiul este împărţit în interior în pronaos, naos 
şi altar. Altarul, semicircular în interior şi poligonal la 
exterior, cuprind în grosimea zidului cele două nişe — 
proscomidia şi diaconiconul. 

În perioada înălțării monumentului din Goleşti, biseri- 
ca avea pronaosul despărţit de naos prin arcade sprijinite 
pe stâlpi, dar la această biserică se continuă tradiţia seco- 
lelor anterioare, de separare a pronaosului, de naos, 
printr-un perete cu uşă. 

Uşa de la intrarea în biserică este anturată de o sculp- 
tură în piatră, unde, alături de elemente moldoveneşti 
apărute în Ţara Românească, prin meşterii trimişi de Va- 
sile Lupu pentru ridicarea bisericii Stelea, la Târgovişte, 

întâlnim şi motive orientale. „Părţile verticale ale chena- 
rului sunt decorate cu o împletitură de linii şi flori în reli- 
ef slab, amintind de procedeele sculpturii armeneşti din 
veacurile anterioare”. Uşa este încadrată într-o firidă, iar 
în partea de sus, terminația se face printr-un arc ascuţit, în 
acoladă, aceste elemente amintind de uşile de moschee 
arabe. 

Chenarele ferestrelor — patru pe latura sudică, două pe 
latura nordică, una în proscomidie şi una în altar — sunt, 
de asemenea, din piatră cioplită, decorul prezentând in- 
fluenţe din arta moldovenească şi orientală. Acestea au în 
partea superioară împletituri inspirate din alfabetul deco- 
rativ armenesc, care se termină cu o cruce sau cu arcuri 
cu mai multe vârfuri. Fereastra altarului, având în partea 
superioară o acoladă cu vârful scurt, poartă inscripția 
„Stoica, meşter”, inscripţie care este întâlnită şi pe contra- 
fortul din stânga intrării în biserică. „Profilul care înca- 
drează fereastra cuprinde o funie subțire răsucită, când 
într-un sens, când în celălalt, în genul brâului de la „Trei 
Ierarhi” din Iaşi, al celor de la biserica „Stelea” şi de la 


Mitropolia din Bucureşti”. 





Inscripţia „Stoica, meşter” pe ancadramentul ferestrei 


Zidurile exterioare ale bisericii sunt împărțite în două 
registre de un brâu de cărămizi aşezate în formă de dinţi 
de fierăstrău. Registrul inferior prezintă panouri dreptun- 
ghiulare şi este mai înalt, iar cel superior este mai scund 
şi prezintă firide în semicerc. Cornişa este compusă din 
trei rânduri de cărămizi în formă de zimți. Liniile în reli- 
ef, care despart firidele, prezintă influenţe din arta armea- 
no — georgiană. 

Biserica este tencuită şi prezintă zugrăvit pe suprafața 
ei, cu culoare roşie, decorul de cărămizi aşezate atât ori- 
zontal cât şi vertical, imită pe acela din secolul al 
XVI-lea. Pe suprafaţa tencuită sunt însă şi alte decoraţi- 
uni. În centrul arcurilor de la registrul superior, sunt pre- 
zente rozete zugrăvite cu roşu; pe ciubucul mijlociu al 
chenarelor de la firide, sunt realizate cu culoare roşie, li- 





N. Ghika-Budeşti, Evoluţia arhitecturii în Muntenia şi Oltenia, 
partea a III-a, veacul al VII-lea, Editura Datina Românească, Văle- 
nii de Munte, 1933, p. 43. 
2 

dem. 
*M. Popescu, C. Iliescu, Goleşti, Editura Meridiane, Bucureşti, 
1966, p. 30. 

nii frânte. De asemenea, pe timpanele firidelor, sub corni- 
şă, apare un rând de butoni de teracotă rotunzi, având în 
profil un vârf ascuţit, butonii de teracotă fiind des întâlniți 
în epoca lui Matei Basarab (apar la Stelea, Cornet, Vlă- 
deşti etc.). 

O particularitate a bisericii o constituie cele patru con- 
traforturi exterioare, două la colțurile fațadei dinspre apus 
şi două pe fațadele laterale. Modul în care sunt amplasate 
ne conduce la ideea că au mai mult rol ornamental. Aces- 
tea nu sunt amplasate acolo unde prezența lor ar fi fost 
necesară pentru sporirea rezistenței construcției. Contra- 
forturile se deosebesc de cele moldoveneşti prin înălțimea 
lor, ele ajungând până la acoperiş. În partea de sus, aces- 
tea se termină printr-un capitel de piatră. 

Pictura murală interioară a dispărut în condiţii necla- 
re. Surse diverse invocă incendiile, cutremurele, care au 
determinat un lung şi dinamic proces de degradare. Ceea 
ce se poate vedea în prezent, pe suprafaţa murală interioa- 
ră, este o zugrăveală gri, cu câteva decoruri simple, picta- 
te cu şablonul, amintind de neoclasicismul sfârşitului de 
secol XIX. Zidurile sunt înnegrite de fum, pe bolți fiind 
vizibile fragmente ale unor scene. 

Cu ocazia unor restaurări din secolul al XX-lea au 
fost dezvelite numai câteva fragmente de pictură origina- 
lă, în proscomidie *. 

În primăvara anului 2008, studenţii Facultăţii de Teo- 
logie — Piteşti, secţia Artă Sacră, însoțiți de profesorii de 
specialitate, au efectuat un număr de şapte sondaje strati- 
grafice, în pronaos, naos şi altar. 


Concluzii 

După terminarea construcției, pentru un scurt răstimp, 
biserica a rămas decorată simplu, cu un ornament în 
dungi alb-roşu, probabil numai în zonele ce împrejmuiau 
intrările şi glafurile — fragmente decopertate deasupra in- 
trării în proscomidie. 

Într-o etapă imediat următoare, s-a realizat o frescă, la 
mijlocul secolului al XVII-lea, pe întreaga suprafață mu- 
rală, din care au fost găsite fragmentele din proscomidie — 
acest strat poate fi considerat ca fiind fresca originală; 

A urmat, probabil, un incendiu, în urma căruia această 
pictură a fost grav degradată. Biserica este redecorată cu 
frescă, cel târziu la mijlocul primei jumătăţi a secolului al 
XVIII-lea. Fragmente puternic martelate, din această 
frescă postbrâncovenească, apar tot în proscomidie. 

Urmează alte calamități — cutremurele din 1802 şi 
1832, incendii, după care se iniţiază o nouă rundă de in- 
tervenții, ocazie cu care apare şi stratul din prima jumăta- 
te a secolului al XIX-lea, din care au rămas fragmentele 
de pe brâul din naos şi din proscomidie. Motivele inter- 
venţiei de la sfârşitul secolului al XIX-lea sau imediat 
după începutul secolului XX ne sunt necunoscute. Cert 
este că aceste elemente existau în momentul în care în- 
treaga biserică este tencuită şi zugrăvită în griul neoclasic 
existent în prezent, suprafața pereţilor fiind ritmată 
printr-o ordonanţă de pilaştri cu capiteluri pictaţi în trom- 
pe l'oeil. 





* Ibidem, p. 31. 

O primă întrebare este cea legată de motivele pentru 
care fresca de la începutul secolului al XIX-lea a fost sa- 
crificată şi înlocuită cu zugrăveala neoclasică. Repictările 
aflate peste stratul de culoare din secolul al XIX-lea nu 
ascund degradări majore. O problemă care se mai cere 
studiată ar fi legată de varianta în care, după calamitățile 
de la începutul secolului al XIX-lea, fresca nu a mai fost 
refăcută decât pe câteva elemente arhitecturale şi în spa- 
țiul sacru al altarului — brâul şi fragmentele din proscomi- 
die. 





Iconostasul bisericii „Sfânta Treime” 


Pictura murală interioară s-a pierdut, dar lăcaşul adă- 
posteşte unul din cele mai frumoase şi ample iconostase 
de artă medievală. 


Construcţia care asigură statica şi echilibrul icono- 
stasului 

Ansamblul icoanelor şi al frizelor decorative, care al- 
cătuiesc registrele iconostasului, sunt ancorate pe o con- 
strucţie de grinzi şi stâlpi de lemn, aşezaţi într-o tramă, ce 
conferă stabilitate şi echilibru întregului iconostas. 

Din profil, iconostasul prezintă o accentuată înclinație 
spre naos, aceasta fiind poziţia clasică a desfăşurării, pe 
verticală, a întregului ansamblu. Faţă de verticala fermă a 
eşafodajului, înclinația este de aproximativ 12 grade, la 
cruce chiar de 15 grade. Această aşezare în spaţiu face ca 
întregul ansamblu, cu o înălțime apreciabilă de 7 m, să 
poată fi contemplat mai bine din aria naosului. 


Descrierea tehnologică şi artistică a registrelor 
iconostasului — lemn policrom sculptat 

Suprafaţa iconostasului este împărțită în mai multe 
registre orizontale. 

A. Primul registru -— partea principală a iconosta- 
sului 

Începând de jos în sus, primul registru, care este şi cel 
mai înalt, constituie partea principală a iconostasului (pa- 
rapetul). Acesta se desfăşoară pe o înălţime de 2,24 m şi o 
lungime de 5,62 m şi este format din: 

e uşile împărăteşti; 
uşile diaconești; 
patru icoane împărăteşti; 
arhitrava; 
8 stâlpi. 

Uşile împărăteşti 


Uşile împărăteşti — ansamblu 

Uşile principale, împărăteşti, au o înălțime de 1,48 m 
şi o lăţime de 45 cm — uşa din stânga, şi 44 cm, cea din 
dreapta. 

Construite clasic, pe o axă de simetrie verticală, în 
oglindă, uşile împărăteşti sunt împărțite în trei registre 
suprapuse. Închise, acestea formează în partea superioară 
un arc trilobat. Conturul lui discontinuu este constituit din 
elemente fitomorfe şi avimorfe traforate, care încadrează 
icoanele, câte una pe fiecare uşă. În fiecare icoană, este 
reprezentat câte un sfânt militar, pe cal. Împreună, icoa- 
nele cu baza rectangulară formează, în partea superioară, 
o acoladă. Câmpul pictat este încadrat într-un chenar, 
format în laterale din câte o colonetă cu bază, fus şi capi- 
tel, fusul fiind în torsadă. Bazele şi acolada sunt constitui- 
te din motive în bandă, cu arce. 

Elementele decorative ale chenarului traforat sunt vre- 
jurile de viță-de-vie, prezente fiind toate componentele — 
frunze, ciorchine de struguri, cârcei în spirală, iar termi- 
naţia în partea superioară este realizată prin afrontarea a 

două capete de vulturi, ţinând în cioc câte un ciorchine de 
strugure. 

Registrul următor, cel din mijloc, prezintă două pano- 
uri identice pătrate, traforate, câte unul pe fiecare uşă. 
Ornamentul lor floral este constituit pe cele două diago- 
nale şi pe cele două transversale, care unesc mijloacele 
laturilor opuse. Aceste linii se întretaie într-un punct co- 
mun, centrul figurii, marcat prin amplasarea unei rozete, 
şi formează o stea cu opt raze. Panourile prezintă şi ele 
acelaşi chenar, cu motive în bandă, cu arce şi alveole 
concave. 

Ultimul registru, cel inferior, este constituit din două 
pătrate, decorul fiind rezultatul unei libertăţi în concepția 
artistică. Elementele traforate se detaşează pe un fond al- 
bastru mat. Într-un vrej de acant cu volute, apar florile şi 
frunzele, într-o ordine expresivă. 


Partea Superioară a deschiderii uşilor împărăteşti 

Deasupra uşilor se află o zonă ornamentală traforată, a 
cărei bază reia arcul trilobat al conturului uşilor. Acest 
ornament se sprijină pe două console laterale, ornamenta- 
te cu elemente florale, tehnica de lucru fiind meplat. 
Câmpul ornamentului este decorat cu vrejuri de acant, în 
compoziţie simetrică, pe axa verticală, şi este încadrat 
într-un chenar ce reia elementele din panourile inferioare 
ale uşilor. 

Întregul ornament al deschiderii principale are ca fond 
o dveră pictată, având tema „Sfânta Treime”. 


Uşile diaconeşti 

Uşile laterale, diaconești, au o înălțime de 1,96 m şi o 
lățime de 68 cm, în partea superioară, terminația 
realizându-se printr-un arc cintrat. Panourile sunt prevă- 
zute cu câte două traverse semiîngropate. 

Pe uşa din stânga este reprezentat arhanghelul Mihail, 
iar pe cea din dreapta, arhanghelul Gavriil, ca păzitori ai 
uşilor raiului. Între stâlpii care încadrează uşile diaco- 
neşti, în partea superioară, se află câte un registru cu ele- 
mente ornamentale, traforate (vrejuri de acant), ordonate 
într-o compoziţie simetrică, pe axa verticală. Câmpul de 
ornament este încadrat într-un chenar. Acest registru or- 
namental este identic cu cel aflat deasupra uşilor împără- 
teşti. Registrele au terminația în partea inferioară, sub 
forma unui arc trilobat. Acestea se sprijină pe câte două 
console, decorate cu elemente vegetale, tehnica de lucru 
fiind meplat. 


Icoanele împărăteşti 

Pe rama-schelet sunt fixate icoanele împărăteşti, aces- 
tea având următoarele dimensiuni: înălțimea de 114 cm şi 
lățimea de 72 cm. Poalele icoanelor sunt din zid şi au o 
înălțime de 96 cm. 

Uşa diaconească dinspre nord este încadrată de icoa- 
nele Sfântul Nicolae şi Maica Domnului, iar cea din ex- 
tremitatea opusă, spre sud, este încadrată de icoanele 
Iisus Pantocrator şi Sfânta Treime — hramul bisericii. 

Icoanele împărăteşti 


Arhitrava 

Arhitrava încununează întregul registru împărătesc al 
tâmplei, având o înălțime de 13 cm. Decorul este compus 
din motive în textură cu arce, trama frizei având şi ele- 
mente fitomorfe. Tehnica de lucru este meplat, punând 
astfel în evidenţă, prin contrast, friza de deasupra, impu- 
nătoare prin proporții şi tehnica de realizare, cea a trafo- 
rului. 


Stâlpii 

Stâlpii separă, pe verticală, părțile ce alcătuiesc regis- 
trul — uşi împărăteşti, uşi diaconeşti, panourile icoanelor 
împărăteşti. Aceşti stâlpi sunt alcătuiți din două părți. În 
partea inferioară, până la o înălţime de 96 cm, ei prezintă 
o secţiune pătrată, cu latura de 8,7 cm, fiind decoraţi cu 
motive vegetale stilizate, ordonate într-un registru verti- 
cal. De la acest nivel, fusul stâlpilor are secţiunea circula- 
ră, în torsadă, îngustându-se în partea superioară şi se 
desfăşoară pe o înălţime de 99 cm. Prezintă un decor per- 
lat. 

Partea de jos a stâlpului Partea superioară a stâlpului 
(secţiune pătrată) (în torsadă) şi capitel 

Capitel 


Terminaţia acestora se realizează printr-un capitel, cu 
înălțimea de 24 cm. Capitelurile, pe lângă funcţia lor de- 
corativă, au şi rolul de a mări suprafaţa de sprijin a arhi- 
travei. În cazul de față, întâlnim un capitel-impostă, 
folosit deseori în arhitectura bizantină. Stilul ales pentru 
realizarea capitelurilor este cel aparținând ordinului com- 
pozit, dar dominanta generală a ornamentului este corin- 
tică. Pornind de la bază, se dezvoltă pe un anulet (tor) un 
şir circular de petale, iar din interiorul lor porneşte un şir 
de frunze polilobate. Din această parte circulară a capite- 
lului urcă, pe o secţiune pătrată, corpul volutelor care 
pleacă dintr-un vrej despicat, formând la capete helixul. 
Capitelurile sunt încununate de imposte, volume ieşite 
din arhitravă, având forma unui capitel suprapus celui 
propriu-zis şi continuând ornamentica arhitravei. 


B. Friza decorativă, din lemn traforat 


iute ae ee ae ei ai 
i am 





Deasupra registrului principal al tâmplei, se află o fri- 
ză decorativă, din lemn, cu motive vegetale traforate, 
având o lăţime de 40 cm. Decorul prezintă un fond albas- 
tru mat, care pune astfel în evidenţă strălucirea foiţei de 
aur ce acoperă ornamentul sculptat. 

Se remarcă un anumit tip de compoziţie continuă, ce 
curge de la un capăt la altul. În aparenţă, mişcarea conti- 
nuă, de val, contrazice ideea de spațiu închis, limitat; de 
fapt, însă, ea este foarte expresivă: „numai o mişcare on- 
dulatorie, de val, poate să exprime, printr-o întoarcere 
permanentă, rămânerea în nişte limite, într-un spațiu măr- 
ginit şi să sugereze în acelaşi timp continuitatea”$. 





5 Cornel Irimie, Florentina Dumitrescu, Andrei Paleolog, Arta lem- 
nului la români, Editura Meridiane, Bucureşti, 1975, p. 30. 

Între gol şi plin există un echilibru, artistul reuşind să 
sublinieze spirala vrejului ca direcţie dominantă, marcând 
astfel ritmul, în care repetiţia nu devine monotonă. Pe 
lângă vrejul de acant, apar şi alte elemente fitomorfe: 
flori cu petale rotunjite sau ascuţite (floarea de colț), 
frunze de acant şi de stejar, conuri. 

În partea superioară, friza este bordată de o baghetă, 
decorată cu elemente vegetale: frunze şi flori, realizate în 
meplat, subliniind discret traforul frizei şi făcând legătura 
cu şirul de icoane prăznicare. 


C. Registrul icoanelor prăznicare 





Registrul prăznicarelor este format din 17 icoane, de 
formă dreptunghiulară, fiecare icoană având o înălțime de 
38 cm şi o lățime de 30 cm. Acestea sunt despărțite de 
colonete, al căror fus este mai îngust în partea superioară, 
terminația realizându-se printr-un mic capitel. 

Colonetele prezintă un decor vegetal (frunze de ste- 
Jar), în spirală. Deasupra fiecărei icoane este prezent un 
arc în plin cintru, încununând fiecare piesă, dar făcând 
parte, în acelaşi timp, din friza care desparte acest registru 
de şirul apostolilor. 


D. Friză decorativă aflată deasupra prăznicarelor 





Deasupra icoanelor prăznicare se află o friză decorati- 
vă, din lemn sculptat, cu înălțimea de 25 cm. Fiecare 
icoană-prăznicar prezintă, în partea superioară, un arc în 
plin cintru, uşor concav. La mijlocul bazei arcului se află 
un element floral, realizat într-un relief înalt, din care 
pornesc radial şapte frunze polilobate, realizate în tehnica 
meplat. Câmpul dintre aceste arce prezintă un decor trafo- 
rat, o ramură verticală cu trei flori, iar deasupra arcului, 
ramurile sunt legate cu câte un fragment de vrej, în acola- 
dă plată. În planul secund, este vizibil fondul albastru 
mat. O baghetă îngustă decorată cu ove şi săgeată termină 
în partea superioară acest registru. 

Fondul celor două cornişe, care încadrează registrul, 
este oranj, acestea având un decor vegetal, realizat în teh- 
nica meplat. 


E. Registrul apostolilor 

Registrul apostolilor este format din 15 icoane, fiecare 
având o înălţime de 54 cm şi o lăţime de 34 cm, doar 
icoana centrală, în care este reprezentat lisus Hristos, are 

o lăţime de 43 cm. Icoanele sunt încastrate în friza de 
lemn sculptat, fiind despărțite de colonete. Acestea au 
fusul decorat cu caneluri în torsadă, fiind împodobite cu 
şiruri perlate. Sensul de răsucire al colonetelor este dife- 
rit, terminația realizându-se printr-un capitel. Icoana afla- 
tă în centrul registrului, cea care îl înfăţişează pe lisus, 
prezintă, în partea superioară, un arc trilobat. Toate cele- 
lalte icoane se termină, în partea de sus, printr-un arc în 
plin cintru. „Arcul cintrat va constitui o caracteristică 
pentru pictura de icoane din Ţara Românească, din peri- 
oada brâncovenească, în reprezentările apostolilor din Ci- 


nul Deisis”, 


Lai pe re PIE E ş Eu 





F. Friza decorativă din lemn sculptat, aflată dea- 
supra registrului apostolilor 

Deasupra registrului apostolilor se află o friză din 
lemn, realizată în tehnica traforului, cu înălțimea de 30 
cm, având ca modul de bază un pătrat împărțit în patru 
sferturi. Fiecare pătrat are circumscris un cerc, parte 
dintr-un vrej de acant. Aceste cercuri închid în interior 
flori de acant, de colţ, conuri. Compoziţia se desfăşoară 
dinamic, fără ruperi de ritm, modulii fiind abia sesizabili 
în derularea volutelor vrejului. În partea superioară se află 
un tor decorat cu frunze de stejar, în spirală. Elementele 
sculptate, care prezintă o mişcare meandrică, se detaşează 
pe acelaşi fond albastru mat. 





* Ana Dobjanschi şi Maria Georgescu, Icoane din Târgovişte, Edi- 
tura Daim, Bucureşti, 1998, p. 115. 

G. Registrul prorocilor 





Registrul prorocilor este sculptat dintr-o scândură ma- 
sivă, într-un meplat accentuat, degroşarea lăsând muchii 
care creează o puternică impresie de umbră şi lumină şi 
este format din 13 icoane. În centru, este reprezentată 
Maica Domnului Orantă, într-o icoană de formă pătrată, 
având latura de 22 cm. De o parte şi de alta, alternează 
mici icoane rotunde, cu diametrul de 20 cm, în care sunt 
reprezentaţi prorocii, cu motive ornamentale vegetale, 
realizate în tehnica traforului. Fiecare medalion pictat es- 
te încadrat într-un tor circular, ornat cu mănunchiuri de 
frunze, prinse într-o coroană. Registrul este mărginit, sus 
şi Jos, de o baghetă semicirculară, un tor ornamentat în 
torsadă cu frunze polilobate, cu marginile rotunjite. Fon- 
dul torului este oranj. 


H. Coronamentul 

Deasupra registrului prorocilor se află coronamentul, 
element ce închide, în partea superioară, iconostasul, 
acesta fiind format dintr-o friză de lemn şi crucea cu cele 
două molenii, tema reprezentată fiind Răstignirea. 








Coronamentul 


Friza este compusă, prin alternanță, din şase meda- 
lioane ovale plasate orizontal şi şapte elemente decorative 
sculptate, puternic stilizate. Ovalul medalioanelor este 
ajurat cu un bandou perlat, având medianele de sus şi de 
jos răsfrânte şi terminate lateral în mici helixuri. Câmpul 
medalioanelor este pictat şi reprezintă capete de îngeraşi 
cu aripi. Elementele sculptate sunt compuse pe o axă de 
simetrie verticală, cu excepţia celor de la capăt, a căror 
compoziţie indică terminația şi au dominanta ritmică în- 
dreptată spre centru. Ornamentaţia este compusă din vre- 
juri, frunze şi flori, toate fiind decorate cu şnururi perlate. 

Crucea şi moleniile 

Moleniile sunt încadrate de baghete sculptate într-un 
relief pronunţat, creându-se un joc dinamic de umbră şi 
lumină. Icoanele moleniilor sunt flancate de colonete cu 
fusul decorat şi capiteluri care sprijină un arc în plin cin- 
tru, realizat în meplat. Braţele crucii sunt decorate cu un 
ajur complicat, format din elemente fitomorfe, combi- 
nând vrejuri, flori şi frunze, într-o dantelărie fină, asemă- 
nătoare unui filigran. Fiecare braţ, cu terminația trilobată, 
are câte şapte elemente realizate în trafor, stilizând o îm- 
pletitură combinată cu motive fitomorfe. 


Descrierea plastică şi tehnologică a icoanelor tâm- 
plei 
Icoanele împărăteşti 


= 
i 
i 
Y/ 





Pa A Ta CM au, i 


Cina de la Mamvri 
(Sfânta Treime) 


lisus Pantocrator 


Tronurile, de aur, în cazul icoanelor Maica Domnului 
Nikopoia şi lisus Pantocrator sunt bogat ornamentate cu 
motive vegetale — vrejuri de acant, care se evidenţiază pe 
un fond colorat (lac verde şi roşu). Geometriei rectangu- 
lare a tronului i se opune vrejul de acant incizat pe foiţă, 
desenat cu o linie plastică. 

Printre vrejuri apare bustul unui înger tenant (icoana 
Maica Domnului Nikopoia), ale cărui aripi s-au transfor- 
mat în mari frunze de acant, semn al îmbinării dintre an- 
tropomorf şi fitomorf. Capul brațului jilțului este ornat cu 
un mascheron turtit, detaliile lui fiind constituite din 

fragmente ale unor elemente fitomorfe. 

Reprezentarea sfinţilor — figură întreagă, în textura 
unui decor, este rezultatul unei influenţe a barocului ru- 
sesc, în timp ce decorația vegetală, în care excelează 
acantul, aparţine curentului autohton — elemente de tradi- 
ție medievală având asimilate motive orientale. Veşmin- 
tele sunt realizate într-un drapaj geometrizant, în manieră 
bizantină, suprapunând deschis pe închis, sau fiind aplicat 
pigment metalic printr-un grafism accentuat, în pete şi 
haşuri. Prezenţa motivelor decorative vegetale pe veşmin- 
te este o consecinţă a influenţei stilului baroc de sorginte 
occidentală. 

Atât nimburile, cât şi fondul icoanei sunt aurite. Rama 
în relief, lăsată din grosimea blatului, este aurită şi are pe 
margine o dungă roşie. Valoraţia carnaţiei este realizată 
prin suprapunerea succesivă a culorilor, de la brun spre 
umbre, la ocru şi roşu în amestec cu alb, pentru părțile 
luminate. Aureolele sunt indicate printr-o linie roşie. 

Realizarea unei opere de artă presupune, în afara ges- 
tului creator, care-i oferă calitatea estetică, o sumă de ma- 
teriale şi cunoştinţe tehnice. 

Pe lângă valoarea estetică de excepție pe care o are 
iconostasul, starea bună de conservare în care se află cer- 
tifică faptul că atât materialele folosite (lemn, lianţi, pig- 
mențţi, foițţa metalică, răşini etc.), cât şi tehnica de lucru, 
au fost de foarte bună calitate. Din păcate, intervenţiile 
neştiințifice au afectat atât de grav unele piese, în special 
registrul apostolilor şi icoanele uşilor împărăteşti, cât nu a 
reuşit timpul să distrugă, în decursul secolelor. 

Grosimea grundului, aderenţa între straturile succesi- 
ve, sunt elemente care indică realizarea icoanelor într-un 
atelier de bună tradiţie. Grundul icoanelor prezentate are 
o grosime de aproximativ 2 mm, este aplicat în straturi 
succesive, având în structură şi o pânză, cel puţin la icoa- 
nele împărăteşti, care are rolul de a atenua mişcările su- 
portului la variațiile de temperatură şi umiditate. 

Desenul este incizat. Această incizie poartă numele de 
„grafia”. Tehnica se întâlneşte, deseori, în icoanele vechi, 
în care era incizată întreaga compoziţie sau se folosea 
numai parţial, la aureolă şi chip. 





Detalii - icoane împărăteşti 

Zona rezervată fondului de aur primea, în general, o 
peliculă de culoare roşie sau cărămizie, pentru a da căldu- 
ră foiţei ce urma să se aplice. Acest strat era realizat cu un 
pământ, o argilă pigmentată cu oxizi de fier, care poartă 
numele de bolus, cel de Armenia fiind cel mai cunoscut. 
Zonele rezervate pictării carnaţiei erau acoperite cu 
proplasmă, un strat de culoare brun verzui, care servea 
drept fond şi apărea în lucrarea finisată în zonele de um- 
bră. 

Urma pictarea fundalurilor de arhitectură, a peisajelor 
stâncoase şi a veşmintelor personajelor. Culorile erau aş- 
ternute în pete mari, în succesiuni de tonuri de la închis la 
deschis. Lumina veşmintelor unor personaje importante 
ierarhic se făcea cu ajutorul unor striații de aur, fiind uti- 
lizați pigmenţi metalici în lianţi organici. Ultima etapă în 
zugrăvirea unei icoane era realizarea carnaţiei — feţele şi 
mâinile sfinților. Peste proplasmă, se aplicau zonele de 
lumină, de asemenea, în tonuri succesive, atenuând, de 
fiecare dată, marginea petei de culoare aşternute, disper- 
sând-o în stratul pus anterior. La sfârşit se aplicau accen- 
tele de lumină — blicurile, utilizând albul pur sau 
pigmentat foarte uşor cu culori calde. Umbrele erau lăsate 
din proplasmă sau uneori erau subliniate cu un glasiu de 
brunuri închise. În general, pigmenții folosiţi erau de ori- 
gine minerală, liantul fiind emulsia de gălbenuş de ou. 

Pentru a proteja pelicula de culoare de factorii fizi- 
co-chimici, precum şi pentru a da profunzime culorilor, 
icoanele erau protejate cu verni, pe bază de răşină naturală. 

Lucrarea prezentată face parte dintr-un amplu studiu 
tehnologic, artistic şi iconografic, realizat în vederea unei 
intervenţii de proporții pentru conservarea-restaurarea 
uneia din cele mai reprezentative iconostase de lemn po- 
licrom de artă medievală. Din ansamblul proiectului, se 
remarcă o cercetare amănunțită a stării de conservare a 
acestuia, efectuarea analizelor fizico-chimice (XRF) pen- 
tru identificarea pigmenţilor, realizarea testelor de conso- 
lidare şi curăţare, în final întocmindu-se metodologia de 
conservare-restaurare. 

Curiozități istorice despre Piteşti 


culese de prof. Elena Ștefănică, Grupul Școlar „Mihai Viteazul”, Pitești 


. „.. marele dramaturg I.L. Caragiale (1852-1912) a fost revizor şcolar în judeţele 
Argeş şi Vâlcea între 23 februarie şi 31 octombrie 1882?! 


. „populaţia Piteştiului a crescut de peste zece ori în 130 de ani? 
Astfel, potrivit unei statistici din 18817, populaţia piteşteană număra 71.058 de 
locuitori, din care 5.521 erau bărbaţi, iar 5.537, femei. Naţionalităţile locuitori- 
lor Piteştiului în 1881 erau următoarele: români, israeliți, armeni, bulgari, polonezi, unguri, austrieci, 
greci, leşi (sic!), germani, francezi, sârbi, italieni, otomani, prusaci, boemi (cehi). 





Pe baza primelor date ale recensământului din 2011, populația stabilă a Piteştiu- 
lui numără 748.264 de locuitori, aceştia fiind români, maghiari, rromi, turci, 
germani, italieni, greci, armeni. 


. „„„. Piteştiul este evocat de lon Minulescu (1881-1994) în romanul „Corigent la 


Pa) 


: ȘI SR i a 3 
limba română” şi în poezia „Spovedanie”? 


e „„. pe locul unde se găseşte astăzi Muzeul Judeţean Argeş se găseau clădirile şi 
terenurile Schitului Buliga? Acesta era un schit de călugări, ridicat la 1 septem- 
brie 1699, secularizat potrivit Legii din 1863 şi dărâmat între 1898 şi 1899. Pe locul vechiului schit, 
aflat în stare de degradare, s-a ridicat Palatul Administrativ al Judeţului Argeş. Astăzi, această clădire 
aparține Muzeului Judeţean Argeş“. 














Muzeul Judeţean Argeş 





! Cioculescu, Şerban, Viaţa lui I.L.Caragiale, Editura Minerva, Bucureşti, 1986, p. 124. 
>D.G.A.S., filiala Argeş, fondul Primăria Piteşti, ds. 9/1882-1883, f. 35. 

3 Dinu,M., lon, Oameni de seamă ai Argeşului de ieri şi de azi, Editura Tiparg, 2004, p. 82-83. 
+ Mavrodin, Teodor, Episcopia Argeșului (1793-1949), Piteşti, 2005, p. 311. 


Restituiri Pitești nr. 6/2012———————————— 45 


stiațica... 


. „.. în 1915, în curtea Regimentului nr. 6 artilerie, în apropiere de monumentul tunarilor care au luptat 
în cel de-Al Doilea Război Balcanic din 1913, se găsea un vechi cimitir evreiesc? 





. „„„anul 1900 a fost unul de criză financiară, resimțită şi în Piteşti?% 
. ..„repertoriul teatrului din Piteşti a numărat nu mai puţin de 83 de piese în stagiunea 1852-1853? 
Dă A 











sa, se lia e ae 


Teatrul „Al. Davila” din Piteşti 





s „„„în 1902 s-a hotărât de către Ministerul Cultelor şi Instrucțiunii Publice înființarea cantinelor şcolare 
de stat. Pentru aceasta, Primăria Piteşti a închiriat pavilionul din Grădina Publică până la 15 martie 
1902 pentru a veni în ajutorul micuţilor şi sărmanilor elevi ai şcolilor primare cu o hrană mai 
substanţială în locul hranei neîndestulătoare ce au la casa lor:. 


. „„.„ la 13 mai 1890 se aprobă de către Consiliul comunal Piteşti întinderea unui fir telefonic pe stâlpi de 
zece metri înălțime, de la Gară la Târgul din Afară, pe străzile Tabaci, Sfânta Vineri şi Brătianu? 





SD.G.AS., filiala Argeş, fondul Primăria Piteşti, ds. 36/1915-1916, f. 2. 
“Ibidem, ds.16/1900, f. 6. 

7 Istoria Românilor, tomul VII, vol. II, p. 359. 

5D.G.AS., filiala Argeş, fondul Primăria Piteşti, ds.12/1902-1903, f. 53. 
” Ibidem, ds.19/1890, £. 43 

